މިދިޔަ އަހަރު އެޑިއުކޭޝަނުން ހޮވި “ޕްރިންސިޕަލް އޮފް ދަ ޔިއަރ” ވެސް އެމްޑީޕީ އަށް ސޮއިކުރައްވައިފި – Maldivian Democratic Party\nމިދިޔަ އަހަރު އެޑިއުކޭޝަނުން ހޮވި “ޕްރިންސިޕަލް އޮފް ދަ ޔިއަރ” ވެސް އެމްޑީޕީ އަށް ސޮއިކުރައްވައިފި\nޏ.އަތޮޅު ތަޢުލީމީ މަރުކަޒުގެ ޕްރިންސިޕަލް އެމްޑީޕީއަށް ސޮއިކުރައްވަނީ\nޏ.އަތޮޅު ތަޢުލީމީ މަރުކަޒުގެ ޑެޕިއުޓީ ޕްރިންސިޕަލް އެމްޑީޕީއަށް ސޮއިކުރައްވަނީ\nވޭތުވެދިޔަ 2010 ވަނަ އަހަރު މިނިސްޓްރީ އޮފް އެޑިއުކޭޝަނުން ހޮވި އަހަރުގެ އެންމެ ޚިދުމަތްތެރި ޕްރިންސިޕަލް، “ޕްރިންސިޕަލް އޮފްދަ ޔިއަރ 2010″ އެމްޑީޕީއަަށް ސޮއިކުރައްވައިފިއެވެ.\nފުވައްމުލަކުގައި ބޭއްވި ރަސްމިއްޔާތެއްގައި، މިދިޔަ އަހަރުގެ ޕްރިންސިޕަލް އޮފްދަ ޔިއަރ ކަމަށްވާ ޏ.އަތޮޅު ތަޢުލީމީ މަރުކަޒުގެ ޕްރިންސިޕަލް ޢަބްދު ﷲ ރަޝީދުގެ އިތުރުން އެ ސްކޫލްގެ ޑެޕިއުޓީ ޕްރިންސިޕަލް ޢަބްދުލް ޢަޒީޒް އިސްމާޢީލް ވެސް ވަނީ އެމްޑީޕީ އަށް ސޮއިކުރައްވާފައެވެ.\nމި ދެ ބޭފުޅުންނަކީ ވެސް ކުރިން އެއްވެސް ޕާޓީ އެއް ގައި އުޅުއްވާފައި ނުވާ ދެ ބޭފުޅުންނެވެ.އަދި މި ބޭފުޅުން އެމްޑީޕީ އަށް ސޮއިކުރައްވާފައި މިވަނީ ތަފާތު އެކި ދާއިރާތަކުގެ އެކި ގިންތީގެ ބޭފުޅުން އެމްޑީޕީ އާއި ގުޅިވަޑައިގަންނަވަމުންދާ ދުވަސް ވަރެއްގައެވެ.\nއެމްޑީޕީ އާއި އަލަށް ގުޅިވަޑައިގަންނަވާ ސިޔާސީ އިސް ފަރާތްތަކަށް މަރުހަބާ ދެންނެވުމަށް އެޕާޓީން ވަނީ ” އެމްޑީޕީގެ ވައުދުތައް މެކުހަށް” މި ނަމުގައި ޚާއްސަ ސިލްސިލާ ޖަލްސާތަކެއް ފަށާފައެވެ. މި ސިލްސިލާގެ ފުރަތަމަ ޖަލްސާގައި ޑީއާރުޕީގެ ކުރީގެ ޑެޕިއުޓީ ލީޑަރު އަދި އެޕާޓީގެ ލީޑަރ ތަސްމީން އަލީގެ ވަރަށް އަރިސް ބޭފުޅެއް ކަމަށްވާ ތޮއްޑޫ ދާއިޜާގެ މެންބަރު އަލީ ވަހީދު އާއި، ޑީއާރުޕީގެ ޒުވާނުންނާއި، ކުޅިވަރާއި މުނިފޫހި ފިލުވުމުގެ ގޮފީގެ ކުރީގެ ރައީސް އަދި މިހާރުގެ މިނިސްޓަރ އޮފް ޓްރާންސްޕޯޓްގެ ސްޓޭޓް މިނިސްޓަރ ޙަސަން ޝުޖާޢު އާއި، ޑީއާރުޕީގެ އިސް އެކްޓިވިސްޓެއްގެ އިތުރުން އެ ޕާޓީގެ ޒުވާނުންނާއި، ކުޅިވަރާއި މުނިފޫހި ފިލުވުމުގެ ގޮފީގެ ނައިބު ރައީސް މަޝްހޫރު ފުޓުބޯޅަ ކުޅުންތެރިޔާ، އައްސަދު ޢަލީ (އަޑުބަރޭ) ވެސް ވަނީ އެމްޑީޕީއަށް ސޮއިކުރައްވާފައެވެ.\nއެމްޑީޕީގެ “ވައުދުތައް މެކުހަށް” ސިލްސިލާގެ ދެވަނަ ޖަލްސާ މާދަމާރޭ މާފަންނު ހުޅަނގު އެސްޓީއޯ ހެޑް އޮފީހާއި ޖެހިގެން އޮންނަ ހުސް ބިމުގައި މާދަމާރޭ ބާއްވާއިރު، އެމްޑީޕީގެ އާންމު މެންބަރުންދަނީ އިތުރު މަޖިލިސް މެންބަރުން އެ ޖަލްސާގައި އެމްޑީޕީއާ ގުޅިވަޑައިގަންނަވާނޭތަން ފެނިގެންދާނޭ ކަމަށް އުއްމީދުކުރަމުންނެވެ.


Olevel hedhi dharivarunge natheejaa kairivanee-Beleneverin amalu kuran vee kihine - AO News\nއޯލެވެލް ހެދި ދަރިވަރުންގެ ނަތީޖާ ކައިރިވަނީ – ބެލެނިވެރިން އަމަލުކުރަންވީ ކިހިނެއް؟\nކޮވިޑް-19ގެ އާލަމީވަބާ ފެތުރުނީއްސުރެން އެންމެ ގަދަޔަށް ދެކެވެނު ވާހަކައަކީ އިގްތިސާދަށް ކުރާ ނޭދެވޭ އަސަރުގެ ވާހަކައެވެ. ގައުމަކަށް ފަހު ގައުމެއް ފުރަބަންދުކުރަމުން ދިޔައިރު، އެންމެންވެސް ބޭނުންވީ އަވަހަށް އެކަމުން ސަލާމަތްވެގަނެ، އިގްތިސާދު ކޮޅަށް ޖެހުމުގެ މަސައްކަތް ކުރާށެވެ. ކޮވިޑް19 ގެ ސަބަބުން ދިރިއުޅުމުގެ ގިނަ ކަންތައްތައް ބަދަލުވެ، ދިރިއުޅުމަށް ގިނަ އަސަރުތަކެއް ކުރިއެވެ. މި ގޮތުން މި ފާއިތުވެ ދިޔަ އަހަރަކީ ތައުލީމީ ގޮތުންވެސް ގިނަ ގޮން ޖެހުންތަކާއި ކުރިމަތިލާންޖެހުނު ހިތްދަތި ދުވަސްތަކެކެވެ.\n2020 ވަނަ އަހަރުގެ މާރިޗުމަހުން ފެށިގެން ސްކޫލުތައް ބަންދުވެފައި އޮތުމުގެ ސަބަބުން އެތައް ސަތޭކަ ދަރިވަރުންނަށް ނަފްސާނީ މައްސަލަތަކާއި ކުރިމަތިވިއެވެ. ބައެއް ދަރިވަރުން ބައްޔަށް ފައްސިވެ، ބަލީގެ ވޭން ތަހައްމަލު ކުރަންޖެހުނެވެ.ގެއިން ބޭރަށް ނުކުންނާނެ ފުރުސަތެއް ނުލިބި ގޭގައި ބަންދުވެފައި ތިބި ދުވަސްވަރު އޮންލައިން ޕްލެޓްފޯމްތަކުން ދަރިވަރުންނަށް އުނގަންނައިދިނުމުގެ މަސައްކަތް ކެނޑިނޭޅި އެޑިއުކޭޝަން މިނިސްޓްރީއިން ގެންދެވީ ކުރައްވަމުންނެވެ. ޓީޗަރުން އެމީހުންގެ ހުރިހާ ވަގުތެއް ދަރިވަރުންނަށްޓަކައި ހާއްސަކުރިއެވެ. ނަމަވެސް މިއީ ދަރިވަރުންނަށް އެންމެ ފައިދާ ހުރި ގޮތް ނޫންކަމުގައި ތައުލީމީ ދާއިރާގެ ތަޖުރިބާކާރުންގެ އިތުރުން އެޑިއުކޭޝަން މިނިސްޓަރުވެސް ގަބޫލުކުރެއްވިއެވެ.\nގްރޭޑް 10ގެ ދަރިވަރުން މި ޕޭންޑެމިކުގައި ކަންކުރީ ކިހިނެއް؟\nއެހެން ގްރޭޑްތަކެކޭ އެއްފަދައިން ކޮވިޑުގެ އެންމެ ނުރައްކާތެރި ދަނޑިވަޅުގައި 10ގެ ދަރިވަރުން ދިޔައީ އޮންލައިންކޮށް ކިޔަވަމުންނެވެ. ސްކޫލުން ނަގައިދިން ފިލާވަޅުތަކާއި، ޓެލެކިލާސް މެދުވެރިކޮށެވެ. އަދި ސްކޫލުތައް ނިއުނޯމަލްގައި ހުޅުވުމާއެކު އަވަސްވެގަތީ އޯލެވެލްގެ ތައްޔާރީތައް ވުމަށެވެ. ކޮންމެއަކަސް، 2020 ވަނަ އަހަރުގެ އޮކްޓޯބަރުމަހު ހަދަން އޮތް އިމްތިހާނު 2021 ވަނަ އަހަރުގެ މެއި މަހަށް ފަސްކުރަން މިނިސްޓްރީއަށް މަޖުބޫރުވިއެވެ. ދަރިވަރުންގެ ކިޔެވުން މެދުކެނޑި، އެތަކެއް ފޫނުބެއްދޭވަރުގެ ގެއްލުންތަކެއް ވެފައިވާކަން މިނިސްޓްރީއަށްވެސް އިހުސާސްކުރެވުމުންނެވެ.\n2021 ވަނަ އަހަރު މެއި މަހުގައި އިމްތިހާން ކުރިއަށް ގެންދަން މިނިސްޓްރީއިން ނިންމާފައި އޮތްވާ ރާއްޖޭގައި ކޮވިޑުގެ ޑެލްޓާ ވޭރިއެންޓް ހަލުވިކަމާއެކު ފެތުރި، އަނެއްކާވެސް ފުރަބަންދަކަށް ދާންޖެހުނެވެ. ރާއްޖޭގެ ގިނަ ރަށްތައް މޮނިޓަރިންއަށް ލައި، ސްކޫލަށް ގެންގޮސްގެން ކިޔަވައިދިނުން ހުއްޓުމަކަށް އައެވެ. މިކަމުގެ އަސަރު ގްރޭޑް 10ގެ ދަރިވަރުންނަށް ކުރީ ނުހަނު ބޮޑަށެވެ. ނަމަވެސް އިމްތިހާނު ކުރިއެކޭ އެއްގޮތަށް ޕްލޭންކުރެވިފައިވާ މުއްދަތުގައި ކުރިއަށް ގެންދިއުމަށް މިނިސްޓްރީއިން ނިންމިއެވެ. އަދި ދަރިވަރުންނަށް ރައްކާތެރި މާހައުލެއްގައި އިމްތިހާނު ހެދޭނެގޮތް މިނިސްޓްރީއިން ފަހިކޮށްދެއްވިއެވެ.\n10 އަހަރު ދުވަހު ކުރި މަސައްކަތުގެ ނަތީޖާ\nކޮންމެއަކަސް އިމްތިހާނު ނިމި، ނަތީޖާލިބޭ ދުވަސް މިއޮތީ ކައިރިވެފައެވެ. ކޭމްބްރިޖް ވެބްސައިޓުގައިވާގޮތުން މިހިނގާ އޮގަސްޓުމަހުގެ 12 ވަނަ ދުވަހު ނަތީޖާ އިއުލާންކުރެވޭނެއެވެ. ދަރިވަރުން ތިބީ މި ދަތި ދުވަސްވަރު ހެދި ޓެސްޓުގެ ނަތީޖާގެ އިންތިޒާރުގައެވެ. ޓީޗަރުންނާއި ސްކޫލް މެނޭޖުމެންޓްގެ އިތުރުން މައިންބަފައިންގެ އުންމީދުތައް ގުޅިފައިވަނީ ދަރިވަރުންނަށް ލިބޭ ނަތީޖާއާއެވެ. ގާތްތިމާގެ މީހުންނާއި އަވަށްޓެރިން ތިބީ އެމީހުން ފަޚުރުވެރިވާފަދަ ނަތީޖާއެއް ދަރިވަރު ގެންނާނެކަމުގެ އުންމީދުގައެވެ.\nދަރިވަރުންނާއި އެއްވަރަށް ޓީޗަރުންނާއި މައިންބަފައިންވެސް އެމީހުން ކުރި މަސައްކަތުގެ ނަތީޖާ ބަލާލާ ހިތުން ކެތްތެރިވެފައިވާ މި ދަނޑިވަޅު އެއް ކަމެއް ހަނދާންކޮށްލުން މުހިއްމެވެ. ޕޭންޑެމިކެއްގެ ތެރޭގައި، ލޮކްޑައުނެއްގައި ތިބެ، ކްލާސްތައް ފުރިހަމައަށް ނުނެގި އިމްތިހާނުގައި ދަރިވަރުން އިށީނީވެސް ބޮޑު ހާސްކަމެއްގެ ތެރޭގައެވެ. ގިނަ ގޮންޖެހުންތަކަކާއެކު އިމްތިހާނާއި ކުރިމަތިލީ ކުއްޖާއަށް އެންމެ އެދެވޭ ނަތީޖާ ނުލިބުނަސް އޭނަ ބޭނުންވާނީ މައިންބަފައިންގެ ލޯތްބާއި އަޅާލުމެވެ. ގަދަ ދިހައެއްގައި ހިމެނުނަސް، އަދި އެންމެ އެދެވޭ ނަތީޖާއެއް ނުނެރެވުނަސް، އެ ދަރިވަރު އެދޭނީ މައިންބަފައިންގެ ފަރާތުން ހިތްވަރަށެވެ. ވަރަށްވެސް އަޑުއިވޭ ވާހަކައެކެވެ. “ނަތީޖާއަކީ މުހިންމު އެއްޗެއް ނޫނެކެވެ. ނަތީޖާވެސް މުހިންމެވެ. ނަމަވެސް އޯލެވެލް ނަތީޖާއަކީ ހަމައެކަނި ނަތީޖާކަމަށް ބަލައި، ދަރިވަރުގެ މުސްތަގުބަލަށްޓަކައި އެ ދަރިވަރު ދެކެމުން އައި ފޮނި ހުވަފެންތައް ވިއްސިވިހާލި ވެދީގެން ނުވާނެއެވެ.\nހިސާބުން ފާސްނުވާ ދަރިވަރަކީ މުސްތަގުބަލުގައި އަދަބީ ދާއިރާއިން ވިދާ ބަބުޅާނެ ދަރިވަރަކަށް ވެދާނެއެވެ. ދިވެހިން ފާސްނުވާ ދަރިވަރަކީ ކުރިއަށް އޮތްތަނުގައި ސައިންސްގެ ރޮނގުން ބައިނަލްއަޤްވާމީ މުޖުތަމަޢަށް ޚިދުމަތްކުރާ ސައިންޓިސްޓަކަށް ވެދާނެއެވެ. ބަޔޮލޮޖީއިން ފާސްނުވާ ކުއްޖާއަކީ މުސްތަގުބަލުގައި ވަރުގަދަ ވިޔަފާރިވެރިއަކަށްވެސް ވެދާނެއެވެ. އޯލެވެލްގެ ނަތީޖާއަކީ ދަރިވަރުގެ ފެންވަރު ވަޒަންކުރާ ހަމައެކަނި އުކުޅަކަށް ވާކަށް ނުޖެހެއެވެ.\n6 މާއްދާއިން ފާސް ނުވަންޏާ އޭލެވެލް ހަދަން އުނދަގޫވާނެ ބާ؟\nމިއީ ވަރަށް ގިނަ ބެލެނެވެރިންގެ ހިތުގައި އުފެދިފައިވާ ސުވާލެއްކަން ޔަގީނެވެ. ދަންނަވަންތޯއެވެ. ެ. އޯލެވެލްގެ ނަތީޖާ ރަނގަޅުކުރުމަށްޓަކައި އަމިއްލަ ނަމުގައި ޕްރައިވެޓް ކެންޑިޑޭޓެއްގެ ހައިސއްޔަތުން އޯލެވެލް ހެދޭނެ ގޮތްވެސް އޮތީ ފަހިވެފައެވެ. އަދި އޭލެވެލް މަރުހަލާ ކަޑައްތު ނުކޮށްވެސް ޑިގްރީ ހެދޭނެ ފުރުސަތުތައް އަދުގެ މުޖުތަމަޢުގައި އޮތީ ފަހިވެފައެވއޯލެވެލްއިން ފެއިލްވުމަކީ ނުވަތަ ރަނގަޅު ނަތީޖާއެއް ނުލިބުމަކީ ތިބާގެ ދަރިފުޅުގެ މުސްތަގުބަލަށް އެޅޭ ހުރަހެއް ކަމުގައި ނުދެކޭށެވެ. އޭގެ ބަދަލުގައި ދަރިފުޅަށް ހިތްވަރުދީ، ކުރިއަށްދާން އޮތް މަގުތައް ހޯދައި، ދަރިފުޅަށް ހެޔޮ ރަނގަޅު މަގު ދައްކައިދޭށެވެ. މައިންބަފައިންނަކީ ދަރިވަރުންގެ ‘ސަޕޯޓް ސިސްޓަމް’ ކަމާމެދު އެއްވެސް ޝައްކެއް ވަސްވާހެއް ނެތެވެ. އެކުދިންނަށް ހިތްވަރުދޭށެވެ. ހިތްމަރާ ނުލާށެވެ.\nކޮންމެއަކަސް، އޯލެވެލް ނަތީޖާއަށް އިންތިޒާރުކުރަމުން އަންނަ ކޮންމެ ދަރިވަރަކަށްމެ ބުނެލަމެވެ. “ކުދިންނޭވެ. މިއީ އަދި ހަޔާތުގެ އެއް ސަފުހާއެވެ. މި ސަފުހާ ކަޑައްތުކޮށް ނިމުމުން މުސްތަގުބަލުގައި މައިންބަފައިން ފަޚުރުވެރިވާފަދަ ދަރިއަކަށްވުމަށް ގަދައަޅައި މަސައްކަތް ކުރާށެވެ. އަދި އެގޮތުގައި ދެމިހުރުމަށް އަޒުމު ކަނޑައަޅާށެވެ. ހުރިހާ ކުދިންނަށްވެސް ކާމިޔާބީއަށް އެދެމެވެ.”\nސެޓްފިކެޓްތައް ލިބިއްޖެ، ސްކޫލްތަކަށް ފޮނުވުމުގެ މަސައްކަތް މިދަނީ ކުރަމުން: އެޑިޔުކޭޝަން\nސެޓްފިކެޓްތައް ދޫކުރުން ލަސްވަނީ ރާއްޖެއަށް ގެނައުމުގައި ހުރި ގޮންޖެހުންތަކުގެ ސަބަބުން: އެޑިޔުކޭޝަން\n2020 މެއި/ޖޫން ގައިބާއްވާ ކޭމްބްރިޖްގެ ހުރިހާ އިމްތިޙާނެއް ކެންސަލް ކޮށްފި


Miadhu Ves Midhanee Vagun Hifamun, Dhen Ves Kuraanee Ekan: Yaugoob | Hathaavees\nމިއަދުވެސް މިދަނީ ވަގުން ހިފަމުން، ދެންވެސް ކުރާނީ އެކަން: ޔައުގޫބު\nމަޖިލީހަށް އިންތިހާބުވުމަށް ރައްޔިތުންނަށް ވެވަޑައިގެންނެވި ވައުދާ އެއްގޮތަށް ވަގުން "ހިފުމުގެ" މަސައްކަތް މިއަދުވެސް ކުރަމުންދާ ކަމަށާއި ކުރިއަށް އޮތްތަނުގައި ވެސް ކުރާނީ އެކަން ކަމަށް ދާންދޫ ދާއިރާގެ މެމްބަރު ޔައުގޫބު އަބްދުﷲ ވިދާޅުވެއްޖެއެވެ.\nހުވަދޫ ބަހުރުވައިން ލިޔެފައިވާ ނޯޓްކޮޅަކާ އެކު، ޓްވިޓާގައި ޔައުގޫބު މިގޮތަށް ވިދާޅުވެފައި ވަނީ ކޮވިޑް19ގެ ކޮރަޕްޝަންގެ މައްސަލަތަކެއް ފެންމަތިވުމުން އެކަމުގެ ފާޑުކިޔުން ޔައުގޫބަށް އަމާޒުވެފައިވަނިކޮށެވެ.\nކޮވިޑް19ގެ ކޮރަޕްޝަންތައް ބެލުމަށް އޮޑިޓަރ ޖެނަރަލްއަށް މަޖިލީހުން އެންގުމަށް ބާރު އެޅުއްވި އިސް މެމްބަރުންގެ ތެރޭގައި ޔައުގޫބު ހިމެނިވަޑައިގަންނަވައެވެ. ކޮވިޑް19އަށް ސަރުކާރުން ކުރާ ހަރަދު ބެލުމަށް މިދިޔަ މެއި 18 ވަނަ ދުވަހު މާލިއްޔަތު ކޮމެޓީއަށް ހުށަހެޅުއްވީ ވެސް ޔައުގޫބެވެ. އޭނާގެ ހުށަހެޅުއްވުން ކޮމެޓީން އެ ދުވަހު ފާސްކުރީ ހަތް މެމްބަރުންގެ އަގުލަބިއްޔަތުންނެވެ.\nޔައުގޫބު ކުރެއްވި ޓްވީޓެއްގައި ވިދާޅުވީ އޭނާ އަކީ އޮޑިޓަރެއް ކަމަށާއި އޭނާ ކިޔެވީ ވަގުން ހިފަން ކަމަށެވެ. މިހާރުވެސް ކުރަމުން ދަނީ އެކަން ކަމަށާއި މިއަދު ކުރީ އެކަން ކަމަށް ޔައުގޫބު ވިދާޅުވިއެވެ.\nHandhaane kohdhinen. pic.twitter.com/uE2cNeivwc\n— Yaugoob Abdulla (@Yaugoob181) August 18, 2020\nއޭނާ ވިދާޅުވީ ދެންވެސް ކުރާނެ ކަމަކީ ވަގުން ހިފުން ކަމަށާއި އެ މަސައްކަތުގައި ފަހަތަށް ޖެހިވަޑައިނުގަންނަވާނެ ކަމަށެވެ. އަދި ވިދާޅުވީ އެ މަސައްކަތް ކުރުމަށް އެއްވެސް ބިރެއްވެސް ނުގަންނަ ކަމަށެވެ. މިއަދުވެސް ތަކުރާރުކޮށް ޔައުގޫބު ވަނީ އޭނާ ވައްކަން ނުކުރާނެ ކަމަށް ވިދާޅުވެފައެވެ. އަދި އޭނާ އަށް އެނގިގެން އެކަން [ވައްކަން] ވިޔަކަށް ނުދޭނެ ކަމަށްވެސް ޔައުގޫބު ވިދާޅުވިއެވެ.\nމެލޭޝިއާއިން އެކައުންޓިންގެ ދާއިރާ އިން ފުރަތަމަ ޑިގްރީ ހާސިލްކުރެއްވި ޔައުގޫބު ގެންދަވަނީ ދައުލަތުގެ ތެރޭގައި ހިންގާ ކޮރަޕްޝަންތައް ބެލުމަށް މަޖިލީހުގައި ފާޅުގައި އަޑުއުފުލަމުންނެވެ. ބޮޑެތި އަދަދުތަކުން ދައުލަތުން ބަދަލުދޭ މައްސަލަށް މަޖިލީހަށް ހުށަހެޅުއްވީ ވެސް ޔައުގޫބެވެ. އަދި ދައުލަތަށް ގެއްލުންވާ ގޮތަށް ސީޕްލޭން ޓާމިނަލް ޓީއެމްއޭއަށް ދޭން އުޅޭ މައްސަލަ މަޖިލީހުގެ ސަމާލުކަމަށް ގެނައީ ވެސް ޔައުގޫބެވެ. ފާޅުގައި ކޮރަޕްޝަނާ ދެކޮޅަށް ޔައުގޫބު ކުރައްވަމުން ގެންދަވާ މަސައްކަތާ ގުޅިގެން ސަރުކާރުގެ ތެރެއިންނާއި މަޖިލިހުގެ ތެރެއިން ވެސް އޭނާއަށް ފިއްތުންތައް ކުރިމަތިވެއެވެ.\nPrevious ޝަހީމްގެ އެކުވެރި އިމްރާންގެ ކިބައިން ރައީސް ޔާމީނާ މެދު އިހާނެތިކޮށް ނުހިތުމަށް އެދިއްޖެ\nNext ޑީއާރްޕީ އިން އިދިކޮޅު ކޯލިޝަނާ މާދަމާ ބައްދަލުކުރަނީ


ކަޅަލި ބިބީ - ވިކިޕީޑިއާ\nކަޅަލި ބިބީ (ސައިންޓިފިކް ނަން: Chaetodon melannotus)ނުވަތަ (އިނގިރޭސި ބަހުން: blackbacked butterflyfish)އަކީ ރާއްޖޭގެ ފަރުފަޅުތަކުގައި ގިނައިން އުޅޭ މަހެކެވެ. މިމަސް ވިލުވިލާއި ފަރުގެ ތިލަ ހިސާބުތަކުގައި ހުންނަ މުރަކަތަކުގެ ތެރޭގައި ވެސް އުޅެއެވެ. މިއީ ދިވެހިން ކެއުމަށް ބޭނުންކުރާ މަހެއް ނޫނެވެ. މިމަހަށް ދިވެހިންގެ ތެރޭގައި ކިޔާ ވަކި ޚާއްޞަ ނަމެއް ނެތުމާއެކު، މިމަހުގައި އެންމެ ތަފާތު ގޮތަކަށް ހުންނަ ސިފައަކީ ބުރަކަށި މަތި ވަރަށް ކަޅުވެފައި، މަހުގެ ދެފަރާތް އަލިކޮށް ހުރުން ކަމަށްވުމާއެކު، މިމަހަށް ކަޅަލި ބިބީ ކިޔާފައި ވަނީ އެވެ. ކަޅަލި ބިބީ އަކީ މަޑު މުރަކަ ކައިއުޅޭ މަހެއް ކަމުން ގިނައިން ފެންނަނީ މަޑުމުރަކަ ހުންނަ ހިސާބުތަކުން ޖޯޑްޖޯޑަށް އުޅެނިކޮށެވެ. ނަމަވެސް އެކަހެރިކޮށްނާއި ކުދި އައިން ހަދައިގެންވެސް މިމަސް އުޅޭތަން ފެނެއެވެ.\nކަޅަލި ބިބީ އަކީ ވަރަށް ރީތި ކުރެހުންތަކެއް އަޅާފައި ހުންނަ މަހެކެވެ. މަހުގެ ވަށައިގެން ހުންނަނީ ވަރަށް ރީތި ރީނދޫ ކުލައެކެވެ. މަހުގެ ލޯ ހުރަސްކޮށް ކަޅުކުލައިގެ ފުޅާ ރޮނގެއް ހުރެއެވެ. މަހުގެ ބަނޑުދަށް ފަރާތު ކޮތަރިބައިގެ ކުރީކޮޅުން ބަނޑުދަށް ފަރާތުގައި ކަޅުކުލައިގެ ވަށްލަފެއް ހުރެއެވެ. އަދި މަހުގެ ބުރަކަށިމަތީގައި ކަޅުކޮށް ހަނދުފަޅި ބުރަށް ހުންނަ ބައެއް ވަރަށް ފާޅުކޮށް ފެންނަން ހުރެއެވެ. މަހުގެ ހުދު ދެއަރިމަތީގައި ކަޅުކުލައިގެ ރޮނގުތަކެއް ހުރެއެވެ.\nމަހުގެ ބުރަކަށިމަތީ ކޮަތަރިބައިގައި 12 ވަރަށް މަދުން 13 ހަރުކައްޓާއެކު 18 އާއި 20 އާއި ދެމެދުގެ އަދަދަކަށް މަޑުކަށި ހުރެއެވެ. ބަނޑުދަށް ފަރާތު ކޮތަރިބައިގައި ހަރުކޮށް ހުންނަ3ކައްޓާއެކު 16 އާއި 18 އާއި ދެމެދުގެ އަދަދަކަށް މަޑުކަށި ހުރެއެވެ. ކަންފަތުގައި 14 ނުވަތަ 15 މަޑުކަށި ހުރެއެވެ. މިމަސް6އިންޗި އަށް ބޮޑުވާ ކަމަށް ވެއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 15 އެޕްރީލް 2013، 08:01 ގައެވެ.


Morocco Anhenakah Ehfahara Ehmaabandu9Kudhin Libijje - Vaguthu\nމޮރޮކޯ އަންހެނަކަށް އެއްމާބަނޑު ނުވަ ކުދިން ލިބި، އެއްފަހަރާ އެންމެ ގިނަ ދަރިން ލިބުނު ރެކޯޑް ހާސިލް ކުރެވިއްޖެއެވެ. މެއި މަހުގެ 05 ވަނަ ދުވަހު އުފަންވި ނުވަ ކުދިން ބެލުމުގައި ކުރިމަތިވަމުން އަންނަ ގޮންޖެހުންތަކާއި، ލިބެމުންދާ ތަޖުރިބާތައް އުމުރުން 26 އަހަރުގެ ހަލީމާ ވަނީ ކިޔައި ދީފައެވެ.\nހަލީމާ އާއި އޭނާގެ ފިރިމީހާ ކިޔައިދިން ގޮތުގައި އެދެމަފިރިން ކޮންމެ ދުވަހަކު ގާތްގަނޑަކަށް 100 ވަރަކަށް ނެޕީ ވެސް ބޭނުން ވެއެވެ. އޭގެ އިތުރުން ދަރިންނަށް ކޮންމެ ދުވަހަކު ހަ ލީޓަރުގެ ކިރު ބޭނުން ވެއެވެ.\nހަލީމާ ބަލިވެ އިނީ އެއްމާބަނޑު ނުވަ ކުދިންނަށްކަން އޭނާ އަށް އެނގުނީ ސިޒޭރިއަން ހަދަން ވަރަށް ވަގުތު ކުޑަތަންވެފައި ވަނިކޮށެވެ. "އަހަރެންނަށް ލިބުނީ ވަރަށް ބޮޑު ޝޮކެއް ނުވަ ކުދިން ލިބެން އުޅޭކަން އެނގުމުން. ކުރިން އަހަރެމެން ހީކޮށްގެން ތިބީ އަހަރެމެންނަށް ލިބެން އުޅެނީ އެއްމާބަނޑު ހަތް ކުދިން ކަމަށް." ހަލީމާ ބުންޏެވެ.\nހަލީމާގެ ހުރިހާ ކުދިން އަދިވެސް ތިބީ ހޮސްޕިޓަލްގެ އިންކިއުބޭޓާގައެވެ. ނަމަވެސް ހުރިހާ ކުދިންގެ ވެސް ހާލު ރަނގަޅެވެ. ހަލީމާ ވެސް އޮތީ ހޮސްޕިޓަލްގެ ޕްރައިވެޓް ރޫމެއްގައެވެ. އޭނާގެ ހާލު ވެސް އަންނަނީ ރަނގަޅު ވަމުންނެވެ. ހަލީމާގެ ދަރިންގެ ނެޕީ ކޮންމެ ދެގަޑިއިރަކުން ބަދަލު ކުރަން ޖެހެއެވެ. އެއީ އެކުދިންގެ ސިއްހީ ހާލަތު ހުރިގޮތުން ކުރަން ޖެހޭ ކަމެއް ކަމަށް ޑޮކްޓަރުން ބުނެއެވެ.\nހަލީމާ ހޮސްޕިޓަލަށް ދައްކަން ޖެހޭ ފައިސާ އެގައުމުގެ ސަރުކާރުން ވަނީ މިހާރު ދައްކައިދީފައެވެ.\nހަލީމާ އާއި އޭނާގެ ފިރިމީހާ ކައިވެނި ކުރީ 2017 ވަނަ އަހަރު އެވެ. އެދެމަފިރިންނަށް މީގެ ކުރިން ވަނީ އަންހެން ކުއްޖަކު ލިބިފައެވެ. އެކުއްޖާގެ އުމުރުން މިހާރު ދެއަހަރު ފުރިއްޖެއެވެ.\nޖުލައި 27, 2021 22:59\nމާދަމާ ލިޔާނެ މަކަރޭ ދޮގޭ ވިހޭތާ ލަކުނުވެސްނެތޭ.\nޖުލައި 28, 2021 01:20\nﷲ އަކްބަރު، އަލްޙަމްދު ލިއްލާހި ޝުކުރު.\nޖުލައި 29, 2021 01:23\nގައުމެއްގައި އުޅޭ މީހަކު ވަރައް ރުޅި އަންނަކަމެއްތީ އެހާގިނައިން ކުދިން ވިހެއުން އައްޑަނަ ބަހައިގެން ވެސް ބެލީ މީހުން މަދުކުރެވޭތޯ އެއީ ލަވައެއްގައިކިޔާނެ މިނިކާރާއްޖެ އެއްގެ ވާހަކަ އެރާއްޖޭގެ މީހެކޯ އެއީ


Kureveynee Eh Suvaal, E Suvaalah Javaabeh Nulibeyne - Vaguthu\nކުރެވޭނީ އެއްސުވާލު! އެއްވެސް ސުވާލަކަށް ޖަވާބެއް ނުލިބޭނެ!\nމަބްރޫކް ނޫސްވެރިންނާ ވާހަކަ ދައްކަވަނީ. --- ވަގުތު އިމޭޖަސް: މުހައްމަދު އަފްޒަލް\nކޮވިޑް-19 އަކީ މިއަދު ދުނިޔެއަށް ވެސް އަދި ރާއްޖެއަށް ވެސް ދިމާވެފައި އޮތް އެންމެ ބޮޑު އެއް މައްސަލައެވެ. އެހެންކަމުން ކޮވިޑް-19 އާއި މެދު އާއްމުންގެ މެދުގައި ހޭލުންތެރިކަން އުފައްދާ، ގައުމުގެ ހާލަތު އޮތްގޮތް ކޮންމެ ދުވަހަކު ނޫސްވެރިންގެ ބައްދަލުވުމެއްގައި އާއްމު ކުރުމަކީ ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ވެސް ގައުމުތަކަށް އަންގާފައި އޮންނަ އެންގުމެކެވެ. މިއެންގުމާއި އެއްގޮތައް ދިވެހި ސަރުކާރުން ވެސް ކޮންމެ ދުވަހަކު ދެއިރަށް ނޫސްވެރިންގެ ބައްދަލުވުން ބާއްވައެވެ. ނަމަވެސް ކޮންމެ ނޫސްވެރިޔަކަށް ވެސް ކުރެވެނީ އެންމެ ސުވާލެކެވެ. ހިތާމައަކީ އެސުވާލަށް ވެސް ޖަވާބު ނުލިބޭ ކަމެވެ.\nރައީސް ޞާލިހް ވެރިކަމަށް ވަޑައިގެންނެވީ ނޫސްވެރިންނާއި "ވަރަށް ގާތް ގުޅުމެއް" ބާއްވާނެ ކަމަށް އެތައް ފަހަރަކު ވައުދުވެ ވަޑައިގެންފައެވެ. ނަމަވެސް އެމަނިކުފާނުގެ ސަރުކާރުން ނޫސްވެރިންނަށް ފަހިކޮށްދިން މާގިނަ ފުރުސަތުތަކެއް ނެތެވެ. ކުރިއެކޭ މިހާރެކޭ މާބޮޑު ތަފާތެއް ނެތެވެ.\nރަސްމީ އިދާރާތަކުގެ ތަރުޖަމާނުން ފޯނަށް ޖަވާބު ނުދެއްވާ ވާހަކަ އާއި ތަރުޖަމާނުންގެ މަގާމުގައި ތިއްބަވާ ބޭފުޅުން އެކި މީޑިއާތަކާއި މެދު އެކިގޮތައް އަމަލުތައް ކުރަމުން ގެންދާކަމުގެ ޝަކުވާ ކޮންމެހެން މިވަގުތު ކުރުމުގެ ބޭނުމެއް ނެތެވެ. ރައީސް ޞާލިހް ނޫސްވެރިންނާއި ބައްދަލު ނުކުރައްވާތާ ހަމަސް ދުވަސް ވެއްޖެ ވާހަކަ ވެސް ފަހަށް ބާއްވާށެވެ.\nރައީސް އޮފީހުގެ އަންޑަ ސެކްރެޓަރީ މަބްރޫކް އަބްދުލްއަޒީޒް އަކީ މިސަރުކާރުގެ މޫނުމަތި ރީތި ކުރުމަށް ރައީސް އޮފީހުގައި އޮންނަ ބޮޑު ޓީމްގެ އެއް މެންބަރެވެ. އޭނާ ފަހަކަށް އައިސް ހުރިހާ ވަގުތެއް ހުސްކުރައްވާފައި ވަނީ ކޮވިޑް-19 އާއި ގުޅޭ މައުލޫމާތުތައް ސާފުކުރައްވާ މައުލޫމާތުގެ ހަޒާނާ މުއްސަނދި ކުރައްވާށޭވެ. އެކަން އޭނާގެ ޓްވިޓާ ފީޑް ބަލާލުމުން ވެސް އެނގެއެވެ. ނަަމެވެސް ހިތާމައަކީ "ކޮންމެ ނޫސްވެރިޔަކަށް ކުރެވޭނީ އެއް ސުވާލު، ސުވާލުގެ ޖަވާބު ހޯދާލާފައި ފަހުން އަރުވާނަން." ކަމަށް ވިދާޅުވެ މަބްރޫކް ގެންގުޅުއްވާ އާދަޔާއި ހިލާފު ސިޔާސަތެވެ.\nނޫސްވެރިންގެ ބައްދަލުވުމުގައި މަބްރޫކް އެންމެ އާއްމުކޮށް ވިދާޅުވަނީ މިބައްދަލުވުން ނިންމާލާފައި "ތި ސުވާލަށް ޖަވާބު އަރުވާނަން." ކަމަށެވެ. ޔަގީނުން ވެސް "ވަގުތު" އިން ކުރާ ސުވާލެއްގެ ޖަވާބު ފަހުން ލިބިފައެއް ނެތެވެ. ނަމަވެސް ޓީވީން މަންޒަރު ބަލާ ފަރާތްތަކަށް ހީވާނީ މަބްރޫކަކީ މީޑިއާ އިން ކުރާ ހުރިހާ ސުވާލަކަށް ޖަވާބު ދެއްވާ ބޭފުޅެއް ކަމަށެވެ. ހަޤީޤަތަކީ އެއީއެއް ނޫނެވެ.\nނޫސްވެރިންގެ ބައްދަލުވުން ބާއްވަނީ ނޫސްވެރިން ކުރާ ސުވާލުތަކަށް ޖަވާބު ދޭށެވެ. ސުވާލު ކުރަން ފުރުސަތު ނުލިބޭ، ނޫސްވެރިންނަށް އެކަށީގެންވާ ފުރުސަތު ސުވާލު ކުރަން ނުލިބޭ ނޫސްވެރިންގެ ބައްދަލުވުމެއް ބޭއްވުމުގެ ބޭނުމެއް ކޮބައި ހެއްޔެވެ؟ އެތައް ބައެއްގެ ވަގުތު ބޭކާރު ކުރުމުގެ ބަދަލުގައި މަބްރޫކް ކޮންމެ ދުވަހަކު ދެފަހަރު ގައުމީ ޓީވީ އަށް އަރައިވަޑައިގެން ގައުމުގެ ހާލަތާއި، ކުރިއަށް ކުރަން ރޭވިފައި ހުރި ކަންތައްތަކާއި، މިހާތަކަށް ކުރެވުނު ކަންތައްތައް ބަޔާންކޮށް، ބަޔާނެއް ދެއްވުމުން ނިމުނީ ނޫންތޯއެވެ.\nހެލްތު މިނިސްޓަރ އަމީނާއި، އެޗްޕީއޭ އަދި ހެލްތު މިނިސްޓްރީގެ ވެރިން ފަހަތަށް ޖެހިވަޑައިގަތުމަށް ފަހު ރައީސް އޮފީހުގެ އިއްޒަތްތެރި ބޭފުޅަކު ކުރިމައްޗަށް ނެރުމުން ޒިންމާދާރުވާން ޖެހޭ މަގާމުތަކުގައި ތިއްބެވި ހުރިހާ ބޭފުޅުން މަންޒަރުން ގެއްލުނީއެވެ. ބައެއް ސުވާލުތަކަށް މަބްރޫކް ޖަވާބު ނުދެއްވި ނަމަވެސް މިހާރު ދެން ކުރާނެ ކަމެއް ނެތެވެ. ނަމަވެސް އެތަނުގައި ސުވާލުތަކަށް ޖަވާބު ދެއްވަން ހެލްތު މިނިސްޓަރު ނުވަތަ މިނިސްޓްރީގެ ވެރިޔަކު އިންނަވާނަމަ މަބްރޫކް ހައްދަވާހެން "ބައެއް ސުވާލުތައް ދިރުވާލުމުގެ ފުރުސަތެއް ނުލިބޭނެއެވެ."\nކޮވިޑް-19 އާއި ގުޅިގެން ސިއްހީ ދާއިރާގެ ވެރިން ގޯސްތަކެއް ހައްދަވައިފިއެވެ. މީޑިއާތަކަށް އެހުރިހާ ވާހަކަތަކެއް ގެނެސްދިނުމުގައި އެތައް ދައްޗެއް ކުރިމަތިވެފައި ވަނީ މައުލޫމާތު ވެރިފައި ކުރަން ސަރުކާރުން އަޅާފައި އޮތް އެތައް ހުރަހެއްގެ ސަބަބުންނެވެ. މިހާލަތުގައި ގައުމީ މަސްލަހަތާއި، ވަށައިގެން ހުރި ހުރިހާ ކަމަކަށް ނުބަލައި ނޫސްވެރިންނަށް ލިބޭ ހުރިހާ މައުލޫމާތެއް ނޫސްވެރިން އާއްމު ކުރަމުން ގެންދަނަމަ މިއަދު ގައުމު މިއޮތް ހާލަތުގައި ގައުމު އޮތުން އެއީ ދުރު ކަމެކެވެ.\nސަރުކާރުގެ މޫނުމަތި ރީތި ކުރަން ބޮޑު މުސާރަ ދެއްވާފައިވާ ބޭފުޅުން، އެބޭފުޅުންގެ ޒިންމާ އަދާކުރެއްވުމަށް މަސައްކަތް ކުރައްވާނެއެވެ. ނަމަވެސް އެބޭފުޅުންގެ ޒިންމާއަކީ މައުލޫމާތު ހޯދައި ލިބިގަތުމަށް ހުރަސް އެޅުން ކަމަށް ދެކިގެން އެކަން ކުރައްވަން އުޅުއްވުން އެއީ ރީތި މަންޒަރެއް ނޫނެވެ.\nސަރުކާރު ހިފަހައްޓަން، އަދި އާއްމުންގެ މެދުގައި ސަރުކާރުގެ މަގުބޫލްކަން ދަމަހައްޓަން މީޑިއާ ސްޓަންޓްތައް ބޭނުންވެއެވެ. ނަމަވެސް މިއީ ެމީޑިއާ ސްޓަންޓްތައް ޖައްސަންވީ ވަގުތެއް ނޫނެވެ. މިއީ އާއްމުންނަށް ތެދު ހަޤީޤަތް ހާމަކޮށްދޭންވީ ވަގުތެވެ.\nމާޗް 11, 2020 09:28\nޥަރަށް ފުރިހަމަ ލިޔުމެއް، ކޮންމެ އަމަލެއް ބިނާވަނީ ނުޔަތުގެ މައްޗަށެވެ.\nކީއްވެ ބާ ވަޒީފާގައި އުޅޭ މާބަނޑު މީހުންގެ ހައްގުގައި އެއްވެސް ނޫހަކުން ވެސް ވާހަކަ ނުދައްކަނީ\nމާޗް 11, 2020 10:12\nކުރެވޭނީ އެއްސުވާލު! އެއްވެސް ސުވާލަކަށް ޖަވާބެއް ނުލިބޭނެ! ހޫނ\nމާޗް 11, 2020 10:15\nދައުލަތުގެ ވަޒީރުންނަށް މެޑަލް އަރުވަންވީ މިހާރުވެސް އެއްބަޔަކު ބޮޑުރާޅާ އަޅަނިއްޔޯލަ\nމާޗް 11, 2020 10:56\nކުރިން ރިސޯޓެއްގެ ގޮތުގަ ބޭނުންކުރިރަށެއްގަ ހުރި އިމާރާތެއް ސާފުކޮއްލާފަ މިބުނީ 10 ދުވަހުން ނިންމާލިވާހަކަ ބީޗުގަ އޮވެލާފަ މިބުނީ އެތާއޯ ނިދީވެސް މީ ވަރައްފައްކާސަރުކާރެއް ގައުމު ހިންގަނީ މަޖިލިހުން ބަރުލަމާނީ ސިފައަކައް ކޮންމެއަކަސް އިގޭ ހަގީގަތަކީ ވެރިކަންކުރަނީ ނަސީދު ކަން އިބުރާހިމް ހުންނަނީ ނަމެއްގަ ކަން ވާނީވެސްއެހެންތާ ނަސީދު ވާށޭބުނީމަ ވެގެން ހުރިމީހެއް އެ އީ ދެން އަޅާނުލަމާ ދޯ..\nމާޗް 11, 2020 11:18\nކޮފީ ގިރަންހުރި ސޮރަކު މީޑިއާ ކުރިމައްޗަށްނެރެ ކަމާބެހޭމީހުންގެ އަނގަ ބަންދުކޮށްފަ!\nމާޗް 11, 2020 11:30\nމާޗް 11, 2020 11:39\nމިކަހަލަ ކަންކަމުގަ ސިޔާސީ މީހުން ޖަވާބުދާރީވާނެ ފަންނީ ބަޔަކު ނެތީ؟ މިފެންނަނީ ސިޔާސީ އުނދުޅިތައް. ރާއްޖޭގެ ތަޖުރިބާކާރު ސީނިއަރ ޑޮކްޓަރުން ކޮބާ؟ އެޗްޕީއޭގެ ދައުރަކީ ކޮބާ؟ ހެލްތު މިނިސްޓަރަށް ސިއްހީ ކަންކަން ރާވާ ހިންގުމަށް ބާރެއް ނެތީ ކީއްވެ؟ އެއްވެސް ސުވާލަކަށް ޖަވާބެއް ނެތްތަ؟ ދުނިޔޭގެ ގައުމުތައް ސީރިއަސް! ރާއްޖެ ރިލެކްސް!\nމާޗް 11, 2020 11:40\nމީޑިޔާއަށް ދެވޭ ޖަވާބަކީ ރައްޔިތުންނަށް ދެވޭ ޖަވާބެއް.\nމާޗް 11, 2020 11:41\nތުވަރުވެސް ކޮއްލަން ކެރުނީތީ ށުކުރުދަނަނަވަން\nމާޗް 11, 2020 11:46\nތިވަރުވެސް ކޮއްލަން ކެރުނީތީ ށުކުރު ދަންނަވަން މިނަލަި ރާއްޖޭގަ ފެތުރުމުގަ ކަމާބެހޭ އިދާރާތަކުގެ އިހުމާލު ވަރައްވެސް ބޮޑު އަހަރެމެން މުއައްޒަފުން ވަރައް އަވަހައް ކުރެއްދޫގަ މިކަން ހިންގާދިއަގޮތުގެ ވީޑިއޯ ނޫސްބަޔާނެއް އަޕް އެބަކުރަން އޭރުން ކަންހިނގާދިޔަގޮތް ސަރުކާރުން ރައްްޔިރުންނައް ކިޔާދޭއިރު އުނިކުރާބައިތައް ވަރައް ރަނގަޅައް ހާމަވޢނެ\nއަނެއްކާ މިހެންލިޔެގެން ސުރުޚީ ބަދަލުކުރާކަށް ނާންގާތަ! ދެން އަތްޖަހާ.\nމާޗް 11, 2020 12:26\nޢެކިޑުރާމާތައްކުޅެ ނެރޭއިރުވެސް ބަލާނެބަޔަކު ނެތުމީ މިސަރުކާރުގެ އިތުބާރު ގެއްލިފަވާކަމުގެ ހެއްކެއް ބޮޑުރާޅު އެޅުން 10 ދުވަހުން ރިސޯޓެއް ހޮސްޕިޓަލަކައްބަދަލުކުރުން ފުލެޓް ޓަވަރްތަކައް ބަދަލުވުން ތިންމަސްދުވަހުގެ މުދާގުދަންކުރެވޭ ތަންތަން ހަމަސްދުވަހުގެ ގުދަންތަކައްބަދަލުވުން\nމާޗް 11, 2020 13:51\nތިޔަވަރުން ދަންޔާ ތިޔަ ބައްދަލުވުންތައް ބޯއިކޮޓް ކުރަން ހުރިހާނޫހަކަށް ކެރޭނެތަ\nމާޗް 11, 2020 14:41\nދެންވެސް ގައުމު ހިން ގޭވަރުގެ ބަޔަކާގައުމު ހަވާލުކޮއްފަ ފާބާންވީ ރައްޔަތުންނައް އަނިޔާނުކޮއް މިޔައް ވުރެން ބޮޑެތިގައުމުތަކުން ވެސް މި ވަނީ ބަލި ކޮންޓޮރޯލް ކޮއްފަ މި ކުޑަކުޑަ ގައުމުން ކޮންތޮރޯލް ނުވެ މިދްނީ ސަރުކާރުގެ ނާގާބިލުކަމުންކަން މި ހާރުޔަގީން އެބަވޭ ނިސްބަތުން މި ގައުމުގަ ޕޮޒެޓިއުވާ އަދަދު ގިނަކަން ފާހަގަކުރެވޭ އިބޫ އިސްތިއުފާ ރައްޔަތުން ރަތަނާރަނީސް ވިސްނާލުން ރަގަޅު\nމާޗް 11, 2020 17:03\nމާޗް 11, 2020 17:07\nމާޗް 13, 2020 07:55\nއަސްލު ވާގޮތަ ކީ ބައެއް ނޫސް ތަ ކުން ސަރު ކާރު ބަދުނާމް ކުރަން ދޮގު ޙަބަރުވެސް ފަތުރަނީ. ޒާތީވެސް ވަނީ. ޙާއްސަ ކޮށް، ވަގުތު،ޗެނަލް13، ދިޔަރެސް ކަހަލަ ނޫސްތައް. އެއްޗެއް ބުންޔަސް ގޯސް ނުުބުން ޔަސް ގޯސް. ޝަހީމް އާ ސުވާލު ކުރީމަ ކޮންމެ ސުވާލެއްގެ ޖަވާބުގަ އައީ ތިޔަސުވާލު ކުރިމަތި ކުރައްވާ ތިޔަ ތަނާ.ޔާމީން ގެ ސަރު ކާރުގަ މި ވައިރަސް ރާއްޖެ އަށް އައި ނަމަ ސުވާލެއް ކޮށްލާއިރަށް ބުނާނެ ތިޔަ ސުވާލު ކުރިމަތި ކުރައްވާށޭ ކޮވިޑް 19 އާ.\nމާޗް 14, 2020 08:10\nތިހުރިހާ ސަކަރާތެއް ގަނއގެން ރައްޔިތުން ގުނބޯ ނުހައްދަ\nޜިސޯޓްތައް ބަންދު ކުރޭ.!\nމާޗް 17, 2020 17:15\nމި މަބްރޫކެއް އަރާތި ހާދަ ފޫހި ވެއޭ އަމީން އަރުވަބަލަ ޖަވާބު ލިބޭނެ.. ތި ސުވާލުގެ ޖަވާބު ފަހުން އަރުވާނަމޭ ނުކިޔާނެ\nމާޗް 18, 2020 23:07\nހެލްތު މިނިސްޓަރަކީ ފެއިލްވެފަހުރި މީހެއް.އެއްގޮތަކަށްވެސް އެފަފަ ޒިންމާދާރު ވަޒީފާއެއްގައި ބަހައްޓަން ހެޔޮވާވަރުގެ މީހެއްނުން.ފަންނީ އެއްވެސް ގާބިލުކަމެއް ހުރި މީހެއްނުން.\nމާޗް 20, 2020 18:24\nރޮއެބަލަ ދެން ކަލޭމެން. ލޮލް\nމާޗް 20, 2020 18:25


CSS Ge Member Kamun Amira Vaki Kurumuge Massaikkai Fashaifi | Hathaavees\nސީއެސްސީގެ މެންބަރުކަމުން އާމިރާ މަގާމުން ވަކިކުރުމުގެ މަސައްކަތް ފަށައިފި\nޖޫން 3, 2020 ހަތާވީސް އޮންލައިން\nސިވިލް ސާވިސް ކޮމިޝަންގެ މެންބަރުކަމަށް އާމިރާ އައްޔަން ކުރެއްވުމަށް ބޭއްވި ރަސްމިއްޔާތުގެ ތެރެއިން: ފޮޓޯ / ރައީސް އޮފީސް\nރައީސް އިބްރާހީމް މުހައްމަދު ސޯލިހުގެ ސަރުކާރުން ސިވިލް ސާވިސް ކޮމިޝަން (ސީއެސްސީ)ގެ މެންބަރު ކަމަށް މިދިޔަ ޑިސެމްބަރު މަހު އައްޔަން ކުރެއްވި ފާތިމަތު އާމިރާ އެ މަގާމުން ވަކި ކުރުމުގެ މަސައްކަތް ފެށުމުގެ ގޮތުން ރައްޔިތުންގެ މަޖިލީހުގެ ތަޅުމަށް ފޮނުވުމަށް މިނިވަން މުއައްސަސާތަކުގެ ކޮމެޓީން ފާސްކޮށްފިއެވެ.\nމިދިޔަ ހޮނިހިރު ދުވަހު ބޭއްވި ރައްޔިތުން މަޖިލީހުގެ ޖަލްސާގައި ވެސް މެންބަރުން ވަނީ ސީއެސްސީގެ މެންބަރުންގެ އިތުރުން މިނިވަން މުއައްސަސާތަކުގެ މެންބަރުންގެ ފަރާތުން އެދެވިގެންވާ މަސައްކަތްތަކެއް ކުރައްވާތަން ނުފެންނަ ކަމަށް ވިދާޅުވެ ކަންބޮޑުވުން ފާޅުކުރައްވާފައެވެ. އަދި ބައެއް ކޮމިޝަންތަކުގެ މެންބަރުން މަގާމުން މިހާރުން މިހާރަށް ވަކި ކުރުމަށް ގިނަ މެންބަރުން ވަނީ ގޮވާލައިފައެވެ.\nPrevious މެމްބަރު ހުސެއިން ގައިގައި އީވާ ޖެހި ކަމަށް ބުނެ މައްސަލަ ބަލައި ދިނުމަށް ގޮވާލައިފި\nNext ޝިޔާމެއް ނުޖަހާ، ކޮއްޕާލީމަ އަޅުގަނޑު ވެއްޓުނީ: އީސަ


އޭދަފުށީ ކައުންސިލް އިދާރާގެ ބެލުމުގެ ދަށުގައިވާ 01 ނަންބަރު މާރަނަ ތަލާޅާ ބިންސާފުކުރުމާއިބެހޭ\nއޭދަފުށީ ކައުންސިލް އިދާރާގެ ބެލުމުގެ ދަށުގައިވާ 01 ނަންބަރު މާރަނަ އިމާރާތް ތަޅާލާ، ބިން ސާފުކުރުން\nއޭދަފުށީ ކައުންސިލް އިދާރާގެ ބެލުމުގެ ދަށުގައިވާ 01 ނަންބަރު މާރަނަ ފުރާޅު ރޫޅާލާ، އިމާރާތްތަޅާލުމަށްފަހު ބިންސާފުކޮށްދޭނެ ފަރާތެއް ހޯދަން ބޭނުންވެއްޖެއެވެ.\nވީމާ، މިމަސައްކަތް ކޮށްދެއްވުމަށް ޝައުޤުވެރިވެވަޑައިގަންނަވާ ފަރާތްތަކުން މި ދަންނަވާ ތާރީޚަށް މާޅޮސްމަޑުލު ދެކުނުބުރީ އޭދަފުށީ ކައުންސިލް އިދާރާއަށް ވަޑައިގެން މަޢުލޫމާތު ސާފުކުރެއްވުމަށްފަހު، ކަނޑައެޅިފައިވާ ތާރީޚަށް އަންދާސީހިސާބު ހުށަހެޅުއްވުމަށް މާޅޮސްމަޑުލު ދެކުނުބުރީ އޭދަފުށީ ކައުންސިލް އިދާރާއަށް ވަޑައިގެން ދެއްވުން އެދެމެވެ.\n25 ފެބްރުއަރީ 2020 ވާ އަންގާރަ ދުވަހުގެ 11:30 އަށް\nސުންގަޑި: 25 ފެބުރުވަރީ 2020 1130


Baru hathiyaaru | Bithufangi\nރައީސް އަބްދުﷲ ޔާމީން އަބްދުލް ގައްޔޫމް ވެރިކަމާ ހަވާލުވީންސުރެ އިދިކޮޅު ޕާޓީތަކުން ގެންދިޔައީ ކޮންމެ ދުވަހަކުހެން ސިޔާސީ ހަރަކާތެއް ހިންގަމުންނެވެ. މަގުމަތި ހަލަބޮލިކޮއް އާމުންނަށް ޖެއްސުންކުރުމުގެ ފޯވަހި ފޯވަހި ތަށް ދިޔައީ އަންނަމުންނެވެ. ދުވާލު ގަޑީގައި ދުއްވާ މީހުންނަށް ހުރި " ބަލާ " އެކެވެ. ރޭ ވެއްޖެއްޔާ ނިދަން " ބަލާ " އެކެވެ. އިދިކޮޅު ފަރާތްތަކުން ދިޔައީ އަޑުގަދަ ކުރާއާއި ބެރުދުންމާރި ތާޅަފިލި ބޭނުންކޮއްގެން އަޑުގަދަކޮއް އަމަން ނަގާލާ ރައްޔިތުންގެ މުދަލާ ގޯތި ގެދޮރަށް ގެއްލުން ދެމުންނެވެ.\nރައްޔިތުންނާއި އެބައި މީހުންގެ މުދައު ސަލާމަތްކުރުމަށް ދިވެހި ފުލުހުން ބޭނުންކުރަނީ މަދު ހަތިޔާރެކެވެ. ތެދެއް ބުނާނަމަ ހަތިޔާރަކަށް ވާކަހަލަ ހަތިޔާރެއް ފުލުހުންނެއް ނުގެންގުޅެއެވެ. ބިޑިއާއި މުގުރުބުރީގެ އިތުރުން ޕެޕާރ ސްޕްރޭ އާއި ޓިއަރ ގޭސް ފިޔަވާ ފުލުހުން ކިތަންމެ ބޮޑު ހަމަނުޖެހުމެއް ކޮންޓްރޯލްކުރުމަށް އެއްވެސް ކަހަލަ ހަތިޔާރެއް ބޭނުން ކުރުމުގެ ހުއްދައެއް ގާނޫނުން ލިއްބައިދީފައެއް ނުވެއެވެ.\nރާއްޖެއިންބޭރުގެ މީޑިއާތަކާ ގައުމުތަކުގެ ވެރިންގެ ސަމާލުކަން ހޯދުމަށް ފޮޓޮއެއް ނަގާލުމަކީ އިދިކޮޅު ފަރާތްތަކުން ކޮންމެ މުޒާހަރާއަކާއި އެއްވުމެއްގައި ކުރަން ޖެހޭ ކަމެކެވެ. ކިތަންމެ ކުޑަ ކަމެއްވެސް ބޮޑުކޮއްލައިގެން ފަރަންޖީއެއްގެ މޮޅު ޓްވިޓެއް ނޫނީ ހަބަރެއްގައި ޖަހާނުލާ ހިތްހަމައެއް ނުޖެހެއެވެ. ބޭނުމަކީވެސް އެއީއެވެ. އެހީތެރިކަމާ އެއްބާރުލުންލިބޭ ހުޅަނގުގެ ޔަހޫދީން ހިތްހަމަޖައްސައި ދިނުމެވެ.\n" ލެކްރިމޭޓާރ އޭޖެންޓް " އަކީ ދިވެހި ފުލުހުން އާމުގޮތެއްގައި މުޒާހަރާތަކާއި އެއްވުންތަށް ކޮންޓްރޯލް ކުރުމަށް ބޭނުންކުރާ ހަތިޔާރެވެ. ލެކްރިމޭޓާރ އޭޖެންޓް އަކީ އެއްވުންތަކާ ހަމަނުޖެހުންތަކުގެ އިތުރުން އަމިއްލަ ރައްކަލަކަށް އަތައް ހެޔޮވަރު ކުޑަ ފުޅިއެއްގައި ގޭހާއި ކެޕްސިކަމް ގެ ދިލަ އާއިއެކު ބާރު ސްޕީޑްގައި ދުރަށް ފޮނުވާލެވޭގޮތަށް ޕްރެޝާރގައި ބަންދުކޮއްފައި ހުންނަ ކެޕްސިކަމް ދިލަ އެވެ.\nލޯ ހުޅުވުމަށް އުނދަގޫވުމާއީ، ދިލަނެގުމުގެ އިތުރުން ތަންތަން ބެލުމަށް ދަތިވާގޮތަށް ތައްޔާރުކޮއްފައި ހުންނަ ޕެޕާރ ސްޕްރޭ އަކީ އޭގެ ސަބަބުން ސިއްހީ ބޮޑެތި މައްސަލަތަކެއް ކުރިމަތިނުވާނެހެން ތައްޔާރުކޮއްފައި ހުންނަ ސްފްރޭއެކެވެ. އޭގެ އަސަރު އަމިއްލަޔަށް ނެތިދާގޮތަށް ތައްޔާރުކޮއްފައި ހުންނަ ސްޕްރޭ އެކެވެ. ތަފާސް ހިސާބުތަކުން ދައްކާގޮތުގައި ފުރާނަޔަށް ނުރައްކާވާފަދަ ހާލަތެއް ޕެޕަރ ސްޕްރޭގެ ސަބަބުން ދުނިޔޭގައިވެސް ދިމާވެފައި ހުރީ މަދު ފަހަރެއްގައެވެ.\nއެހެންކަމުން އިދިކޮޅު ފަރާތްތަކުން އެބުނާ ބީދައިން ފުލުހުންނާ އިދިކޮޅު މުޒާހަރާތަށް ރޫޅަލުމަށް ބޭނުންކުރާ ބޮޑެތި ޓޭކްކަރުތަކާ ބަޑިތަކާ ވައިގެ އުޅަނދުތަކުގެ ހަޤީގަތް ހާމަވެގެން ހިގައްޖެއެވެ. ދިވެހިންނަށް ޕެޕާރ ސްޕްރޭ އަކީ އައު އެއްޗެއް ނަމަވެސް ފޮޓޯތަށް ފޮނުވާ ހުޅަގުގެ ޔަހޫދީންނަށް ޕެޕަރ ސްޕްރޭ އަކީ ކޯންޗެއްކަން އެނގެއެވެ. އެހެންކަމުން އަދި މިރުސްދުންކޮޅެއް އެޅިގެން ފުރާނަޔަށް ނުރާއްކާވާކަމަށް ދައްކަން އަވައްޓެރި ގައުމުތަކުން ފަރުވާ ހޯދިޔަސް ދިވެހިންނަށް ހަޤީގަތެއް އޮޅުވައެއް ނުލެވޭނެއެވެ.


Mussandhivaan furusathu libunu, hiyaanaatheh nuvan: Azima\nމުއްސަނދިވާން ފުރުސަތު ލިބުނު، ހިޔާނާތެއް ނުވަން: އާޒިމާ\nލީގަލް އެފެއާޒް މިނިސްޓަރު އާޒިމާ ޝުކޫރު -- | އަވަސް\nދައުލަތަށް ހިދުމަތް ކުރުމުގެ ތެރޭ މުއްސަނދިވެވިދާނެ އެތައް ފުރުސަތުތަކެއް ލިބިވަޑައިގެންނެވި ކަމަށާއި ނަމަވެސް ހިޔާނާތުގެ ފައިސާގައި ދުވަހަކުވެސް ޖެހިވަޑައިގެންފައި ނުވާނެ ކަމަށް ރައީސް އޮފީހުގެ ކުރީގެ ލީގަލް އެފެއާޒް މިނިސްޓަރު އައިޝަތު އާޒިމާ ޝަކޫރު ވިދާޅުވެއްޖެ އެވެ.\nއާޒިމާ މިހެން ވިދާޅުވީ އޭނާގެ މައްޗަށް އުފުލާފައިވާ މަނީ ލޯންޑާ ކުރުމަށް މަގުފަހި ކޮށްދިނުމުގެ މައްސަލަ ކްރިމިނަލް ކޯޓުގައި ފަށަން ތައްޔާރުވެފައި ވަނިކޮށެވެ. އެކަމާ ގުޅޭ ގޮތުން އާޒިމާގެ ހިތުގައި ހުރި ބައެއް ޝުއޫރުތައް އޭނާ ރޭ ވަނީ ފޭސްބުކްގައި ލިޔުއްވައިފަ އެވެ.\nއާޒިމާ ވިދާޅުވީ ތިން ސަރުކާރެއްގެ ކެބިނެޓުގައި މަސައްކަތްކޮށް، ބޮޑެތި ޒިންމާތައް އުފުލާފައިވާ އިރު މުއްސަނދި ވާން އެތައް ފުރުސަތުތަކެއް އޭނާއަށް ލިބިވަޑައިގެންނެވި ކަމަށެވެ. ނަމަވެސް ހިޔާނާތުގެ ފައިސާގައި ދުވަހަކު ވެސް ޖެހި ވަޑައިގެންފައި ނުވާނެ ކަމަށާއި އެފަދަ ހަދިޔާތަކާއި އެ ނޫން ވެސް އެއްޗެއްގައި ހިއްޕަވާފައި ވެސް ނުވާނެ ކަމަށެވެ.\n"އުމުރުން 16 އަހަރުން ފެށިގެން މި އަންނަނީ ދައުލަތަށް ހިދުމަތް ކޮށްދެމުން. ކިޔެވުމަށް ނޫނީ އެހެން ހުރިހާ ދުވަސްތަކެއް ހޭދަ ކުރީ ދައުލަތަށް މަސައްކަތް ކޮށްދިނުމުގައި. ބޮޑެތި ޒިންމާތަކާއި ކުރިއެރުން ﷲ އަޅުގަނޑަށް ދެއްވެވި،" އާޒިމާ ވިދާޅުވި އެވެ. "ބޭނުންވި މުއްސަނދިވެވެން އޮތް. އެކަމަކު މައިބަފައިން އަހަރެން ބަލައި ބޮޑުކޮށް ދަސްކޮށްދީފައި ވަނީ އަމިއްލަ މީހާގެ އެއްޗެއް ނޫން ވިއްޔާ އޭގައި ނުޖެހެން، އަދި އަމިއްލަ މީހާއަށް ތެދުވެރިވާން، އެހެންވެ ދުވަހަކު ވެސް އެފަދަ ފައިސާއެއްގައި ޖެހިފައި ނުވާނެ، ހަދިޔާއެއްގައި ނުހިފަން،"\nދިރިއުޅުމުގެ ހާލަތާއި މާލީ ހާލަތު މިހާރު ހުރި ގޮތް އޭނާގެ ގާތް މީހުންނަށް އެނގޭނެ ކަމަށް އާޒިމާ ވިދާޅުވި އެވެ. ނަމަވެސް މަނީ ލޯންޑަރިންނަށް މަގުފަހިކޮށްދިން ކަމުގެ ތުހުމަތު ބޮލުގައި އަޅުވާފައިވާ ކަމަށާއި އެއީ ވަޒީފާ އަދާ ކުރި ކަމަށްޓަކައި އުމުރަށް ހިމޭން ކޮށްލުމުގެ ބޭނުމުގައި އުފުލާފައިވާ ދައުވާއެއް ކަމަށް އާޒިމާ ވިދާޅުވި އެވެ. އަދި ވިދާޅުވީ އެކަމުގެ ތަފުސީލު އަޑު އެހުންތަކުގައި ދެއްވާނެ ކަމަށެވެ.\n"އެންމެ ބޮޑު ގޮންޖެހުމަކީ އެކަނިވެރި މަޔަކަށް ވުން. އެކަމަކު ވެސް މިކަމާ ކުރިމަތިލާނަން. އެއީ އެއްވެސް ނުބައި ކަމެއް ކޮށްފައި ނުވާނެ، ދުވަހަކު ވެސް އެފަދަ ފައިސާއެއްގައި ވެސް ޖެހިފައި ނުވާނެ،" އާޒިމާ ވިދާޅުވި އެވެ.\nފުލުހުން ތުހުމަތުކުރާ ގޮތުގައި އާޒިމާ މަގުފަހިކޮށްދީފައިވަނީ ކުރީގެ ރައީސް އަބްދުﷲ ޔާމީންއަށް ތުހުމަތު ކުރެވޭ މަނީ ލޯންޑްރިންގެ މައްސަލާގަ އެވެ. އާޒިމާ ވަނީ ރައީސް ޔާމީންގެ ވަކީލްކަން ކުރައްވާފަ އެވެ. ދޮގު މައުލޫމާތު ދިން ކަމުގެ ދައުވާ ވެސް އާޒިމާއަށް ކުރެ އެވެ. އެ ދައުވާ ކުރަނީ އެންޓި ކޮރަޕްޝަން ކޮމިޝަނުން ހިންގި ތަހުގީގަށް ރައީސް ޔާމީންގެ ފަރާތުން ހަގީގަތާ ހިލާފު މައުލޫމާތަކެއް އާޒިމާ ދެއްވާފައިވާތީ ކަމަށް ބުނެ އެވެ.\nއާޒިމާ ޝަކޫރު ހިޔާނާތް


galehiri: ޢާއިލީ ކައުންސިލަރުން ހަމަޖެއްސުން - 1\nޢާއިލީ ކައުންސިލަރުން ހަމަޖެއްސުން - 1\nދިވެހިރާއްޖެ މިދެކޭ ނަމޫނާ ޑިމޮކްރަސީގެ ތެރެއިން ލާމަރުކަޒީ އުޞޫލުން ޚިދުމަތްދިނުމަށްޓަކައި ކޮންމެ ޢާއިލާއަކަށް އެޢާއިލާއެއް ދިރިއުޅޭ ސިޓީއެއްގައި ނުވަތަ ރަށެއްގައި އެތަނެއްގެ ކައުންސިލްގައި ހިމެނޭ ޢާއިލީ ކައުންސިލަރެއް ހަމަޖެހިގެން ދިޔުމަކީ ނުހަނު ބޭނުންތެރިކަމެއްކަމަށް ފެންނާތީ ތިރީގައި ބަޔާންކުރެވިފައިވާ ކަންކަމާމެދު ގާނޫނު ހަދާފަރާތާއި ގާނޫނު ހިންގާ ފަރާތްތަކުން ވިސްނުންފުޅު ބެހެއްޓެވުމީ ނުހަނުބޮޑަށް އެދެވިގެންވާ ކަމެކެވެ. މިވާހަކަ ދަންނަވައިލީ ގާނޫނު ލިބިދީފައިވާ ޚިޔާލު ފާޅުކުރުމުގެ މިނިވަންކަމުގެ ތެރެއިންނެވެ. އަދި ސިޓީކައުންސިލްތަކާއި ރަށުކައުންސިލްތަކުން ޚިދުމަތްހޯދުމުގައި ރައްޔިތުންނާއި ވީހާކައިރިން ޚިދުމަތްލިބިދިނުމުގެ ބޭނުންތެރިކަން އިންތިހާއަށް ބޮޑުވީމައެވެ.\nޢާއިލީ ކައުންސިލަރުން ހަމަޖެއްސުމުގެ ބައެއްގަވާޢިދު\n1- ލާމަރުކަޒީ އުޞޫލުން ކޮންމެ ޢާއިލާއަކަށް ކައުންސިލަރެއް ކަނޑައަޅާނީ އެޢާއިލާއެއްގެ ފެންނަ/ނުފެންނަ ވޯޓުން މަދުވެގެން 10 ވޯޓް ފެންނަކަމަށް ލިބިގެންނެވެ. ނަމަވެސް މިގޮތަށް ވޯޓްދޭން ތިބި ޢާއިލާގެމީހުންގެ ޢަދަދު މަދުވެގެން 10 ހަމަނުވާނަމަ އެޢާއިލާއެއްގެ ތިމާގެމީހުންގެތެރެއިން މީހުންލައްވައި ވޯޓް ދިނުން މިގަވާޢިދު ހުއްދަކުރެއެވެ.\n2- ކޮންމެ ޢާއިލީ ކައުންސިލަރަކު މަސައްކަތްކުރާނޭ އެކަށީގެންވާ މާޙައުލަކާއި ތަނަކާއި މުވައްޒަފުންނާއި މުސާރައެއް އެޢާއިލާއެއް ދިރިއުޅޭ ސިޓީއެއްގެ ނުވަތަ ރަށެއްގެ ކައުންސިލުން ހަމަޖައްސައިދޭންވާނެއެވެ. މިގޮތަށް ހަމަޖެއްސުމުގައި އެތަނެއްގެ ކައުންސިލް އިދާރާ ނުވަތަ އެނޫންތަނެއް ކަނޑައެޅުމުގެ އިޚްތިޔާރު މިގަވާޢިދުގެދަށުން ޢާއިލީ ކައުންސިލަރަށް ލިބިގެންވެއެވެ. ނަމަވެސް ޢާއިލީ ކައުންސިލަރަށް އޭނާގެ މަހުމުސާރަ ކަނޑައެޅުމުގެ އިޚްތިޔާރު މިގަވާޢިދުގެ ދަށުން ލިބިގެނެއްނުވެއެވެ. އެހެނީ އޭނާގެ މަހުމުސާރައަކީ އެސިޓީއެއްގެ ނުވަތަ އެރަށެއްގެ ކައުންސިލަރުންގެ މުސާރައެވެ.\n3- ކޮންމެ ޢާއިލީ ކައުންސިލަރަކު މަސައްކަތްކުރަންޖެހޭ ތަނަށާއި އަދި އޭގެއިތުރަށް ކަނޑާއި ވައިގެމަގުން އޭނާ ބޭނުންތާކަށް ގޮސް އައިސްވުމުގެ ޓްރާންސްޕޯޓްގެ އެންމެހައިކަމެއް ހަމަޖައްސައިދިނުމަކީ އެތަނެއްގެ ކައުންސިލްގެ ޚަރަދުގައި އެކައުންސިލުން ކުރަންޖެހޭނޭ ކަމެކެވެ.\n4- ޢާއިލީ ކައުންސިލަރެއްގެ އަމިއްލަ ގޯތިގެދޮރު އެތަނެއްގައި ހުރިކަމަށްވިއަސް އޭނާ ބޭނުންނަމަ އޭނާ ފެންވަރައި ކައިބޮއި ނިދައި އުޅެވޭނޭ ތިންކޮޓަރީގެ އެކަމަޑޭޝަނެއް އެސިޓީއެއްގެ ނުވަތަ އެރަށެއްގެ ކައުންސިލުން ހަމަޖައްސައިދޭންވާނެއެވެ. މިގޮތުން އެސިޓީއެއްގެ ނުވަތަ އެރަށެއްގެ ކައުންސިލުން ހަމަޖައްސައިދޭ ތަނެއްގައި 1 ޖެނުއަރީ 2015މ. އިން ފެށިގެން އެ ޢާއިލީ ކައުންސިލަރަކު އިޚްތިޔާރުކުރާ ބޮޑުމިނެއްގެ ދިދައެއް ނަގަންވާނެއެވެ.\n5- ޢާއިލީ ކައުންސިލަރަކު ލާމަރުކަޒީ އުޞޫލުން ޢާއިލާއެއްގެ ޚިދުމަތުގައި އުޅެނިކޮށް އެޢާއިލާއެއްގެ މީހަކާއި އެނޫން ޢާއިލާއެއްގެ މީހަކާ ދެމެދު ދެބަސްވެ އަރައިރުންވެއްޖެ ޙާލަތެއްގައި އޭގެ ސަބަބުން ޢާއިލީ ކައުންސިލަރަށް އެއްވެސްބާވަތެއްގެ ގެއްލުމެއް ކުރިމަތިވެދާނެކަމަށް އޭނާގެ ހިތުގައި ބިރާއި ވަހުމާއި ޝައްކު އުފެދޭނަމަ އޭނާއަށް ސަލާމަތާއި ރައްކާތެރިކަން ހޯދައިދިނުމުގެ އެންމެހައިކަމެއް އެސިޓީއެއްގެ ނުވަތަ އެރަށެއްގެ ކައުންސިލުން އެންމެ ފުރިހަމައަށް ހަމަޖައްސައިދޭންވާނެއެވެ.\n6- ކޮންމެ ޢާއިލީ ކައުންސިލަރަކާއި އޭނާގެ އަނބިދަރީންނާއި އޭނާގެ ތިމާގެމީހުންނަށް އޭނާ ބޭނުން ގައުމަކުން ބޭސްފަރުވާކުރުމުގެ އެންމެހައިކަމެއް ހަމަޖައްސައިދޭންވާނެއެވެ.\n7- ލާމަރުކަޒީ އުޞޫލުން ޢާއިލީ ކައުންސިލަރަކު ޚިދުމަތްކުރާ ޢާއިލާގެ މީހުންފިޔަވައި އެހެން ޢާއިލާއެއްގެ އެއްވެސްމީހަކު އޭނާގެ ކިބައިން އެއްވެސް ބާވަތެއްގެ އެހީތެރިކަމަކަށް އެދިގެންނުވާނެއެވެ.\n8- ޢާއިލީ ކައުންސިލަރަކު ލާމަރުކަޒީ އުޞޫލުން ޢާއިލާއެއްގެ ޚިދުމަތުގައި އުޅޭ މުއްދަތާއި އަދި އޭގެފަހުންވެސް އޭނާކުރާ މެދުމިންވަރެއްގެ ކުށްތަކުގެ ތުހުމަތާމެދު އެއްވެސްފަރާތަކުން އޭނާއާއި ސުވާލުކުރެވޭނީ ގާނޫނު ލިބިދީފައިވާ ހަނުހުރުމުގެ އިޚްތިޔާރުގެ ބޭނުން އޭނާ ނުކުރާހާ ހިނދެއްގައެވެ.\n9- ލާމަރުކަޒީ އުޞޫލުން ޢާއިލީ ޚިދުމަތްކުރާ ޢާއިލީ ކައުންސިލަރުންގެ މޯބައިލްފޯނާއި އޭނާގެ ގޭގެ ލޭންޑްލައިން ފޯނާއި ކަރަންޓްބިލާއި ފެންބިލާއި ކުނިއުކައިދިނުމުގެ ބިލް އަދާކޮށްދިނުމަކީ ލާމަރުކަޒީ އުޞޫލުން އެސިޓީއެއްގެ ނުވަތަ އެރަށެއްގެ ކައުންސިލުގެ ޒިންމާއެކެވެ.\n10- ޢާއިލީ ކައުންސިލަރެއްގެ ކަންފަތަށް އުނދަގޫވާގޮތަށް އަޑުގަދަކުރާ ބާވަތުގެ އާލާތްތަކުން ގޮވުމާއި ބާރަށް ލަވަޖެހުމާއި ހަޅޭއްލެވުމަކީ ލާމަރުކަޒީ އުޞޫލުން ޢާއިލާއެއްގެ ޚިދުމަތުގައި އޭނާ އުޅޭހާ ދުވަހަކު އެސިޓީއެއްގެ ނުވަތަ އެރަށެއްގެ އެއްވެސްމީހަކު ކޮށްގެންވާނޭ ކަމެއްނޫނެވެ.\n11- ޢާއިލީ ކައުންސިލަރެއްގެ ޢިއްޒަތާއި ގަދަރާއި ކަރާމަތާއި އަބުރަށް އުނިކަންލިބޭ އެއްވެސްކަމެއް އެސިޓީއެއްގެ ނުވަތަ އެރަށެއްގެ އެއްވެސްމީހަކު ކޮށްގެން ނުވާނެއެވެ.\n12- ޢާއިލީ ކައުންސިލަރަކު ލާމަރުކަޒީ އުޞޫލުން ޚިދުމަތްކުރާ ޢާއިލާގެ ޚިދުމަތުގައި އޭނާ އުޅުނަސް އަދި ނޫޅުނަސް އޭނާއަށް ލިބޭ މަހުމުސާރައާއި އަދި އެއްވެސް ޢިނާޔަތަކަށް ކުޑަވެސް އުނިކަމެއް ގެނެސްގެންނުވާނެއެވެ.\n13- ކޮންމެ ޢާއިލީ ކައުންސިލަރަކަށް އޭނާ ބޭނުންވާ އެއްފަރާތަކަށް ލާމަރުކަޒީ އުޞޫލުން ހަމަޖެހިފައިވާ އުޞޫލާ އެއްގޮތަށް ބިމެއް ނުވަތަ ފަޅެއް ނުވަތަ ގިރިއެއް ނުވަތަ ފިނޮޅެއް ހަމަޖައްސައިދިނުމުގެ އެންމެހައި ކަމެއް އެސިޓީއެއްގެ ނުވަތަ އެރަށެއްގެ ކައުންސިލުން ކޮށްދޭންވާނެއެވެ.\n14- ލާމަރުކަޒީ އުޞޫލުން ޚިދުމަތްކުރުމުގައި ޢާއިލީ ކައުންސިލަރަކު ދެދައުރު ފުރިހަމަކޮށްފިނަމަ ޢާއިލީ ކައުންސިލަރެއްގެ މަހުމުސާރައާއި އެންމެހައި ޢިނާޔަތެއް އޭނާގެ މުޅި ޢުމުރަށް ލިބިދޭންވާނެއެވެ. އަދި އޭނާ ދުނިޔެ ދޫކޮށްފިނަމަ އޭގެފަހުން 20 އަހަރުވަންދެން އޭނާގެ ޢާއިލާއަށް އެމުސާރައާއި ޢިނާޔަތްތައް ރައްދުކޮށްދޭންވާނެއެވެ.\n15- ލާމަރުކަޒީ އުޞޫލުން ޚިދުމަތްކުރާ ކައުންސިލަރަކު ނުވަތަ އޭނާގެ ބެލެނިވެރިކަމުގެ ދަށުގައިވާ މީހަކު ދުނިޔެދޫކޮށްފިނަމަ އެމީހެއްގެ ޖަނާޒާގެ އެންމެހައިކަމެއް އެސިޓީއެއްގެ ނުވަތަ އެރަށެއްގެ ކައުންސިލުން އެންމެފުރިހަމައަށް ހަމަޖައްސައިދޭންވާނެއެވެ. (ނުނިމޭ)\n02 އޯގަސްޓް 2014މ.


Rasoolaa dhifaau kurumakee konme muslim akah vaajibeh: Hukuru huthuba\nރަސޫލާ ދިފާއުކުރުމަކީ ކޮންމެ މުސްލިމަކަށް ވާޖިބެއް: ހުތުބާ\nއިސްލާމީ މަރުކަޒުގައި ހުތުބާ އިއްވަނީ: މިއަދުގެ ހުތުބާ ހާއްސަކުރީ އަދުގެ ހާލަތަށް --\nކީރިތި ރަސޫލާ ދިފާއު ކުރުމަކީ ކޮންމެ މުސްލިމެއްގެ މައްޗަށް ވާޖިބު ކަމެއް ކަމަށް މިއަދުގެ ހުކުރު ހުތުބާގައި ބުނެފި އެވެ.\n"ކީރިތި މާތް ނަބިއްޔާ ދެކެ ލޯބިވުން" މި މައުލޫމަށް މިއަދު މުޅި ރާއްޖޭގައި އިއްވި ހުކުރު ހުތުބާގައި ބުނެފައިވަނީ ނަބީބޭކަލުންނަށް ފުރައްސާރަ ކުރުމަކީ އިއްޔެއަކު ނުވަތަ އަދަކު ކުރިމަތި ވެގެން އުޅޭ އައު ކަމެއް ނޫން ކަމަށާ މީސްތަކުންގެ ގާތަށް މާތްﷲ ފޮނުއްވި ކޮންމެ ނަބީބޭކަލަކާއި ރަަސޫލު ބޭކަލަކަށްވެސް ފުރައްސާރަކުރި ބަޔަކު އުޅޭ ކަމަށެވެ.\nކީރިތި ރަސޫލާ ދިފާއު ކުރުމަކީ ކޮންމެ މުސްލިމެއްގެ ވާޖިބެއް ކަމަށާ ކޮންމެ މީހަކަށް އެ މީހަކަށް ކުޅަދާނަވީ މިންވަރަކުން އެކަން ކުރަން ޖެހޭނެ ކަމަށްވެސް ހުތުބާގައި ބުނެފައިވެއެވެ. ކީރިތި ރަސޫލާގެ މާތްކަން ބަޔާން ކުރައްވާ ހުތުބާގައި އިތުރަށް ބުނެފައިވަނީ ރަސޫލާއަށް އީމާންވުމަކީ އީމާން ކަމުގެ ރުކުނެއް ކަމަށާ އަދި އެކަލޭގެފާނަށް ކިޔަމަންގަތުމާއި އެކަލޭގެފާނުގެ މަތިވެރި މަގާމަށް ގަދަރުކޮށް، އިހްތިރާމްކޮށް، އަދަބު ތައުޒީމް އަދާކޮށް، އެމީހެއްގެ އަމިއްލަ ނަފްސާއި މުދަލާއި އަނބިދަރިންނަށްވުރެ ބޮޑަށް އެކަލޭގެފާނު ދެކެ ލޯބިވެ ނަސްރު ދީގެން މެނުއީ އެއްވެސް މުސްލިމެއްގެ އީމާކަން ފުރިހަމަ ނުވާނެ ކަމަށެވެ.\n"އެކަލޭގެފާނަށާއި އެކަލޭގެފާނުގެ ތެދުމަށް ނަފްރަތު ކުރުމާއި ކުޑައިމީސް ބަސް ބުނެ ފުރައްސާރަ ކުރުމަކީ އީމާންކަމުގެ ދާއިރާއިން ބޭރުވާނެ އަމަލެއް ކަމަށް އިލްމުވެރިން ވިދާޅުވެއެވެ،" ހުކުރު ހުތުބާގައި ބުނެފައިވެއެވެ.\nމުސްލިމް ނޫން ބައެއް މީހުން ގެންދަނީ ދޭތެރެ ދޭތެރެއިން ރަސޫލާއަށް ފުރައްސާކޮށް ކާޓޫން ކުރަހަމުންނެވެ. ހާއްސަކޮށް ފްރާންސްގައި އެކަން ކުރާ ބަޔަކު އުޅެއެވެ. ދާދި ފަހުން އެ މީހުންގެ އެ އަމަލު ދިފާއުކޮށް ފްރާންސްގެ ރައީސް ވަނީ ވާހަކަ ދައްކާފައެވެ. އަދި ރަސޫލާއަށް ފުރައްސާރަކޮށް ކުރެހި ކާޓޫން އެ ގައުމުގެ ސަރުކާރުގެ އޮފީސްތަކުގެ ބޭރުގައި ލެޑް އަޅުވައިގެން ދައްކާފައިވެއެވެ. އެކަމާއި ގުޅިގެން އަދި ފްރާންސްގެ ރައީސްގެ ވާހަކަތަކާއި ގުޅިގެން މުޅި އިސްލާމީ އުންމަތް ވަނީ ރުޅިވެރިކަމާއެކު އެ ގައުމާ ދެކޮޅަށް ތެދުވެފައެވެ. އެ ގައުމުގެ އުފެއްދުންތައް ބޮއިކޮޓްކޮށް އެ ގައުމާ ދެކޮޅަށް ހަަރުކަށި ފިޔަވަޅު އެޅުމަށް އެތަށްހާސް މުސްލިމުން ދަނީ ގޮވާލަމުންނެވެ.


Audit report gai angaa gothah amalu kuraanan: Ameer | Mihaaru\nއޮޑިޓް ރިޕޯޓުގައި އަންގާ ގޮތަށް އަމަލު ކުރާނަން: އަމީރު\nއޮޑިޓް ޖެނެރަލް އޮފީހުން ބޭއްވި އޮޑިޓްނާމާ ޖަލްސާގައި ފިނޭންސް މިނިސްޓަރު އިބްރާހިމް އަމީރު މިރޭ ވާހަކަދައްކަވަނީ. --ފޮޓޯ:ފިނޭންސް މިނިސްޓްރީ\n28 މާޗް 2019 - 23:36\nއޮޑިޓް ރިޕޯޓެއްގައި ވަކި ގޮތަކަށް ވަކި ކަމެއް ކުރުމަށް އަންގައިފި ނަމަ އެ ގޮތަކަށް ސަރުކާރުން އަމަލުކުރާނެ ކަމަށް ފިނޭންސް މިނިސްޓަރު އިބްރާހިމް އަމީރު މިރޭ ވިދާޅުވެއްޖެ އެވެ.\nއޮޑިޓްނާމާގެ ނަމުގައި އޮޑިޓް އޮފީހުން ކުރިއަށްގެންދިޔަ ހާއްސަ ރަސްމިއްޔާތުގައި އަމީރު ވިދާޅުވީ، ފާއިތުވެދިޔަ މުއްދަތުގައި ގިނަ އޮޑިޓް ރިޕޯޓުތަކެއް އާންމުކޮށްފައިވާ ކަމަށާއި އެކި މުއައްސަސާތަކުގައި ހުރި މައްސަލަތަކާއި ނުހައްގުން މަންފާ ހޯދުމަށް މަސައްކަތްކޮށްފައިވާ ހުރި މައްސަލަތައް އެ ރިޕޯޓްތަކުގައި ފާހަގަކޮށްފައިވާ ކަމަށެވެ. އެހެން ނަމަވެސް ސަރުކާރަށް ލިބެންޖެހޭ އެ ފައިސާތައް ހޯދިފައިވަނީ ކިހާވަރަކަށްތޯ ވިސްނާލަން ޖެހޭ ކަމަށް އޭނާ ވިދާޅުވި އެވެ.\n"މިއަދު އަޅުގަނޑު ތިބޭފުޅުންނަށް ޔަގީންކަން އަރުވަނީ އޮޑިޓް ރިޕޯޓެއްގައި ވަކި ކަމެއް ވަކި ގޮތަކަށް ކުރުމަށް އަންގައިފި ނަމަ އެކަމެއް އެގޮތަކަށް ކުރާނެކަން. އެފަދަ މައްސަލައެއްގައި މައްސަލަ ހުށަހެޅޭ މީހާގެ މަސްލަހަތަށް އަޅުގަނޑުމެން ނުބަލާނަން،" އޭނާ ވިދާޅުވި އެވެ.\nއަމީރު ވިދާޅުވީ، މި ސަރުކާރުން ވައްކަމާއި ކޮރަޕްޝަނަށް ޖާގަ ނުދޭނެ ކަމަށާއި ސަރުކާރުން ހުރިހާ މުއައްސަސާއެއް ހިންގާނީ ދެފުށްފެންނަ ނިޒާމެއްގެ ތެރެއިން ކަމަށެވެ. އެފަދަ ނިޒާމެއް ގާއިމް ކުރުމުން ސަރުކާރަށް ބޭރުގެ އިންވެސްޓަރުންގެ އިތުބާރު ވެސް ބޮޑުވެގެންދާ ކަމަށް އޭނާ ވިދާޅުވި އެވެ.\nއޮޑިޓް އޮފީހުގެ ރިޕޯޓުތައް ފަސޭހަ އިން ލިބޭ ގޮތް ހެދުމުން އެކަމުގެ ފައިދާ ހުރިހާ ފަރާތްތަކަށް ކުރާނެ ކަމަށާއި ހާއްސަކޮށް ދިރާސާ ކުރާ ފަރާތްތަކަށް އެ މައުލޫމާތުތަކުގެ ބޭނުން ކުރެވޭނެ ކަމަށް އޭނާ ވިދާޅުވި އެވެ.\nމި ރަސްމިއްޔާތުގައި ކުންފުނިތަކުގެ ތަފާސް ހިސާބުތަކާ ގުޅޭ ފޮތާއި އޮޑިޓްނާމާ ތާރީހީ ފޮތް ވެސް ވަނީ ނެރެފަ އެވެ.\nއޮޑިޓާ ޖެނެރަލް އޮފީސް އޮޑިޓާ ޖެނެރަލް އޮޑިޓް ރިޕޯޓް އިބްރާހިމް އަމީރު، ފިނޭންސް މިނިސްޓަރު\n2008ން 2013އަށް ހުރި އޮޑިތް ރިޕޯޓްތައް ތަންފީޒުކޮށްދީބަލަ. ފޮނިކަނޑާނެކަމެއްނެތް . އޭރުން ތިޔައީ ތެދެއްކަމަށް ގަބޫލު ކުރާނީ.\nދެފުށް ފެންނަވަރުން ހުރިހާ ކަމެއް 2012 ފެބްރުއަރީ ފަހުން ހިނގާކަންކަން ބަލަން. އޯކޭނު؟ އޮޑިޓް ރިފޯޓުވެސް ބަލާނީ އެހެން.


16 މާޗް 2021 ޝެއާ ޓުވީޓް\nރިސޯސް މޮބިލައިޒޭޝަން އެންޑް ޑެޓް މެނޭޖްމަންޓް ޑިޕަރޓްމަންޓް\nރިސޯސް މޮބިލައިޒޭޝަން ސެކްޝަނުން ކުރާ މައިގަނޑު މަސައްކަތްތަކުގެ ތެރޭގައި، ބޭރުގެ ހިލޭ އެހީ އާއި ލޯނު އެހީގައި ސަރުކާރުން އަލަށް ފެށުމަށް ރާވާފައިވާ ތަރައްޤީގެ މަޝްރޫޢުތަކަށް ފައިސާ އަދި އެހެނިހެން ރިސޯސް ހޯދުމާއި، ސަރުކާރުގެ އެކިއެކި އިދާރާތަކުން ހިންގާ މަޝްރޫޢުތަކުގެ މަސައްކަތް ހިނގާނުހިނގާ ގޮތް ބަލާ، ދިމާވެފައިވާ މައްސަލަތައް ހައްލުކުރުމަށް މަސައްކަތްކުރުން ހިމެނެއެވެ. މީގެ އިތުރުން، ބައިނަލްއަޤްވާމީ މާލީ އިދާރާތަކުން ޑިޕަރޓްމަންޓުން ކުރާ މަސައްކަތާ ގުޅުންހުރި ކަންކަމުގައި ވަޑައިގަންނަވާ ވަފްދުތަކަށް ސަރުކާރުން ކުރަންޖެހޭ ކަންތައްތައް ރާވައި އިންތިޒާމްކުރުމާއި، މި ވަފްދުތަކުން ސަރުކާރުގެ އެކިއެކި އިދާރާތަކާއެކު ބޭއްވޭ ބައްދަލުވުންތަކުގައި ބައިވެރިވުމާއި، ބައިނަލްއަޤްވާމީ މާލީ އިދާރާތަކުގެ އަހަރީ ބައްދަލުވުންތަކުގައި ރާއްޖޭގެ ފަރާތުން ވަފްދުތައް ބައިވެރިވުމަށް ކުރަންޖެހޭ ތައްޔާރީތައް ކުރުމަކީވެސްމި ސެކްޝަންގެ މަސްއޫލިއްޔަތެކެވެ.\nމި ސެކްޝަންގެ މައިގަނޑު މަސައްކަތްތަކުގެ ތެރޭގައި ދައުލަތުގެ ދަރަންޏާއި ގުޅޭ ޕޮލިސީ ކަނޑައެޅުމުގެ ގޮތުން ކޮންމެ އަހަރަކުވެސް ދައުލަތުގެ މެދުރާސްތާގެ ދަރަނި މެނޭޖްކުރުމުގެ ސްޓްރެޓަޖީއެއް ތައްޔާރުކުރެވެއެވެ. އަދި ދައުލަތުން ނަގާ ލޯނުތަކާއި ދޫކުރާ ގެރެންޓީތަކުގެ ރިސްކް އެސެސްމަންޓް ހެދުމަކީ މި ސެކްޝަނުގެ ޒިއްމާތަކުގެ ތެރޭގައި ހިމެނޭ ކަމެކެވެ. މީގެ އިތުރުން ދަރަންޏާބެހޭ ރެކޯޑްތައް ފުރިހަމައަށް ބެލެހެއްޓުމަށް ޙާއްސާ އަޙައްމިއްޔަތުކަމެއް ދީގެން، ދައުލަތުން ނަގާ ލޯނުތަކާއި ލިބޭ ހިލޭއެހީ އަދި އެކިއެކި އިދާރާތަކަށް ދޫކުރާ ގެރެންޓީ އަދި ސަބްސިޑިއަރީ ލޯނުތަކުގެ ހިސާބުތައް ރިކޯޑްކޮށް ބެލެހެއްޓުމަކީ ސެކްޝަނުން ކުރަމުންދާ ކަމެކެވެ. މީގެ އިތުރުން ދަރަނީގެ ހިސާބުތައް ރިޕޯޓްކުރަންޖެހޭ ފަރާތްތަކަށް ރިޕޯޓްކުރުމާއި، ދައުލަތުގެ ބަޖެޓަށް ބޭނުންވާ ދަރަނީގެ މަޢުލޫމާތު ތައްޔާރުކުރުމާއި، ދަރަނި އަނބުރާ ދެއްކުމަށް ކަނޑައަޅާފައިވާ ޝެޑިއުލްއާއި އެއްގޮތަށް ދަރަނި އަނބުރާ ދައްކަމުން ދިއުމަކީ ސެކްޝަނުން ކުރާ މުހިއްމު މަސައްކަތްތަކެވެ.\nކޯރޕަރޭޓް އެފެއަރޒް ޑިޕަރޓްމަންޓް\nކޯރޕަރޭޓް އެފެއަރޒް ޑިޕަރޓްމަންޓަކީ މިނިސްޓްރީގެ މެންޑޭޓް ގައިވާ ކަންތައްތައް ޙާޞިލްކުރުމަށްޓަކައި އެހެން ޑިޕަރޓްމަންޓްތަކަށް ބޭނުންވާ ސަޕޯރޓް ދިނުމުގެގޮތުން އުފައްދާފައިވާ ޑިޕަރޓްމަންޓެކެވެ. މިނިސްޓްރީން ފޯރުކޮށްދޭ ތަފާތު ޚިދުމަތްތަކާއި ކުރަމުންގެންދާ މަސައްކަތްތައް ކުރުމުގައި ލުއި ފަސޭހަ ގޮތްތަށް ހޯދައި، ފަންނީ އެހީތެރިކަމާއި މުވައްޒަފުންނަށް ފޯރުކޮށްދޭންޖެހޭ އެހީތެރިކަން ފޯރުކޮށްދިނުމަކީ މި ޑިޕަރޓްމަންޓްގެ މައިގަނޑު އެއް މައްސޫލިއްޔަތެވެ. މީގެ ތެރެއިން ކަންކަމުގައި ޤާނޫނީ ލަފާ ދިނުމާއި މިނިސްޓްރީގެ ބަޖެޓް އަދި އެކައުންޓްސް ބެލެހެއްޓުމާއި މުވައްޒަފުންނާއި ގުޅުން ހުރި ކަންކަން ބެލެހެއްޓުން ފަދަ ކަންކަން ކުރަމުންގެންދަނީ މި ޑިޕަރޓްމަންޓްގެ ދަށުން މަސައްކަތްކުރަމުންދާ ސެކްޝަންތަކުންނެވެ. އަދި މިއާއެކު، މިޑިޕަރޓްމަންޓްގެ ދަށުން ހިނގަމުންދާ ވަރަށް ހާއްސަ ޕްރޮޖެކްޓެއް ކަމުގައިވާ ޕަބްލިކް ފައިނޭންސް މޮޑަރނައިޒޭޝަން ޔުނިޓް އަކީ އެކްސެލެންސް ޓީމް އެކުލަވާލައި، ދައުލަތުގެ މާލީ ނިޒާމް ހަރުދަނާ ކުރުމަށް މަސައްކަތް ކުރަމުންދާ ޔުނިޓެކެވެ. އެގޮތުން އާއްމުންނަށް ބޭނުންވާ މައުލޫމާތު ފަސޭހައިން ފޯރުކޮށްދިނުމަށް ކޯލް ސެންޓްރެއް ޤާއިމކޮށް،މިނިސްޓްރީތަކުން ފޮނުވާ ބަޖެޓް ކޮންޓްރޯލްތައް ފަސޭހަކަމާއެކު ފޮނުވުމަށް ބަނޑޭރި ޕޯރޓަލެއް ޤާއިމް ކޮށްފައި ވެއެވެ.\no\tއެޑްމިނިސްޓްރޭޓިވް ސެކްޝަން\no\tހިއުމަން ރިސޯސް ސެކްޝަން\no\tއިންފޮމޭޝަން ކޮމިއުނިކޭޝަން ޓެކްނޮލޮޖީ ސެކްޝަން\no\tކޯލް ސެންޓަރ\no\tލީގަލް ސެކްޝަން\no\tފައިނޭންސް އެންޑް އެކައުންޓްސް ސެކްޝަން\no\tއެގްޒެކެޓިވް ސެކްރެޓޭރިއެޓް\no\tޕަބްލިކް ފައިނޭންސް މޮޑަރނައިޒޭޝަން ޔުނިޓް\nފިސްކަލް އެފެއަރޒް ޑިޕަރޓްމަންޓް\nފިސްކަލް ޕޮލިސީއާމެދު މި މިނިސްޓްރީގެ ވިޜަން ޙާސިލުކުރުމަށް ކުރެވޭ މަސައްކަތުގެ މުހިންމު ދައުރެއް އަދާކުރާ ބަޔަކީ، ނަމުންވެސް ދޭހަވާ ފަދައިން މި މިނިސްޓްރީގެ ފިސްކަލް އެފެއާޒް ޑިޕަރޓްމަންޓް (އެފް.އޭ.ޑީ.) އެވެ. މި ޑިޕަރޓްމަންޓްގެ މައިގަނޑު މަސައްކަތް ބިނާވެފައި ވަނީ ދެމެހެއްޓެނިވި ގޮތެއްގައި ދައުލަތުގެ ފިސްކަލް ބެލެންސް ހިފެހެއްޓުމުގެ މައްޗަށެވެ.\nއެފް.އޭ.ޑީ ޚާއްސަ ވެފައި ވަނީ، ސަރުކާރުން ކަނޑައަޅުއްވައި ލަނޑުދަނޑިތައް ދެމެހެއްޓެނިވި ގޮތެއްގައި ޙާސިލުކުރެވޭނެ ފަދަ ގޮތަކަށް ދައުލަތުގެ ބަޖެޓު އެކުލަވާލައި، ބަޖެޓު ތަންފީޒުވަމުންދާ މިންވަރު މޮނީޓަރކޮށް ރެގިއުލޭޓްކުރުމަށެވެ. އަދި ސަރުކާރުން ކަނޑައަޅުއްވައި ފިސްކަލް ޕޮލިސީ އެންމެ ފުރިހަމަ ގޮތެއްގައި ތަންފީޒުކުރުމަށް ބޭނުންވާ ފިސްކަލް އަދި މަނިޓަރީ ހަމަޖެހުން އިޤްތިޞާދަށް ގެނައުމަށް އަމާޒުކޮށް، އިޤްތިޞާދުގެ މުހިންމު ބައިތަކުގެ މެދުގައި ކޯޑިނޭޝަން ރަނގަޅުކުރުމުގެ ގޮތުން މެކްރޮއިކޮނޮމިކް ކޯޑިނޭޝަން ކޮމިޓީގެ މަސައްކަތްތައް ކުރިއަށް ގެންދެއެވެ.\nފިސްކަލް ދާއިރާއާ ގުޅޭ ދިރާސާ ކުރުމަކީވެސް އެފް.އޭ.ޑީ.ގެ މުހިންމު މަސްއޫލިއްޔަތެކެވެ. މިގޮތުން ސަރުކާރުގެ އެންމެ އިސް ވެރިން ކަނޑައަޅުއްވައި ތަރައްޤީގެ ލަނޑުދަނޑިތައް ޙާސިލު ކުރުމަށް ގެންގުޅުއްވާ ޕޮލިސީ ކަނޑައެޅުމުގައި އެހީވެދޭނެ ޓެކްނިކަލް ކަރުދާސްތައް ތައްޔާރުކޮށް ހުށަހަޅައެވެ. މީގެ ތެރޭގައި ދައުލަތުގެ އާމްދަނީ އިތުރު ކުރުމާއި، ޚަރަދުތައް ހަރުދަނާކުރުން ފަދަ ކަންކަމުގައި ލަފާއެރުވުން ހިމެނެއެވެ. މީގެ އިތުރުން އާންމު ރައްޔިތުންނަށް އަމާޒުކޮށްގެން ދައުލަތުގެ މާލީ ޙާލަތު އަންގައިދިނުމުގެ ރިޕޯޓުތައް ތައްޔާރުކޮށް، ޝާއިއުކުރުމަކީ އެފް.އޭ.ޑީ.ގެ ޒިންމާއެކެވެ.\nޓްރެޜަރީ އެންޑް ޕަބްލިކް މެނޭޖްމަންޓް ޑިޕަރޓްމަންޓް\nޓްރެޜަރީ އެންޑް ޕަބްލިކް އެކައުންޓިންގ ޑިޕަރޓްމަންޓް\nޓްރެޜަރީ އެންޑް ޕަބްލިކް އެކައުންޓިންގ ޑިޕަރޓްމަންޓްގެ މައިގަނޑު މަސްއޫލިއްޔަތަކީ ދައުލަތުގެ ފައިސާއާއި މުދަލުގެ ހިސާބުތައް ބަލަހައްޓާ ތައްޔާރުކުރުމެވެ. މީގެ އިތުރުން ދައުލަތުގެ "ސެންޓްރަލައިޒްޑް ޕޭމަންޓްސް" ނިޡާމް ހިންގުމަކީވެސް މިޑިޕަރޓްމަންޓްގެ މުހިންމު މަސައްކަތެކެވެ. އަދި ދައުލަތުގެ "ކޭޝް ފްލޯ" ތައްޔާރުކޮށް، "ކޭޝް ފްލޯ" އާއި އެއްގޮތަށް ދައުލަތުގެ ޚަރަދުތައް، ލިބޭ އާމްދަނީއަށް ބަލައި ހަމަޖެއްސުމަކީވެސް ފާހަގަކޮށްލެވޭ މަސައްކަތެކެވެ. އެގޮތުން ދައުލަތަށް ލިބޭ އާމްދަނީގެ ހިސާބުތައް ތައްޔާރުކޮށް ބެލެހެއްޓުމާއި، ދައުލަތަށް ލިބެންޖެހޭ ފައިސާ ހޯދުން ހިމެނެއެވެ. އަދި ޕަބްލިކް ބޭންކް އެކައުންޓްގައި ހުރި ފައިސާގެ ތެރެއިން ވަގުތުން ވަގުތަށް ބޭނުން ނުވާ ފައިސާ އިންވެސްޓް ކުރުމާއި، ޕަބްލިކް ފަންޑުތަކުގެ ހިސާބުތައް ލިޔެ ބެލެހެއްޓުމާއި ކޮންޓްރޯލް ކުރުމާއި، އަދި ޕަބްލިކް ބޭންކް އެކައުންޓާއި ދައުލަތުގެ މާލީ ކަންކަން ކޮންޓްރޯލް ކުރުމާއި ބެލެހެއްޓުން ހިމެނެއެވެ.\nމީގެ އިތުރުން ދައުލަތުގެ ފައިސާ ބަލައިގަނެވެނީ، ނުވަތަ ބެލެހެއްޓެނީ، ނުވަތަ ޚަރަދު ކުރެވެނީ، ނުވަތަ އިންވެސްޓް ކުރެވެނީ ޤާނޫނާއި ގަވާއިދާއި އެއްގޮތަށްތޯ ބެލުމާއި، ދައުލަތުގެ މުދާ އަދި ދައުލަތުގެ ބެލުމުގެ ދަށުގައި ހުންނަ މުދާ ގަނެވެނީ، ނުވަތަ ރައްކާތެރިކަމާއެކު ބެލެހެއްޓެނީ، ނުވަތަ ބޭނުންކުރެވެނީ، ނުވަތަ ވިއްކެނީ، ނުވަތަ ނައްތާލެވެނީ، ނުވަތަ ދޫކޮށްލެވެނީ ޤާނޫނާއި ގަވާއިދުގައި ބަޔާންކޮށްފައިވާގޮތުގެ މަތިންތޯ ބެލުން ހިމެއެވެ.\nދައުލަތުގެ އިންޓަރނަލް އޮޑިޓަކީ ދައުލަތުގެ ނަމުގައި ހިނގަމުންދާ ޕަބްލިކް ބޭންކް އެކައުންޓާއި، ޕަބްލިކް ބޭންކް އެކައުންޓާއި، ޕަބްލިކް ފަންޑުތަކާއި، ދައުލަތުގެ މާލީ ހިސާބުތަކުގެ ޞައްޙަކަން ކަށަވަރު ކުރުމަށްޓަކައި ދައުލަތުގެ މާލިއްޔަތުގެ ގަވާއިދު (ފެބްރުއަރީ 2017) ބާބު 17 ގެ ދަށުން ބާރުލިބިގެން މިނިސްޓަރ އޮފް ފިނޭންސް ޤާއިމުކޮށްފައިވާ ނިޒާމެކެވެ.\nއެގޮތުން ދައުލަތުގެ އޮފީސްތަކުގެ އެކި ދާއިރާތަކުގައި ހުންނަ ރިސްކް ( މާލީ ހިންގުމަށް ކުރާ ނުރަނގަޅު އަސަރު) ދެނެގަނެ، އެ އޮފީސްތަކުގައި ހުންނަ މުދަލާއި ފައިސާ އަދި މުދަލާއި ފައިސާގެ ހިސާބުތަކާއި އެ ހިސާބުތަކާ ގުޅޭ އެންމެހައި ލިޔެކިޔުންތައް ބަލަހައްޓަމުން ދަނީ މި ގަވާއިދާ އެއްގޮތައްތޯ ބަލައި ޗެކު ކުރުމަކީ ދައުލަތުގެ އިންޓަރނަލް އޮޑިޓްގެ މަސްއޫލިއްޔަތެކެވެ.\nޕަބްލިކް އެންޓަރޕްރައިސަސް މޮނިޓަރިންގ\nޕަބްލިކް އެންޓަރޕްރައިސަސް މޮނިޓަރިންގ ޑިޕަރޓްމަންޓް\nޕަބްލިކް އެންޓަރޕްރައިސަސް މޮނިޓަރިންގ ޑިޕަރޓްމަންޓްގެ މައިގަނޑު މަސައްކަތަކީ، ދައުލަތުގެ ވިޔަފާރިކުރާ ތަންތަން ޕްރައިވަޓައިޒްކުރުމާއި ކޯޕަރަޓައިޒްކުރުމާއި އަދި މޮނިޓަރކޮށް އިވެލުއޭޓްކުރުމުގެ ޤާނޫނު (ޤާނޫނު ނަންބަރ 2013/3)ގެ ދަށުން އުފައްދަވާފައިވާ ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުގެ ސެކްރެޓޭރިއެޓް މަސައްކަތް ކުރުމާއި، މިނިސްޓްރީ އޮފް ފިނޭންސް ގެ ބެލުމުގެ ދަށުގައިވާ ސަރުކާރު ޙިއްސާވާ ކުންފުނިތަކާއި ސަރުކާރު ބައިވެރިވާ ކުންފުނިތަކާއި ވިޔަފާރި އުސޫލުން ހިންގާ ސަރުކާރުގެ ތަންތަނުގެ މާލީ ޙާލަތު މޮނިޓަރ ކުރުމާއި އިވެލުއޭޓްކުރުމާއި، އެތަންތަނަށް ސަރުކާރުން ދޫކޮށްފައިވާ ރައުސުލްމާލަށް ވާނުވާ ބެލުމާއި، ކުންފުނިތަކުގެ ބަޖެޓު ދިރާސާކުރުމާއި، ހިސާބުތަށް ބަލަހައްޓާގޮތާއި، އަހަރީ ފައިދާ ބެހުމާބެހޭ ސިޔާސަތު ކަނޑައެޅުމާއި، ފައިދާނުވާ ތަންތަނާމެދު އަޅާނެ އިޞްލާޙީ ފިޔަވަޅުތައް ކަނޑައެޅުމާއި، އިޞްލާޙީ ފިޔަވަޅު އެޅުމުންވެސް އެދެވޭ ނަތީޖާ ނުލިބޭ ތަންތަނުގެ ތެރެއިން އިޖްތިމާޢީ ބޭނުމަށް ހިންގަންޖެހޭ ތަންތަން ފިޔަވައި، އެހެންތަންތަން އުވާލުމާމެދު ލަފާހޯދާ، އެކަން ރައީސުލްޖުމްހޫރިއްޔާގެ އޮފީހަށް ހުށަހެޅުމެވެ.\nބޯޑުގެ އިދާރީ މަސައްކަތްތަކާއި އަދި ދަޢުލަތުގެ ޕްރޮކިއުމަންޓާއި ބެހޭ އެންމެހައި ކަންތައްތައް ބެލެހެއްޓުމަށް ނޭޝަނަލް ޓެންޑަރގެ ނަމުގައި މި މިނިސްޓްރީގައި ޤާއިމްކުރެވިފައިވާ ނޭޝަނަލް ޓެންޑަރގެ ސެކްރެޓޭރިއަޓްގެ މައިގަނޑު މަސައްކަތްތަކުގެ ތެރޭގައި ސަރުކާރުގެ އޮފީސްތަކުން އެކިއެކި ފަރާތްތަކާ ޙަވާލުކުރައްވާ 2,500,000 ( ދެމިލިޔަން ފަސްލައްކަ) ރުފިޔާ އަށްވުރެ އަގު ބޮޑު މަސައްކަތްތަކާއި، ޚިދުމަތްތައް ޙަވާލު ކުރެއްވުމާއި، އަގު ބޮޑު ތަކެތި ގަތުމާއި ޚިދުމަތް ހޯދުން، މިފަދަ މަސައްކަތްތައް ބީލަމަށް ލެއްވުމާއި، ހުށަހެޅޭ ބީލަންތައް ދިރާސާ ކުރުން ހިމެނެއެވެ.


ޚަބަރު – Ministry of Islamic Affairs\nޔޫ.އެން.އޯ.ޑީ.ސީ ގެ ފަރާތުން ބާއްވާ އިވެންޓަކަށް މިނިސްޓްރީ އޮފް އިސްލާމިކް އެފެއާޒްގެ ފަރާތުން އައްޝައިޚް ފަހުމީދިދީ\nޔުނައިޓަޑް ނޭޝަންސް އޮފީސް އޮން ޑްރަގްސް އެންޑް ކްރައިމް ( ޔޫ.އެން.އޯ.ޑީ.ސީ ) އިން އިންތިޒާމްކޮށްގެން އިންޑޮނޭޝިއާގެ ވެރިރަށް ބާލީގައި ކުރިޔަށް ގެންދިއުމަށް ހަމަޖެހިފައިވާ އިވެންޓަކަށް މިނިސްޓްރީ އޮފް އިސްލާމިކް އެފެއާޒްގެ ވާއިޒް އައްޝައިޚް ފަހުމީދިދީ ދިއުމަށް ހަމަޖެހިއްޖެއެވެ. މި މަހުގެ3ކުން5ކަށް ބޭއްވުމަށް ހަމަޖެހިފައިވާ މި އިވެންޓުގެ މަޢުޟޫއަކީ ” ޗިލްޑްރަން ރެކްރޫޓަޑް އެންޑް އެކްސްޕްލޮއިޓަޑް ބައި ޓެރަރިސްޓް އެންޑް ވަޔަލަންޓް އެކްސްޓްރިމިސްޓް ގްރޫޕްސް: ޔޫ.އެން.އޯ.ޑީ.ސީ ރޯޑްމެޕް އިން އެކްޝަން” އެވެ.\nމި އިވެންޓްގެ މައިގަނޑު މަޤްޞަދަކީ ޓެރަރިސްޓް އެންޑް ވަޔަލަންޓް އެކްސްޓްރިމިސްޓް ގްރޫޕްތަކުން ނަހަމަގޮތުގައި ކުޑަކުދިން ބޭނުންކުރުން ހުއްޓުވުމަށް ރޯޑްމެޕެއް އެކުލަވާލުމެވެ. މި ރޯޑްމެޕްގެ ދަށުން ކުޑަކުދިން މިފަދަ ކުށުގެ މާހައުލުން ރައްކާތެރިކުރުމާއި ރިހެބިލިޓޭޓް ކުރުމާއި އެކުދިންނަށް އިންސާފު ހޯދައިދިނުމަށް މަގުފަހިވެގެންދާނެއެވެ.\nޔޫ.އެން.އޯ.ޑީ.ސީ އަކީ ވޭތުވެދިޔަ 10 އަހަރުގައި އޯގަނައިޒްޑް ކްރައިމް، ޑްރަގް، ކޮރަޕްޝަން އަދި ޓެރަރިޒަމްގެ ޢަމަލުތަކުން ދުނިޔެ ސަލާމަތްކުރުމަށް މަސައްކަތް ކުރަމުން އަންނަ ޖަމާޢަތެކެވެ. އަދި މިފަދަ ނުރައްކާތަކުން ސަލާމަތްވާނެ ގޮތްތައް ހޯދައިދީ ރައްކާތެރިކަމާއި އިންސާފައި، ފުރިހަމަ ސިއްޙަތު އިންސާނިއްޔަތަށް ކަށަވަރުކޮށްދީ އަމާންކަން ޤާއިމްކޮށްދިނުމަކީ ޔޫ.އެން.އޯ.ޑީ.ސީ ގެ އެންމެ މުހިންމު މަޤްޞަދެވެ. މިފަދަ ގޮންޖެހުންތަކަކީ ޤައުމުތަކުން އެކަނި މަސައްކަތަކޮށްގެން ހާޞިލްކުރެވޭނެ ކަންކަމުގައި ނުވާ ހިނދު ޔޫ.އެން.އޯ.ޑީ.ސީ އަންނަނީ މިކަންކަމަށް ބޭނުންވާ ފަންނީ އެހީތެރިކަން ދުނިޔޭގެ ފެންވަރުގެ ޕްރޮގްރާމްތައް މެދުވެރިކޮށް ފޯރުކޮށްދެމުންނެވެ.\nސަޢުދީ ޢަރަބިއްޔާގެ ވަފްދެއް ރާއްޖެއަށް ޒިޔާރަތްކުރައްވައިފި\nرحمة واعتدال “އޯގާތެރިކަމާއި މެދުމިން” މިނަމުގައި ސަޢުދީ ޢަރަބިއްޔާގެ މިނިސްޓްރީ އޮފް އިސްލާމިކް އެފެއާޒް، އެންޑޯމަންޓްސް، ދަޢުވާ އެންޑް ގައިޑެންސާއި މިނިސްޓްރީ އޮފް އިސްލާމިކް އެފެއާޒް ގުޅިގެން ރާއްޖޭގެ ދީނީ ޢިލްމުވެރިންނަށާއި އިމާމުންނަށް ވޯކްޝޮޕެއް ކުރިއަށް ގެންދިއުމަށް 16 ފެބްރުއަރީ 2020 ވަނަ ދުވަހު ސަޢުދީ ޢަރަބިއްޔާގެ ވަފްދެއް ދިވެހިރާއްޖެއަށް ޒިޔާރަތްކުރައްވައިފިއެވެ. މި ވޯކްޝޮޕް ކުރިއަށް ގެންދިއުމަށް ހަމަޖެހިފައިވަނީ މިމަހުގެ 16 ވަނަ ދުވަހުން 22 ވަނަ ދުވަހާ ހަމައަށެވެ.\nމިގޮތުން މި މަހުގެ 17 – 18 އަށް އައްޑޫ ސިޓީގެ ހިރާ ސްކޫލްގައި ޢިލްމުވެރިންނަށާއި އިމާމުންނަށް ވޯކްޝޮޕެއް ވަނީ ކުރިއަށް ގެންދަވާފައެވެ. މި ވޯކްޝޮޕްގައި އައްޑޫ ސިޓީއިން 20 ބޭފުޅުން ވަނީ ބައިވެރިވެވަޑައިގެންފައެވެ. މީގެ އިތުރުން މި މަހުގެ19 އިން 20 އަށް މާލެ ސިޓީގައި ދިރިއުޅުއްވާ ޢިލްމުވެރިންނަށް އަމާޒުކޮށްގެން ވޯކްޝޮޕެއް މިނިސްޓްރީ އޮފް އިސްލާމިކް އެފެއާޒްގެ ޖަލްސާކުރާ މާލަމްގައި ކުރިއަށް ގެންދިއުމަށްވަނީ ހަމަޖެހިފައެވެ.\nބޫޓާންގައި ބޭއްވުމަށް ހަމަޖެހިފައިވާ ބައްދަލުވުމުގައި ބައިވެރިވެ ވަޑައިގަންނަވާ5ބޭފުޅުން\nދެވަނަ ސައުތު އޭޝިއާ ރިލިޖަސް ލީޑާސް ޕްލެޓްފޯމް ފޯ ޗިލްޑްރަން ގެ ބައްދަލުވުމުގައި 2020 ވަނަ އަހަރު މިނިސްޓްރީ އޮފް އިސްލާމިކް އެފެއާޒްގެ5ޢިލްމުވެރިއެއް ބައިވެރިވުމަށް ބޫޓާނަށް ދިއުމަށް ހަމަޖެހިއްޖެއެވެ. މި ބައްދަލުވުމަކީ ” ކޮންވެންޝަން އޮން ދަ ރައިޓްސް އޮފް އޮފް ޗައިލްޑް” ( ސީ.އާރް.ސީ ) ގެ 30 ވަނަ އަހަރީ ދުވަސް ފާހަގަކުރުމުގެ ގޮތުން ކުރިޔަށްގެންދާ ބައްދަލުވުމުކެވެ. ޔުނިސެފްގެ ފަރާތުން ރާވައިގެން ކުރިއަށްގެންދާ މި ބައްދަލުވުމުގައި ސައުތު އޭޝިއާގެ ކުޑަކުދިންގެ ހައްޤުތަކާއި އަދި މި ހައްޤުތައް އަދާކޮށްދިނުމުގައި ދީނީ ޢިލްމުވެރިންގެ ދައުރާ ބެހޭގޮތުން މަޝްވަރާކުރުމުގެ ފުރުޞަތު ލިބިގެންދާނެއެވެ.\nބޫޓާންގެ ކެޕިޓަލް ސިޓީކަމަށްވާ ތިމްޕޫގެ ލެ މެރީޑިއަން ރިވާފްރަންޓް ހޮޓަލުގައި މި ޖަނަވަރީ މަހުގެ 28 ހުން 29 ވަނަ ދުވަހަށް ބޭއްވުމަށް ހަމަޖެހިފައިވާ ބައްދަލުވުމުގެ ތީމެއްގެ ގޮތުގައި ކަނޑައަޅާފައިވަނީ ” ރިލީޖިއަން އެންޑް ޗިލްޑްރަން ރައިޓްސް އިން ސައުތު އޭޝިއާ ” އެވެ. މި ތީމުގެ ދަށުން މައިގަނޑު ގޮތެއްގައި މަޝްވަރާކުރުމަށް ހަމަޖެހިފައިވަނީ4މައުޟޫއަކަށެވެ. އެއީ ” ވެލިއުސް، ސްޕިރިޗުއަލިޓީ އެންޑް ޕޮލިސީ ފޯ ޗިލްޑްރަން ޑެވެލޮޕްމަންޓް” ، ” ޕްރިވެންޓިން ވަޔަލަންސް އެގެއިންސްޓް ޗިލްޑްރަން”، އެންކަރޭޖިން މީނިންފުލް ޔޫތް އެންޑް ޗިލްޑްރަން ޕާޓިސިޕޭޝަން” އަދި ” ޕްރިވެންޓިން ޖެންޑާ އިންއީކުއަލިޓީ އިން އެކްސެސިން ޗިލްޑްރަންސް ރައިޓްސް ” އެވެ.\nމި ބައްދަލުވުމުގެ މައިގަނޑު މަޤްޞަދުތަކުގެ ތެރޭގައި ހިމެނެނީ ސީ.އާރް.ސީ ކުރިއަރާފައިވާ މިންވަރާއި، އެކަމަށް ހުރި ގޮންޖެހުންތައް ދެނެގަތުމާއި އަދި ދުނިޔޭގެ ފެންވަރުގަ އާއި ސަރަހައްދީ ފެންވަރުގައި މިކަމުގައި ދީނީ ޢިލްމުވެރިންގެ ދައުރު ބަޔާންކޮށްދިނުމެވެ. ހަމައެހެންމެ ސައުތު އޭޝިއާގެ 8 ގައުމުގައި ސީ.އާރް.ސީ ކުރިއެރުވުމުގައި އެކި ދީންތަކާއި އަދި ދީނީ ލީޑަރުންގެ ނުފޫޒު އޮތް ދާއިރާތައް ދެނެގަތުން ހިމެނެއެވެ. މީގެ އިތުރުން ދީނީ ލީޑަރުން ސީ.އާރް.ސީ ހަލުވިކަމާއެކު ކުރިއަރުވަން އަދާކުރެވިދާނެ ރޯލާއި، އަދި އިސްކަން ދޭންޖެހޭ ކަންތައްތައް ދެނެގަނެތުމާއި އެކު ދީނީ ޖަމިއްޔާތަކާއި، ޔުނިސެފަށް މިކަމަށް ބޭނުންވާ އޮޕަރޭޝަނަލް ސްޓެރެޓެޖީއެއް އެކުލަވާލުން ހިމެނެއެވެ.\nމިނިސްޓްރީ އޮފް އިސްލާމިކް އެފެއާޒްގެ ފަރާތުން މި ބައްދަލުވުމުގައި ބައިވެރިވުމަށް ހަމެޖެހިފައިވަނީ މޯލްޑިވްސް އިސްލާމިކް ޔުނިވާސިޓީގެ ޑެޕިއުޓީ ވައިސް ޗާންސަލަރ ޑރ. ސަޢުދުﷲ ޢަލީ އާއި މޯލްޑިވްސް ނޭޝަނަލް ޔުނިވާސިޓީގެ ސީނިއަރ ލެކްޗަރަރ ޑރ.އަބްދުއްސައްތާރު ޢަބްދުއްރަޙްމާން އާއި މިނިސްޓްރީ އޮފް އިސްލާމިކް އެފެއާޒް މުސާއިދު ވާއިޒު އައްޝައިޚް ޢިއްޒުއްދީން ޢަދްނާނު އަދި މޯލްޑިވްސް އިސްލާމިކް ޔުނިވާސިޓީގެ ލެކްޗަރަރ އައްޝައިޚް ނިމާލް މުޙައްމަދެވެ. މި ބޭފުޅުން ބޫޓާނަށް ފުރުމަށް ހަމަޖެހިފައިވަނީ މި މަހުގެ 26 ވަނަ ދުވަހުއެވެ.\nއިޢާދަ ކުރަނިވި ހަކަތަ ބޭނުންކޮށްގެން ނ.ކެނދިކުޅުދޫ މަސްޖިދުލް އީމާން އަދި ޏ. ފުވައްމުލަކު މަސްޖިދުލް އިނާރާ އޭސީ ކުރުމުގެ އެއްބަސް ވުމުގައި ސޮއިކޮށްފި\nއިޢާދަ ކުރަނިވި ހަކަތަ ބޭނުންކޮށްގެން ނ.ކެނދިކުޅުދޫ މަސްޖިދުލް އީމާން އަދި ޏ. ފުވައްމުލަކު މަސްޖިދުލް އިނާރާ އޭސީ ކުރުމުގެ އެއްބަސް ވުމުގައި ސޮއި ކުރައްވައިފިއެވެ.\nމި އެއްބަސް ވުމުގައި ސޮއި ކުރެއްވީ މިނިސްޓަރ ޑރ.އަހުމަދު ޒާހިރު އަލީއާއި އަވި ޓެކްނޮލޮޖީސް ޕވޓ ލޓޑ ގެ ފަރާތުން އެކުންފުނީގެ އެކައުންޓެންޓް އަލްފާޟިލް އާސިފް މުޙައްމަދެވެ. ޏ. ފުވައްމުލަކު މަސްޖިދުލް އިނާރާ އޭސީ ކުރުމުގެ އެއްބަސް ވުމުގައި މިއަދު ސޮއިކުރައްވާފައިވާއިރު މަސްޖިދުލް އީމާން އޭސީ ކުރުމުގެ އެއްބަސްވުމުގައި ސޮއިކުރައްވާފައިވަނީ 29 ޑިސެމްބަރ 2019 ވަނަ ދުވަހުއެވެ.\nޖުމްލަ 827،500 ރ ( އަށްލައްކަ ހަތާވިސްހާސް ފައްސަތޭކަ ރުފިޔާ ) އަށް ނ.ކެނދިކުޅުދޫ މަސްޖިދުލް އީމާންގައި އެއަރކޯން ޔުނިޓްތައް ބަހައްޓާ، ސޯލާ ޕެނަލް ހަރުކޮށް، ކަރަންޓުވިއުގައާއި ގުޅުމުގެ މަސައްކަތް ނިންމުމަށް ހަވާލުކުރައްވާފައިވާއިރު ޏ. ފުވައްމުލަކު މަސްޖިދުލް އިނާރާ ގެ މަސައްކަތް ނިންމުމަށް 920،500 ރ ( ނުވަ ލައްކަ ވިހި ހާސް ފައްސަތޭކަ ރުފިޔާ ) އަށް ވަނީ ހަވާލުކުރައްވާފައެވެ. އަދި މި ދެ މިސްކިތުގެ މަސައްކަތްތައް ނިންމުމަށް ހަމަޖެހިފައިވާނި 20 ދުވަހުގެ ތެރޭގައެވެ.\nޒުވާނުންނަށް އަމާޒުކޮށްގެން ޔޫތް ލީޑާޝިޕް ކޭމްފާއި ޢިލްމުވެރިންނަށް ޚާއްސަކޮށްގެން ވާކްޝޮޕެއް ބާއްވައިފި\nމިނިސްޓްރީ އޮފް އިސްލާމިކް އެފެއާޒްގެ ފަރާތުން ޒުވާނުންނަށް އަމާޒުކޮށްގެން ޔޫތު ލީޑާޝިޕް ކޭމްފާއި ޢިލްމުވެރިންނަށް ޚާއްސަކޮށްގެން ވާކްޝޮޕެއް ބާއްވައިފިއެވެ. ޑިސެމްބަރ 14 އިން 16 އަށް މިނިސްޓްރީ އޮފް އިސްލާމިކް އެފެއާޒް ގެ ހޯލުގައި ކުރިއަށް ގެންދެވުނު މި ވާރކްޝޮޕުގައި ކިޔަވާދެއްވީ ޑިރެކްޓަރ އޮފް ރިސަރޗް އެންޑް ޓްރެއިނިންގ، ދަޢުވާ އިންސްޓިޓިއުޓް އޮފް ނައިޖީރިއަރ ނޫރުއްދީން ލެމޫ އާއި ހެޑް އޮފް އައުޓްރީޗް އެންޑް އޮޕަރޭޝަންސް، ބަޙްރައިންގެ ޑިސްކަވަރ އިސްލާމް ސޮސައިޓީ މިސްޓަރ މުޙައްމަދު ޒުހައިރުއެވެ.\nޑިސެމްބަރ 14 އިން 15 އަށް ޔޫތު ލީޑާޝިޕް ކޭމްޕް ކުރިއަށް ގެންގޮސްފައިވާއިރު، މި ކޭމްޕްގައި ޖުމްލަ 63 ބައިވެރިން ބައިވެރިވެފައިވެއެވެ. ބައިވެރިންނާއި ވަރަށް ބޮޑަށް ގުޅިގެން ކުރިއަށް ގެންދެވުނު މި ކޭޕްގައި މައިގަނޑު ގޮތެއްގައި ވާހަކަދައްކާފައިވަނީ އިސްލާމްދީން ދެނެގަންނާނެގޮތާއި، ދިރިއުޅުމުގައި އަމިއްލަ ޒިންމާ ނަގައިގެން މަސައްކަތްކުރުމާއި،އަމިއްލަ ނަފްސުގެ މުހިއްމުކަމާއިއެކު އެހެން މީހުންނާއި ގުޅިގެން މަސައްކަތްކުރާނެގޮތާއި، ޒުވާނުންނަށް ދީނީގޮތުން ދިމާވާ ޚައްސާސީ މައްސަލަތައް ހައްލުކުރާނެގޮތްތަކާއި ބެހޭގޮތުންނެވެ. ހަމައެހެންމެ ދިރިއުޅުމުގައި ދިމާވާ އިމްތިޙާނުތަކާއި ކުރިމަތިލާނެ ގޮތާއި، ރޫހާނީ ގޮތުން ދުޅަހެޔޮ މީހަކަށް ވުމަށް މަސައްކަތް ކުރާނެ ގޮތްތަކަށްވެސްވަނީ އަލިއަޅުވާލަދެއްވާފައެވެ. މީގެ އިތުރުން ދީނުގައި ހައްދުފަހަނަ އަޅައިދާ ކަންކަމާއި އެފަދަ މީހުންނަށް ދީނުގެ ސައްޙަ މަޢުލޫމާތު ފޯރުކޮށްދޭނެގޮތްތައް ބައިވެރިންނަށް ބަޔާންކޮށްދީފައިވެއެވެ.\nޑިސެމްބަރ 16 ވަނަ ދުވަހު ކުރިއަށް ގެންގޮސްފައިވަނީ ޢިލްމުވެރިންނަށް ޚާއްސަކޮށްގެން ބޭއްވި ވާކްޝޮޕެކެވެ. ހެނދުނު 8:00 އިން 17:00 އަށް ކުރިއަށްދިޔަ މި ވާރކްޝޮޕުގައި ޖުމްލަ 18 ޢިލްމްވެރިއަކުވަނީ ބައިވެރިވެފައެވެ. މި ވާރކްޝޮޕުގައި އާންމުނާއި ވާހަކަދައްކާނެ ގޮތްތަކާއި، ކަންކަން ބަޔާންކޮށް ހުށަހަޅައިދޭނެ ގޮތްތަކާއި ބެހޭގޮތުން ވަރަށް ތަފްސީލުކޮށް ޢިލްމުވެރީންނާވަނީ ހިއްސާކޮށްފައެވެ. މީގެ އިތުރުން ޒުވާނުންނަށް ދީނީގޮތުން ދިމާވާ ކްރިޓިކަލް މައްސަލަތައްކަށް ހައްލު ބަޔާންކޮށްދޭނެ ގޮތްތަކާއި އޭތީސްޓުން ކުރާ ބަހުޘްތަކަށް ރައްދުދޭނެގޮތުގެ މަޢުލޫމާތުވެސް ބައިވެރިންނާއި ވަނީ ހިއްސާކޮށްފައެވެ.\nކޮންމެ ދުވަހެއްގެ ޕްރޮގްރާމް ނިންމާލުމުގެ ކުރިން ސުވާލާ ޖަވާބު ސެޝަނެއް ހިމަނައިގެން ކުރިއަށް ގެންދެވުނު މި ކޭމްޕާއި ވާރކްޝޮޕް ފުރިހަމަކުރެއްވި ބޭފުޅުންނަށް ބައިވެރިވިކަމުގެ ލިޔުންވަނީ ހަވާލުކޮށްފައެވެ.\nޔޫތް ލީޑާޝިޕް ކޭމްޕާއި ބެހޭގޮތުން މަޝްވަރާކުރުމަށް ބައްދަލުކުރައްވައިފި\nމިނިސްޓްރީ އޮފް އިސްލާމިކް އެފެއާޒް އާއި ގުޅިގެން ކުރިއަށް ގެންދާ “ޔޫތް ލީޑަރޝިޕް ކޭމްޕް”އާ ބެހޭގޮތުން މަޝްވަރާކުރުމަށް މިނިސްޓަރ އޮފް އިސްލާމިކް އެފެއާޒް ޑރ.އަހުމަދު ޒާހިރު ޢަލީ އާއި އަލްއުސްތާޛް މުޙައްމަދު ނޫރުއްދީން ލޭމޫ (ޑިރެކްޓަރ އޮފް ރިސަރޗް އެންޑް ޓްރެއިނިންގ، ދަޢުވާ އިންސްޓިޓިއުޓް އޮފް ނައިޖީރިއަރ) މރ. މުޙައްމަދު ޒުހައިރު (ހެޑް އޮފް އައުޓްރީޗް އެންޑް އޮޕަރޭޝަންސް، ބަޙްރައިންގެ ޑިސްކަވަރ އިސްލާމް ސޮސައިޓީ) މިއަދު ބައްދަލުކުރައްވައިފިއެވެ. މިނިސްޓްރީ އޮފް އިސްލާމިކް އެފެއާޒްގައި ކުރިއަށް ގެންދިޔަ މި ބައްދަލުވުމުގައި މައިގަނޑު ގޮތެއްގައި ވާހަކަ ދެކެވުނީ ޒުވާނުން ހަރުދަނާކޮށް ދީނީ ގޮތުން ޤާބިލް އަދި ހޭލުންތެރި ބަޔަކަށް ހެދުމާއި ގުޅޭގޮތުންނެވެ.\nޔޫތު ލީޑަރޝިޕް ކޭމްޕް ފަދަ ޕްރޮގްރާމްތަކުގައި ބޭނުންކުރެވިދާނެ ތަފާތު މަޢުލޫމާތުތަކުގެ މައް×ޗަށް ހިމެނޭ ފޮތްތައް މި ބައްދަލުވުމުގައި އަލްއުސްތާޛް މުޙައްމަދު ނޫރުއްދީން ލޭމޫ ޑރ.އަހުމަދު ޒާހިރު ޢަލީއަށް ހަދިޔާ ކުރެއްވިއެވެ. އަދި ޒުވާން ޖީލެއް ބިނާކުރުމުގައި ޢިލްމުވެރިންނާއި، ދައުވަތުގެ މައިދާނުގައި މަސައްކަތްކުރާ ފަރާތްތަކާއި، ދުނިޔަވީ ގޮތުން ތަފާތު ޢިލްމުތައް އުނގެނިގެން ތިއްބެވި ބޭފުޅުންނަކީ ވަރަށް މުހިއްމު ދައުރެއް އަދާކުރައްވަން ޖެހިވަޑައިގަންތިބި ބައެއްކަމުގައި ވިދާޅުވިއެވެ. ހަމައެހެންމެ ޒުވާނުން ރަނގަޅު މަގުގައި ސާބިތުކޮށްދިނުމަށް ޒުވާން ޖީލުތަކަށް ދެމިގެންދާނެ ފަދަ ގޮތަކަށް ކަންކަން ރާވާ ހިންގުމަށްވެސް ވިދާޅުވިއެވެ.\nއިތުރަށް މަޝްވަރާކުރައްވަމުން ޑރ.އަހްމަދު ޒާހިރު ޢަލީ ވިދާޅުވޮގޮތުގައި ކުރިއަށް އޮތްތަނުގައި މިފަދަ ޔޫތު ޕްރޮގްރާމްތައް ރާވާ ހިންގުމަށް މަސައްކަތްކުރައްވާނެއެވެ. އަދި ޢިލްމްވެރިންނަށް އަމާޒުކޮށްގެން ޒުވާނުންނަށް ދީނީ މަޢުލޫމާތު ހިއްސާކުރެވިދާނެ ހަރުދަނާ ގޮތްތަށް ހަމަޖެއްސުމަށް ވާރކްޝޮޕްތައް ހިންގާނެކަމަށް ވިދާޅުވިއެވެ. ބައްދަލުވުން ނިންމަވާލައްވަމުން މެހެމާނުން ސޮއިކުރުމަށް ހަމަޖެހިފައިވާ ފޮތުގައި އަލްއުސްތާޛް މުޙައްމަދު ނޫރުއްދީން ލޭމޫ އާއި މރ. މުޙައްމަދު ޒުހައިރު ސޮއިކުރެއްވިއެވެ.\n“ފުރުޞަތު 2020” ގެ ނަމުގައި ކީރިތި ޤުރުއާނާބެހޭ ޤައުމީ މަރުކަޒުގެ އޯޕަންޑޭ ބާއްވައިފި\n“ފުރުޞަތު 2020” ގެ ނަމުގައި ކީރިތި ޤުރުއާނާބެހޭ ޤައުމީ މަރުކަޒުގެ އޯޕަންޑޭ ބާއްވައިފިއެވެ.މި ރަސްމިއްޔާތު އިފްތިތާޙްކޮށްދެއްވީ މިނިސްޓްރީ އޮފް އިސްލާމިކް އެފެއާޒްގެ ޑެޕިއުޓީ މިނިސްޓަރ އަލްފާޟިލް އަހުމަދުﷲ ޖަމީލެވެ. 14 ޑިސެމްބަރ 2019 ވަނަ ދުވަހުގެ މެންދުރު 14:00 އިން 17:45 އަދި 20:00 އިން 22:00 އަށް ކުރިޔަށް ދިޔަ މި ހަރަކާތް ބާއްވާފައިވަނީ ކީރިތި ޤުރުއާނާބެހޭ ޤައުމީ މަރުކަޒުގައެވެ.\nއޯޕަންޑޭގައި ދަރިވަރުންނަށް އަލަށްފަށާ ކޯސްތަކާއި، އެކި ކޯސްތަކަށް ހޭދަވާނެ މުއްދަތާއި، މޮޑިއުލްތަކުގެ މަޢުލޫމާތާއި އަދި ޤުރުއާނާބެހޭ މަރުކަޒުން ކިޔެވެންހުރި ކޯސްތަކުގެ މަޢުލޫމާތު ބައިވެރިންނާ ހިއްސާކޮށްފައިވެއެވެ. މީގެ އިތުރުން ހިފްޘް ކުލާސްތަކާއި، މިސްކިތު ކްލާސްތަކުގައި ބައިވެރިވިމުގެ ފުރުސަތުވެސް މިކަމުގެ ތެރެއިން ބައިވެރިންނަށް ފަހިވެގެންދިއައެވެ. ހަމައެހެންމެ އެހެންމެ ޤުރުއާނާބެހޭ ޤައުމީ މަރުކަޒުގައި ބޭއްވޭ މުބާރާތްތަކާއި، އަލަށް ހުޅުވިފައިވާ ގޮފިތަކާއި ބެހޭގޮތުންވެސް މައުލޫމާތު ފޯރުކޮށްދީފައިވެއެވެ. އަދި ކޯސްތަކަށް ވަނުމަށް އެދޭ ފޯމުދޫކުރުމުގެ އިތުރުން، ބައިވެރިން ބޭނުންވެއްޖެނަމަ ވަގުތުން ފޯމުފުރުމާއި، ކޯހަށްވަނުމަށް އެދި ފޯމު ހުށަހެޅުމުގެ ހުރިހައި އިންތިޒާމްތަކެއްވެސް ވަނީ ފަހިކޮށްދީފައެވެ.ކީރިތި ޤުރްއާނާބެހޭ ޤައުމީމަރުކަޒުން ހިންގާ ހުރިހާ ކޯސްތަކަކީވެސް ހިލޭ ކިޔަވަދޭ ކޯސްތަކެކެވެ.


Eid Ah Rah Rashah Dhaa Dhivehinnah Guest House Thakugai Thibeveyne - Vaguthu\nއީދަށް ރަށްރަށަށް ދާ ދިވެހިންނަށް ގެސްޓް ހައުސްތަކުގައި ތިބެވޭނެ\nމިއަހަރުގެ ބޮޑު އީދާއި ދިމާކޮށް ރަށްރަށަށް ދާ ދިވެހިންނަށް ގެސްޓް ހައުސްތަކުގައި ތިބެވޭނެ ހާއްސަ އުސޫލެއް ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން އެކުލަވާލައިފިއެވެ.\nއެޗްޕީއޭއިން ނެރެފައިވާ އިއުލާނެއްގައި ބުނެފައިވަނީ މިއަދުން ފެށިގެން ރާއްޖޭގައި ދިރިއުޅޭ ދިވެހިން މީހުން ދިރިއުޅޭ ރަށްރަށުގައި ހުންނަ ޓުއަރިސްޓް ގެސްޓް ހައުސްތަކަށް ޗެކްއިން ކުރުމަށް ހުޅުވާލެވިފައިވާ ކަމަށެވެ.\nނަމަވެސް އެގޮތަށް ހުޅުވާލެވިފައި ވަނީ ވަކި ޝަރުތަކެއް ހުރި ފަރާތްތަކަކަށް ކަމަށް އެޗްޕީއޭއިން ބުނެއެވެ.\nއެގޮތުން ބަލާއިރު ހިމެނެނީ ކޮވިޑް-19 އަށް ފައްސިވެ ބަލިން ރަނގަޅުވެފައިވާ ފަރާތްތަކުގެ ތެރެއިން ބަލިޖެހުނު ތާރީހުން (ސާމްޕަލް ނެގި ތާރީހު) ފެށިގެން 60 ދުވަސް ވެފައި ނުވާ ފަރާތްތަކާއި ކޮވިޑު-19 ގެ ވެކްސިންގެ ޑޯޒްތައް ފުރިހަމަކޮށް 14 ދުވަސް ވެފައިވާ ފަރާތްތަކެވެ. މި ފަރާތްތަކަށް ގެސްޓް ހައުސްއަށް ޗެކްއިން ވުމުގެ 72 ގަޑިއިރު ނުވާ ޕީސީއާރް ނެގެޓިވް ނަތީޖާއާއެކު ކަމަށް އެޗްޕީއޭއިން ބުންޏެވެ.\nއެޗްޕީއޭއިން ބުނީ، ފަރާތްތަކާ އެކުގައި ވެކްސިން ނުޖެހޭ އުމުރު ފުރައިގެ ކުޑަކުދިން ގެންދާ ނަމަ ގެސްޓް ހައުސްއަށް ޗެކްއިން ވުމުގެ 72 ގަޑިއިރު ނުވާ ޕީސީއާރް ނެގެޓިވް ނަތީޖާއެއް އޮންނަން ވާނެ ކަމަށެވެ.\nމީގެ އިތުރުން ގެސްޓް ހައުސްތަކަށް ޗެކްއިން ވުމާއި ރަށްރަށުގައި އުޅުމުގައި ރައްކާތެރިވުމަށް އަޅާފައިވާ އެންމެހާ ފިޔަވަޅުތަކާ އެއްގޮތަށް އުޅުމަށް އެޗްޕީއޭ އިން ވަނީ އިލްތިމާސް ކޮށްފައެވެ. އަދި ރަށްރަށަށް ދަތުރުކުރުމަށް މިހާރު ކަނޑައަޅާފައިވާ އުސޫލުތަކާ އެއްގޮތަށް ދަތުރު ކުރުމަށް ވެސް އެޗްޕީއޭ އިން ބުނެއެވެ.\nޖުލައި 15, 2021 22:02\nމަގުތަކުގައި ކުރަމުންއައި ކޮވިޑު ޓެސްޓު ހެދުން ހުއްޓާލުމަކީ ގޯހެއް މާދަމާއިން ފެށިގެންޓެސްޓް ހައްދަވަން ފަށްޓަވާ އެހެންނޫނީ އިތުރަށް ކޮވިޑު ގޯސްވެދާނެ.


AFC cup ge ehme maqboolu solo goal akee Dhanagandey ge lan'du! | Mihaaru\nދިރާގު ދިވެހި ލީގު\nދަގަނޑޭ ގައުމީ ޓީމަށް ލަނޑެއް ޖެހުމަށް ފަހު އުފާފާޅުކުރަނީ. -- ފޮޓޯ: ނިޝާން އަލީ/ މިހާރު\nއޭއެފްސީ ކަޕުގެ އެންމެ މަގުބޫލު ސޯލޯ ގޯލަކީ ދަގަނޑޭގެ ލަނޑު!\n18 ޖޫން 2020 - 15:197comments\nއޭއެފްސީ ކަޕުގައި ޖަހާފައިވާ ސޯލޯ ގޯލްތަކުގެ ތެރެއިން އެންމެ މަގުބޫލު ގޯލަކަށް ރާއްޖޭގެ އަލީ އަޝްފާގް (ދަގަނޑޭ) 2013 ވަނަ އަހަރުގެ މުބާރާތުގައި ޖެހި ގޯލެއް ހޮވިއްޖެ އެވެ.\nއެއީ އެ މުބާރާތުގެ ގްރޫޕް ސްޓޭޖުގައި އެ އަހަރުގެ މާޗު 12 ގައި އިންޑޮނީޝިއާގެ ޕާސިބޯ އަތުން 7-0 އިން ރާއްޖޭގެ ނިއު ރޭޑިއަންޓް މޮޅުވި މެޗުގައި ދަގަނޑޭ ޖެހި ފަސް ގޯލުގެ ތެރެއިން، ތިން ކުޅުންތެރިން ކައިރިން ނައްޓާލާފައި ޖެހި ގޯލެވެ.\nކުޅުންތެރިން އަމިއްލަ މަސައްކަތުން ޖެހި ފާހަގަކޮށްލެވޭ ފަސް ގޯލާ އެކު އޭއެފްސީގެ ވެބްސައިޓުގައި ހުޅުވާލި ޕޯލްގައި ދަގަނޑޭގެ ގޯލަށް 54 ޕަސެންޓް ވޯޓް ލިބުނެވެ. ޕޯލްގެ ދެ ވަނަ އަށް ދިޔައީ 2014 ވަނަ އަހަރު އިންޑިއާގެ ޗާޗިލް ބްރަދާސްގެ އިންޑިއާ ފޯވާޑް ބަލްވަތު ސިންގް ޖެހި ގޯލެވެ. އޭނާގެ ގޯލަށް 22 ޕަސެންޓް ވޯޓް ލިބުނެވެ.\nލިސްޓުގެ ތިން ވަނަ އަކީ އިންޑޮނީޝިއާގެ ޕަރްސިޕޫރާ ޖަޔަޕޫރާގެ އިންޑޮނީޝިއާ ފޯވާޑް ބޯޒް ސޮލޯސާ 2015 ގައި ޖެހި ގޯލެވެ. އެއީ 17 ޕަސެންޓެވެ. ކުވޭތު އެފްސީގެ ލުބްނާން މިފީލްޑަރު މުހައްމަދު ހައިދަރު 2013 ގައި ޖެހި ގޯލް ހަ ޕަސެންޓާ އެކު ހަތަރު ވަނަ އަށް ދިޔައިރު ފުލުގައި އޮތީ 2018 ވަނަ އަހަރު މިޔަންމާގެ ޔަންޔޮން ޔުނައިޓެޑުގެ ނައިޖީރިއާގެ އެމެނުއަލް އުޒޮޗުކްވޫ ޖެހި ގޯލެވެ. އޭނާ އަށް ލިބުނީ އެންމެ ޕަސެންޓެކެވެ.\nދަގަނޑޭ ލަނޑެއް ޖެހުމަށް ފަހު އުފާފާޅުކުރަނީ. --ފޮޓޯ: ނިޝާން އަލީ/ މިހާރު\nދަގަނޑޭގެ ގޯލަށް ވޯޓް ހޯދައިދޭން، ބައެއް ރަސްމީ މީޑިއާތަކުންނާއި، ސޯޝަލް މީޑިއާ ޕޭޖްތަކުން އަދި ފުޓްބޯޅަ ސަޕޯޓަރުން ކެމްޕެއިންކޮށްދިނެވެ.\n"އޭއެފްސީ ކަޕުގައި ފުރަތަމަ ގޯލް 2005 ވަނަ އަހަރު ޖެހި، އަދި މިއަދާ ހަމަޔަށް ވެސް، ދެގޮތެއް ނުވެ ކުރިއަށްދާ، ދިވެހިރާއްޖޭގެ ސުޕަސްޓާ އަލީ އަޝްފާގް އޭއެފްސީ ކަޕުގެ ތާރީހުގައި އެންމެ ގިނަ ގޯލް ޖެހި 10 ކުޅުންތެރިންގެ ލިސްޓުގައި ހިމެނެ އެވެ،" އެ ގޯލަކީ ދަގަނޑޭ އެ މުުބާރާތުގައި ޖެހި އެންމެ މޮޅު އެއް ގޯލްކަން ފާހަގަކުރަން އޭއެފްސީގެ ވެބްސައިޓުގައި ލިޔެފައިވެ އެވެ.\nއެ ގޯލް ސިފަކޮށްދެމުން އެ ވެބްސައިޓުގައި ލިޔެފައިވާ ގޮތުގައި ޕާސިބޯގެ ގޯލްކީޕަރު ކީޕަރު ކައިރިން ދަގަނޑޭ ނައްޓާލުމުން އޭނާ އަށް ފަސޭހައިން އެ ބޯޅަ ގޯލަށް ވައްދާލެވެން އޮތްހެން ހީވި ކަމަށެވެ. އެކަމަކު ދަގަނޑޭގެ ހުރީ ފެންނަ ފެނުމަށް، އިންޑޮނީޝިއާ ދިފާއީ ކުޅުންތެރިން ހާސްކޮށްލުމުގެ ނިޔަތް ކަމަށާއި އެގޮތުން ގޯލުގެ މެދަށް އެ ބޯޅަ ހަމަޖެހިލާފައި އަމާޒުކޮށްލުމުގެ ކުރިން އޭނާ އިންޑޮނީޝިއާގެ ދިފާއީ ކުޅުންތެރިން ދެކޮޅަށް ތަޅުވާލިކަމަށް ލިޔެފައިވެ އެވެ.\nޕާސިބޯ ކޮޅަށް ދަގަނޑޭ ޖެހި ފަސް ގޯލުގެ ވީޑިއޯ.\nއިންޑޮނީޝިއާގެ ސުރަކަރްޓާގައި ބޯވާރޭގެ ތެރޭގައި ކުޅުނު އެ މެޗުގައި މުހައްމަދު އުމެއިރަށް މެދުތެރެއިން އެ ބޯޅަ ލިބުމާ، ދަގަނޑޭ، އޭނާ އަށް ލޯ އަޅަމުން ދިޔަ ޕާސިބޯގެ ޑިފެންޑަރު، ކައިރިން ކުރިއަށް ދެމިގަތުމާ ދެމެދު ސިކުންތެއް ވެސް ނުހިނގަ އެވެ. އެއާ އެކު އުމެއިރު ބޯޅަ ކޮންޓްރޯލް ކޮށްލުމަށް ފަހު ދަގަނޑޭ އަށް ބޯޅަ ފޯރުކޮށްދިނީ އެވެ. ދަގަނޑޭ ބޯޅަ ހިފައިގެން އެ ދިޔަ ބާރުމިނުގައި ގޮސް ބޮޑު އޭރިއާ މަތިން ކީޕަރު ކައިރިން ދެމި ގަތް ވަގުތު، އޭނާ ފަހަތުން އައި ޑިފެންޑަރު ދަގަނޑޭ ކުރިއަށް އަރައި ޖާގަ ބައްދާލި އެވެ. ދަގަނޑޭ ފަސޭހަކަމާ އެކު އޭނާ ކައިރިން ނައްޓާލައި ގޯލަށް ބޯޅަ ފޮނުވާލަނެ ޖާގަ ހޯދި އެވެ. އެކަމަކު، އޭރު އަނެއްކާ ވެސް ކީޕަރު އަރާ ހުރުމާ އެކު ދަގަނޑޭ މަޑުމަޑުން އަރިމައްޗަށް ޖެހެންޖެހުމުން ގޮސް ކީޕަރަށް އޮޅުވާލައި އޭނާ ލައްވާ ޑައިވެއްކުރުވި އެވެ. އަދި މިސްރާބު ބަދަލުކޮށްލައި ރަނގަޅަށް ވާތު ފަޔަށް ބޯޅަ ހެޔޮވަރުކޮށްލައި ގޯލުގައި ބޯޅަ ތަތްކޮށްލީ، ތިން ފަހަރަށް ތެދުވި ކީޕަރަށާއި ގޯލް ރޮނގު ބަލަހައްޓަން އެރި ޑިފެންޑަރަށް އެއްވެސް ފުރުސަތެއް ނުދީ އެވެ.\nދަގަނޑޭ (ކ) އާއި އުމެއިރު ގައުމީ ޓީމުގެ ޕްރެކްޓިހުގައި: ދަގަނޑޭ އެ ގޯލް ޖެހީ އުމެއިރު ދިން ޕާހަކުން އުފެއްދި ހަމަލައެއްގައި. --ފޮޓޯ: ނިޝާން އަލީ/ މިހާރު\nމިއީ، ރާއްޖޭގައި އުފެދުނު އެންމެ މޮޅު ކުޅުންތެރިޔާގެ ޓްރޭޑްމާކް ގޯލެކެވެ. އޭނާ އެންމެ ގަޔާވާނީ، ބޯޅައާ އެކު ކުރިއަށް އަރާނެ ޖާގަ އޮއްވާ، މެދުތެރެއިން ތިރިން ދޭ ބޯޅަތަކެވެ. އެފަދަ ބޯޅައެއް އޭނާގެ ފަޔަށް އެރުމާ އެކު ޑިފެންޑަރުން ކައިރިން ދެމިލައި، ކީޕަރު ކައިރިން ވެސް ނައްޓާލައި އެތައް ބޯޅައެއް ގޯލަށް ވައްދާލާފައި އެބަހުއްޓެވެ. ދެކުނު އޭޝިއާގައި ވެސް އުފެދުނު އެންމެ ހުނަރުވެރި އެއް ކުޅުންތެރިޔާގެ އިންޑިވިޖުއަލް ހުނަރު އެންމެ ފާހަގަކުރެވުނީ، 2005 ވަނަ އަހަރުގެ ސާފް ޗެމްޕިއަންޝިޕުގައި އޭރު އިނގިރޭސި ޕްރިމިއާ ލީގުގައި ކުޅެމުން އައި ޕާކިސްތާނުގެ ޑިފެންޑަރު ޒޭޝް ރެހްމާން ކައިރީ ކުޅެލި ގޮތުންނެވެ.\nޕާސިބޯ ކޮޅަށް އިންޑޮނީޝިއާގައި ފަސް ގޯލް ޖެހުމަށް ފަހު މާލޭގައި ޕާސިބޯ އަތުން 6-1 އިން މޮޅުވި މެޗުގައި ދަގަނޑޭ ތިން ގޯލް ޖެހި އެވެ. އެއީ މިހާރުގެ ޓޫރިޒަމް މިނިސްޓަރު އަލީ ވަހީދުގެ ޗެއާމަންކަމުގެ ދަށުގައި، ބަލްގޭރިއާގެ ވެލިޒާ ޕޮޕޯފްގެ ކޯޗުކަމުގައި ނިއު ކުޅެ އެ މުބާރާތުގެ ކުއާޓާ ފައިނަލުން ފުރުސަތު ހޯދި ފަހަރެވެ. އަދި އެ އަހަރު ރާއްޖޭގެ ސީޒަނުގައި ކުޅުނު ހުރިހާ މެޗަކުން މޮޅުވެ ހުރިހާ ތަށްޓެއް ހޯދައި ރާއްޖޭގެ ރެކޯޑެއް ވެސް ގާއިމްކުރި އެވެ.\nދަގަނޑޭ އަކީ އޭއެފްސީ ކަޕުގައި އެންމެ ގިނަ ލަނޑު ޖެހި ކުޅުންތެރިންގެ ލިސްޓުގެ ހަތް ވަނައިގައި އޮތް ކުޅުންތެރިޔާ އެވެ. އެއީ ކްލަބް ވެލެންސިއާ، ނިއު އަދި ވީބީ އައްޑޫ އެފްސީ އަށް ޖަހައިދިން 29 ގޯލާ އެކު އެވެ. އެއް ވަނައިގައި އޮތީ 35 ގޯލް ޖަހާފައިވާ ފިލިޕީންސްގެ ސެރެސް-ނެގްރޯސް އަށް ކުޅުނު ސްޕެއިނުގެ ބިއެންވެނިޑޯ މަރަނޯން އެވެ. ލިސްޓުގެ އެއް ވަނަ އަށް އަރަން ދަގަނޑޭ އަށް ބޭނުންވަނީ ހަ ގޯލެވެ. މި ސީޒަނުގެ އޭއެފްސީ ކަޕުގައި ދަގަނޑޭ ހިމެނޭ ޓީސީ ސްޕޯޓްސް ކްލަބް ގްރޫޕް ސްޓޭޖުގައި އޮތުމުން އެ ފުރުސަތު އެބައޮތެވެ.\nފުޓްބޯޅަ ކެރިއަރު އުމުރުން 15 އަހަރުގައި 2001 ވަނަ އަހަރު ފެށި ދަގަނޑޭ އަކީ ސާފް ޗެމްޕިއަންޝިޕުގެ ވެސް އެންމެ ގިނަ ލަނޑު ޖެހި ކުޅުންތެރިޔާ ވެސް މެ އެވެ. ދަގަނޑޭ 20 ގޯލް ޖަހާފައިވާއިރު އެންމެ ގާތުގައި އޮތް އިންޑިއާގެ ސުނިލް ޗެތުރީ އަށް ޖެހިފައިވަނީ ވެސް 13 ގޯލެވެ. ރާއްޖޭގައި އެއް ސީޒަނެއްގައި އެންމެ ގިނަ ލަނޑު ޖެހުމުގެ ރެކޯޑް ވެސް ހަދާފައިވާ ދަގަނޑޭ ވަނީ ރާއްޖޭގެ މޮޅު ކުޅުންތެރިޔާގެ މަގާމް ހަ ފަހަރު ހޯދައިފަ އެވެ.\nއިތުރު ލިޔުންތައް ނިއުރޭޑިއަންޓް ސ.ކ އޭއެފްސީ ކަޕް އަލީ އަޝްފާގު (ދަގަނޑޭ)\nދަގަނޑޭ އެހެރީ އެންމެ މަތީ ފޯމުގައި: އޮސްކާ\nނަތީޖާ ނެރުނީ މުޅި ޓީމުގެ ހިތްވަރުން: ދަގަނޑޭ\nމިއީ އަދި އެންމެ މޮޅު ކުޅުމެއް ނޫން: ދަގަނޑޭ


ހުސެއިން ސަލާހުއްދީން އަވަހާރަވީ 1948 ވަނަ އަހަރުގެ އޮގަސްޓު މަހުގެ5ވަނަ ދުވަހުއެވެ. ފަސްދާނުލެވިފައިވަނީ އައްޑޫ އަތޮޅު ސ.ހުޅުދޫގައެވެ.\nLast edited on 13 މެއި 2019, at 14:59\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 13 މެއި 2019، 14:59 ގައެވެ.


ފޮޓޯކޮޕީ މެޝިނެއް ގަންނަން ބޭނުންވެއްޖެ.\nމިއޮތޯރިޓީ އަށް ފޮޓޯ ކޮޕީ މެޝިނެއް ގަންނަން ބޭނުންވެގެން 14 ޖަނަވަރީ 2020ގައި ކުރެވުނު ނަމްބަރު (IUL)202-A/1/2020/3އިޢުލާނާއި ގުޅިގެން އެކަށީގެންވާ ތަރުޙީބެއް ލިބިފައިނުވާތީވެ، މި އިޢުލާން ބާޠިލުކޮށް އަލުން އިޢުލާން ކުރަމެވެ.\nވީމާ، މިކަމަށް އެދި ޝައުގުވެރިވެލައްވާ ފަރާތްތަކުން9ފެބުރުވަރީ 2020 ވާ އާދީއްތ ދުވަހު 10:00 އަށް މިއޮތޯރިޓީ އަށް ވަޑައިގެން އަންދާސީ ހިސާބު ހުށެހެޅުއްވުން އެދެމެވެ. މިއިޢުލާނާއި ގުޅޭ މަޢުލޫމާތު ކަރުދާސް މިއިޢުލާނާއިއެކު ގެޒެޓުގައި އެއްކަރުދާސް ކުރެވިފައިވާނެއެވެ.\nއަދި ދަންނަވަމެވެ، އަންދާސީ ހިސާބު ހުށަހެޅުމަށް ގަޑިޔަށް ވަޑައިނުގަންނަވާ ފަރާތުގެ އަންދާސީ ހިސާބު ބަލައި ނުގަނެވޭނެ ވާހަކަ ދެންނެވީމެވެ.\n4 ޖުމާދަލްއާޚިރާ 1441\nޕަބްލިޝްކުރި ގަޑި: 1154\nސުންގަޑި: 09 ފެބުރުވަރީ 2020 0000


SunOnline: BREAKING: Mahloof ge corruption massala eh neiy: ACC\nމަހުލޫފްގެ ކޮރަޕްޝަން މައްސަލައެއް ނެތް: އޭސީސީ\nއަހްމަދު އާޒިފް 14 Mar 2019, 17:14\nޔޫތް ސްޕޯޓްސް އެންޑް ކޮމިނިޓީ އެމްޕަވަމެންޓް މިނިސްޓަރު އަހުމަދު މަހްލޫފު --- ސަންފޮޓޯ/\nޔޫތު މިނިސްޓަރު އަހުމަދު މަހުލޫފްގެ ކޮރަޕްޝަން މައްސަލައެއް ނެތް ކަމަށް އެންޓި ކޮރަޕްޝަން ކޮމިޝަން (އޭސީސީ) އިން ބުނެފިއެވެ.\n"ސަން" އަށް އެނގިފައިވާގޮތުގައި އޭސީސީން ވަނީ މަހުލޫފްގެ ކޮރަޕްޝަން މައްސަލައެއް މިހާތަނަށް ބަލާފައިނުވާ ކަމާއި އަދި އެފަދަ މައްސަލައެއް ބަލަމުންނުދާކަން އޭނާއަށް އަންގާފައެވެ.\nއެމްއެމްޕީއާރުސިގެ ހިޔާނާތުގެ ރިޕޯޓު އެންޓިކޮރަޕްޝަން ކޮމިޝަނުން މިދިޔަ ފެބްރުއަރީ މަހުގެ 14 ވަނަ ދުވަހު އާންމުކޮށްފައިވާއިރު، އެ ރިޕޯޓުގައިވާގޮތުން މިނިސްޓަރު މަހުލޫފުގެ އެކައުންޓަށް އެސްއޯއެފް ގެ އެކައުންޓުން ވަނީ ފައިސާ ޖަމާކޮށްފައެވެ.\nއެކަން ދިފާއުކުރައްވައި މަހުލޫފު ވިދާޅުވެފައިވަނީ އެސްއޯއެފްގެ އެކައުންޓުން އޭނާގެ އެކައުންޓަށް ޖަމާވެފައިވާ ފައިސާ އަކީ އޭނާގެ އާއިލާގެ ބޭފުޅަކު ހިންގި ފިހާރައަކަށް ޑޮލަރު ގަންނަން ކޮށްފައިވާ މުއާމަލާތެއް ކަމަށެވެ. އަދި އެ މުއާމަލާތް މަހުލޫފުގެ އެކައުންޓު މެދުވެރިކޮށް ކޮށްފައިވަނީ އޭނާގެ ކޮއްކޮ (ވިޔަފާރި ކުރި ފަރާތުގެ) ޑޮލަރު އެކައުންޓެއް ނެތުމުން ކަމަށްވެސް މަހުލޫފު ވަނީ ވިދާޅުވެފައެވެ.\nމަހުލޫފު ވިދާޅުވެފައިވަނީ އެސްއޯއެފްގެ އެކައުންޓުން މުއާމަލާތް ކުރި އެކައުންޓުތަކުގެ ތެރޭގައި މަހުލޫފުގެ އެކައުންޓު ހިމެނޭކަމުގެ މައުލޫމާތު ލިބިލެއްވުމުން ކަން ހިނގައިދިޔަ ގޮތް އެންޓި ކޮރަޕްޝަން ކޮމިޝަނަށް ހިއްސާ ކޮށްފައިވާނެ ކަމަށެވެ. އަދި އެންޓި ކޮރަޕްޝަން ކޮމިޝަނުން އެމްއެމްޕީއާރުސީގެ ހިޔާނާތާ ގުޅިގެން ކުރިއަށް ގެންދިޔަ ތަހުގީގުގައި މަހުލޫފާ އެއްވެސް ސުވާލެއް ކޮށްފައި ނުވާ ކަމަށްވެސް އޭނާ ވިދާޅުވެފައި ވެއެވެ.\nއައިއޯއައިޖީއަށް ބިޑު ކުރާނީ މުޅި ރާއްޖޭގައި ބާއްވާ ގޮތަށް\n"އަޅުގަނޑުމެންގެ ޕްރޮޖެކްޓްތައް ހިންގާނީ ކޮލިޓީކޮށް"\nއިތުރު 10 ރަށެއްގައި ޓާފު ދަނޑު އަޅަނީ


ނަރަކަ ވެލިދޫ އަކީ ކޮބާ؟\nއަހުމަދު ރިޝާން 26 ފެބްރުއަރީ 2015 12 ކޮމެންޓް ރިޕޯޓް، އަތޮޅު ހަބަރު، ތާރީޚް،\n"ނަރަކަ ވެލިދޫ" އަކީ ކޮބައިކަމެއް ވަރަށް ގިނަ މީހުންނަކަށް ނޭނގެއެވެ. ގިނަ މީހުން ހީކުރަނީ "ނަރަކަ ވެލިދޫ" އަކީ މިލަދުންމަޑުލު ދެކުނުބުރި، ނ.އަތޮޅު ވެލިދޫއަށް ކިޔާނަމެއް ކަމަށެވެ. އެހެން ހީކުރާ މީހުން، ވެލިދޫ ރައްޔިތުންނަށް ނިސްބަތްކޮށް ތިއީ ނަރަކަ ވެލިދޫ މީހެކޭ ބުނެއުޅެ އެވެ.\nނަމަވެސް އެމީހުން އެހެން ބުނާއިރު، ވެލިދޫ މީހުންނަށް ނަރަކަ ވެލިދޫ އަކީ ނ.ވެލިދޫ ނޫންކަން ބުނެދޭކަށެއް ނޭނގެއެވެ. ސަބަބަކީ ފަހަކަށް އައިސް ވެލިދޫގެ ބައެއް މީހުންނަށްވެސް "ނަރަކަ ވެލިދޫ" އަކީ ނ.ވެލިދޫ ކަމަށް ގަބޫލުކުރެވިފައި އޮތުމެވެ. ވެލިދޫ މީހުންނަށް މިނަން ކިއީ މީހުން ނުބައިކަމުން ކަމަށް ވަރަށްގިނަ މީހުން ބުނެ އުޅެއެވެ. އެގޮތުން މަސްތުވާތަކެއްޗާއި މާރާމާރީގެ ވާހަކަތަކުގެ މައްޗަށް ބިނާކޮށް ވެލިދޫ މީހުންނަށް "މިހިރަ ނަރަކަ ވެލިދޫ މީހާއޭ” ކިޔައިގެން މުޚާތަބުކުރާ މީހުންވެސް އުޅެއެވެ.\nރާއްޖޭގައި ދެ ވެލިދޫ އެއް އެބައޮތެވެ. އެއީ އަޅުގަނޑުމެންގެ ރަށް، ނ.ވެލިދޫ އާއި އއ.އަތޮޅުގައި، ކުރިން ފަޅުރަށެއްގެ ގޮތުގައި އޮތް ވެލިދޫ އެވެ. ނަމަވެސް މިހާރު އެރަށަކީ ރިސޯޓެއްގެ ގޮތުގައި ތަރައްގީކޮށްގެން ހިންގާ ރަށެކެވެ. އެ ރިސޯޓަށް މިހާރުވެސް ނަން ކިޔަނީ "ވެލިދޫ އައިލެންޑް" ގެ ނަމުންނެވެ. ރާއްޖޭގައި ދެ ވެލިދޫ އޮތްއިރު "ނަރަކަ ވެލިދޫ" އަކީ ނ. ވެލިދޫ އަށް ކިޔާ ނަމެއް ކަމަށް ބުނެވޭނެ ޖާގައެއް ނެތެވެ.\nބައެއް ބޭފުޅުން ބުނާ ގޮތުން "ނަރަކަ ވެލިދޫ" މިނަމަކީ 1980 ގެ އަހަރުތަކުގައި ދިވެހިރާއްޖޭގެ އަޑުން ފޮނުވި ޑްރާމާއެއްގައި ބޭނުންކުރި ހިޔާލީ ނަމެކެވެ. އެނަން އެގޮތަށް ބޭނުންކުރިއިރުއެޑްރާމާގައި ބުނާކަމަށްވަނީ ށ.އަތޮޅު ކައިރީ އޮންނާނޭ ނަރަކަ ވެލިދޫ ކިޔާ ރަށެއް، އެރަށް ބޭރަށް ގޮސް މިވެނި ކަމެއް ކުރާށޭ، މިފަދަ ގޮތަކަށެވެ. އެތައް ފަހަރަކު ރިޕީޓްކޮށް ފޮނުވި މި ޑްރާމާގެ ސަބަބުން ވެލިދޫ މީހުންނާ މުޚާތަބުކޮށް ނަރަކަ ވެލިދޫ ކިޔަން ފެށީ އެވެ.\nއޭރު މުޅި ރާއްޖެ އަށް އެންމެ އާންމު މީޑިޔާއަކީ ރޭޑިއޯ ކަމަށްވީއިރު ރެޑީޔޯ އިން ގެނެސްދިން މިފަދަ ޕްރޮގްރާމަކުން މީހުންގެ ބޮލަށް ނުބައި މައުލޫމާތެއް ވަދުމަކީ މާ އުނދަގޫ ކަމެއް ނޫނެވެ.\nމިކަމާ ހިތްހަމަނުޖެހިގެން ދިވެހިރާއްޖޭގެ އަޑުން އޭރު ފޮނުވި އަޑުއެހުންތެރިންގެ ސުވާލު ހުށަހަޅާ ޕްރޮގްރާމަކަށް ވެލިދޫ މީހަކު ނަރަކަ ވެލިދޫ އަކީ ކޮބައިތޯ އަހާ ސުވާލު ފޮނުވި އެވެ. އެ ޑްރާމާގައި “ނަރަކަ ވެލިދޫ” ކިޔާ އެމުޚާތަބުކުރަނީ ކޮންރަށަކަށްތޯއެވެ. ޖަވާބުގައި ދިވެހިރާއްޖޭގެ އަޑުން ބުނެފައިވާކަމަށް އަޅުގަނޑަށް މައުލޫމާތު ލިބިފައިވަނީ، އެއީ ވަކި ރަށަކަށް ކިޔާ ނަމެއް ނޫން ކަމަށާއި ޑްރާމާގައި ބޭނުންކޮށްފައިވާ ޚިޔާލީ ނަމެއް ކަމަށެވެ.\nވެލިދޫ މީހުންނަށް ލިބިފައިވާ ތަރައްގީ އާއި ވެލިދޫ މީހުންގެ ހިތްހެޔޮކަން، ހަތުރުވެރި ރަށްރަށު މީހުން ތަފާތު އަޑުތައް ފަތުރައިގެން ހަޑިކުރުމަށް ވަރަށް މަސައްކަތް ކުރެއެވެ. އެގޮތުން "ނަރަކަ ވެލިދޫ" މިނަންވެސް ވެލިދޫއަށް ނިސްބަތްކުރަންފެށީ މިގޮތަށެވެ. ވެލިދޫ އަކީ މަސްތުވާތަކެތީގެ މައްސަލަތައް ބޮޑު ރަށެކެވެ. އެއީ އަޅުގަނޑުމެން ގަބޫލުކުރާ ހަގީގަތެކެވެ. އެކަމަކު މިއަދު މުޅި ގައުމުގެ ހާލަތަށް ބަލާއިރުވެސް މަސްތުވާތަކެތީގެ މައްސަލަވަނީ ބޮޑު ވަބާއެއްހެން ފެތުރިފައެވެ. އެކަން ހަމައިގައިހުރި ކޮންމެ މީހަކަށްވެސް އެނގޭނެއެވެ. އެހެންވީއިރު، މުޅި ދިވެހިރާއްޖެވެސް މިއަދު މިވަނީ ނަރަކައެއްގެ ތެރެއަށް ވެއްޓި ހަލާކުވެފައެވެ.\nވެލިދޫގެ އަވަށްޓެރި ރަށްރަށަށް ބަލައިލިއަސް ހިތް ނުބައީ ވެލިދޫ މީހުން ނޫންކަން ރަނގަޅަށް އެނގޭނެ އެވެ. ވެލިދޫން އަވަށްޓެރި ރަށްރަށު މީހުންގެ ދަރިން ކިޔަވައިގެން ދާއިރު، ގިނަ ކުދިން ގޭގޭގައި ތިބެފައި އެދަނީ ހިލޭ ސާބަހަށެވެ. ނަމަވެސް، ނ.އަތޮޅުގެ ބައެއް ރަށްރަށުގައި ކުއްޖަކު ބަހައްޓައިދިނުމަށް ހާހުން ނަގާ ރަށްރަށްވެސް އެބަހުއްޓެވެ. ވީއިރު ހިތްނުބައީ އަދިވެސް ވެލިދޫ މީހުންތާ އެވެ؟ ދެން މާރާމާރީއަށް ބަލާއިރު އަވަށްޓެރި އަތޮޅުތަކުގައިވެސް މިފަހަކަށް އައިސް ވެލިދޫއަށްވުރެ މާރާމާރީ ހިނގާލެއްވެސް މާގިނައެވެ. އަދި ބައެއް މާރާމާރީގައި މީހުންނަށް ގެއްލުންލިބޭލެއްވެސް މާގިނައެވެ. ޚާއްސަކޮށް ޅ.އަތޮޅުގެ ބައެއް ރަށްރަށުގައި ފަހަކަށް އައިސް ހިނގާފައިހުރި މާރާމާރީތަކަށް ވިސްނާލުމުން މިކަން ވަރަށް ރަނގަޅަށް އެނގޭނެއެވެ. އެވަރުންވެސް އުތުރުގައި އޮތް ނަރަކައަކީ ވެލިދޫ ކަމަށް މީހުން ގަބޫލުކުރަނީ، ވެލިދޫ މީހުންނަށްވެސް ރައްދުދެވޭލެއް މަދުވުމުންނެވެ.\nNA KokkoTuesday 19th February 2019\nHaha Noonu atholhuge naraka aky hama velidhoo. Jaahilu, masthuvaatheki vihkaa kudhin gina thithaa.. ekm emmeneh noon.\nRahdhuSunday 17th February 2019\nWe areF**king D.German! Fihthaala jeyvaab kudhinkolhu\nއާދަމް Wednesday 1st April 2015\nއެއްވެސް އަސްލެއް، ޙަޤީޤަތެއްނެތި ބޯދާވާހަކައެއްގެ މައްޗަށް ބިނާކޮށް ނަރަކަ، ޖަހައްނަމަ ފަދަ ނަމުން މުޚާތަބުކުރުމަކީ ކޮށްގެންވާނެކަމެއްނޫން. އަދި ވެލިދޫ ކިޔާ އެހެން2 ރަށެއްއޮންނައިރު ނ. ވެލިދުއަށް އެހެންކިޔުމުގެ ބަދަލުގައި މީހުންއުޅޭ ފަޅުވެފައިވާ އއ ވެލިދުއާއި، ށ. އަތޮޅު ވެލިދޫން ކުރެކޮންމެވެސް އެއްރަށެއް ނަރަކަ ވެލިދުއަށްވުން ގާތްކަން ބޮޑެވެ. ސަބަބަކީ، ބައެއްރަށްރަށް ، ބައެއް ޤައުމު ފަޅުވެފައިވަނީ، އެ ޤައުމެއްގެ އެރަށެއްގައި ދިރިއުޅުނު މީހުންގެ ނުބައިކަމުންނެވެ. ވީމާ، ނ. އަތޮޅު ވެލިދުއަށް އެނަން މުޚާތަބުކުރުން ރަނގަޅެއްނޫނެވެ. އަދި ދިވެހިރާއްޖޭގެ އަޑުން އެއްވެސް އަސްލެއް ނެތި ޑްރާމައިގައި ވިސްނާލުމެއްނެތި، އެންމެ ނުބައިތަނުގެ ނަން ރަށެއްގެ ނަމަށް ނަން އުރަކަށް ބޭނުންކުރުމަކީ ދިވެހިރާއްޖޭގެ އަޑުން ކުރި ވަރަށް ނުރަނގަޅުކަމެކެވެ. އޭގެ ރަނގަޅުގޮތް ބުނެދޭންޖެހޭ ކަމެކެވެ.\nނިވް މާރސްThursday 26th February 2015\nމަޣްރިބް ކަރައިގެ ބޭކަލެއް ކަމަށް ބުނެވޭ އަބުލްބަރަކާތު ޔޫސުފުލް ބަރުބަރީގެ އަތްޕުޅުމައްޗަށް މި ދިވެހިރާއްޖެ އިސްލާމްވި ވާހަކަ އަކީ އެންމެންވެސް ދަންނަވާހަކައެއް. މިގޮތުން ރާއްޖެ އިސްލާމް ވުމާއެކު، ރާއްޖޭގެ ރަސްމީ ދީނަކީ އިސްލާމްދީންކަމަށާ، އެދީނަށް ވަނުމަށް ދަޢުވަތު އެރުވުމުގެ ގޮތުން، ރަދުންގެ ފަރާތުން ރާއްޖޭގެ ހުރިހާ ރަށަކަށް ފަތްކޮޅެއް ފުނުއްވި ކަމށްވޭ. މިގޮތުން ވެލިދޫއަށްވެސް މި ފަތްކޮޅު ފޮނުވުމުން، ފުރަތަމަ ފަހަރު އެ ފަތްކޮޅު ޤަބޫލު ނުކޮށް އަނބުރާ ފޮނުވާލީ ކަމަށް ބުނެވޭ. މިހެންވެ، މިކަމާ ގުޅުވައިގެން "އައި ފަތަށް އީމާން ނުވި ނަރަކަ ވެލިދޫ" އޭ ކީ ކަމަށް ބުނެވޭ.\nސާއިދުThursday 26th February 2015\nދެން ކޮންތަނެއްގެ ބައެއްތަ ތިބުނާހާ ރަނގަޅީ؟؟؟؟؟\nޓެލާThursday 26th February 2015\nވެލިދޫ ދެކެ ޖޭވާ މީހުން ފިށްތާލާ ދެން!\nއައްސަދުThursday 26th February 2015\nNA ޖޭވިޔަސްތީ ބޮޑުވަރު.. ހަޖަމް ޕްލީސް\nމުހައްމަދު Thursday 26th February 2015\nވަރަށް ރަނގަޅު ވާހަކަެއެއް. މީގެ ފަހުން ވެލިދޫ މީހުންނަށް ނިސްބަތްކޮށް "ނަރަކަ" ނުކިޔާތި\nއަހުމަދުThursday 26th February 2015\nހަލީމް އެ ބުނަނީ ކަމުގެ ހަގީގަތް ކިޔައިދިނުމަށް. ލިޔުންތެރިޔާ ބުނި އެއްޗެއްގެ މާނަ ތިނެންގެވީ ވަރަށް ނުބައިކޮށް. އަޅުގަނޑަށް މީތި ވަރަށް ސަޅި\nއިއްބެThursday 26th February 2015\nއަހަރެން މީ ނަރަކަ ވެލިދޫ މީހެކޭ! ލޮލް :)\nހަލީމްThursday 26th February 2015\nއެވަރުންވެސް އުތުރުގައި އޮތް ނަރަކައަކީ ވެލިދޫ ކަމަށް މީހުން ގަބޫލުކުރަނީ، ވެލިދޫ މީހުންނަށްވެސް ރައްދުދެވޭލެއް މަދުވުމުންނެވެ." ތިޔަ ބުނަނީ ރައްދުދީ، ތަޅާ މާރާމާރީ ހިންގަން ވީތޯއެވެ. ނަރަކަ ވެލިދޫ އޭ ބުޏާ މިހެއްގެ އަނގަމަތި ފަޅާލަންވީތޯއެވެ. ލިޔުންތެރިޔާ މިފަދަ ކަންކަމަށް ހިތްވަރު ނުދެއްވުން ރަނގޅެވެ.\nnaThursday 26th February 2015\nKithamme dheraviyas rulhi ayas hama thirashu myhun nnulafaa kamun ehn kiyany...


ބައިނަލްއަޤްވާމީ ދޮށީއުމުރުގެ މީހުންގެ ދުވަސްގެ ބަޔާން\nބައިނަލްއަޤްވާމީ ދޮށީއުމުރުގެ މީހުންގެ ދުވަހުގެ ތަހުނިޔާއާއި މުބާރަކްބާދީ ޢުމުރުން ދުވަސްވީ އެންމެހާ ފަރާތްތަކަށް އަރިސްކުރަމެވެ.\nމިފަދަ ދުވަހެއް ފާހަގަކުރުމުގެ އެންމެ މުހިންމު އެއް ބޭނުމަކީ ދޮށީއުމުރުގެ މީހުންގެ އަގުވަޒަންކޮށް، އެފަރާތްތަކުގެ ތަޖްރިބާއާއި ހުނަރާއި، ޤައުމަށް ކޮށްދީފައިވާ އަގުހުރި ޚިދުމަތްތައް ބަލައިގަނެ، މުޖުތަމަޢުގެ ކަންކަމުގައި އެ ފަރާތްތައް ބައިވެރިކުރުމެވެ. މި އަހަރުގެ ދޮށީއުމުރުގެ މީހުންގެ ދުވަހުގެ ޝިޢާރަކީ؛\nމި ޝިޢާރުގެ މައިގަނޑު އަމާޒަކީ ދެމެހެއްޓެނިވި ތަރައްޤީގެ ލަނޑުދަނޑިތައް ހާޞިލްކުރުމުގައި ދޮށީއުމުރުގެ މީހުންގެ ބައިވެރިވުން އިތުރުކޮށް، އެފަރާތްތަކަށް އެފަދަ ފުރުޞަތުތައް ހޯދައި ދިނުމެވެ.\n2014 ވަނަ އަހަރުގެ ބޯހިމެނުމުގެ ނަތީޖާ ދައްކާގޮތުން، ދިވެހިރާއްޖޭގެ އާބާދީގައި ދޮށީއުމުރުގެ މީހުންގެ އާބާދީ އަންނަނީ އަހަރަކަށް ވުރެ އަހަރެއް އިތުރުވަމުންނެވެ. އެހެންކަމުން ދޮށީއުމުރުގެ މީހުންނަށް ނަފުސާނީގޮތުންނާއި ޖިސްމާނީގޮތުން ދުޅަހެޔޮކަމާއެކު އުޅެވޭނެ ފަހި މާހައުލެއް ޤާއިމުކޮށް، ސިޔާސަތުތައް ބައްޓަންކުރުމުގައި އެފަރާތްތަކުގެ ތަޖުރިބާއާއި ހުނަރުގެ ބޭނުން ހިފުމަކީ ނުހަނު މުހިންމުކަމެކެވެ.\nދޮށީއުމުރުގެ މީހުންނާ ގުޅޭ ގޮތުން ދިވެހިރާއްޖޭގައި ކަނޑައެޅިފައިވާ އުސޫލުތަކަށް ބަލާއިރު، ދޮށީއުމުރުގެ މީހުންނަށް ކިޔުގައި ނުޖެހި ޑޮކްޓަރަށް ދެއްކޭނެ އިންތިޒާމްތަކާއި، އެނދުމަތި ކުރެވިފައިވާ ދޮށީއުމުރުގެ މީހުންގެ ގާތަށް ޞިއްޙީ އެހީތެރިން ޒިޔާރަތްކުރުމާ އަދި ގުރައިދޫގައި ހުންނަ ޚާއްޞަ އެހީއަށް ބޭނުންވާ މީހުންގެ މަރުކަޒުގައި ތިބި ދޮށީއުމުރުގެ މީހުންނަށް އަޅާ ނުލާ ދަރިން ދައުލަތުގެ ވަޒީފާގައި ތިބިނަމަ ފިޔަވަޅު އެޅުމަށް ނިންމި ނިންމުމަކީ ދޮށީއުމުރުގެ މީހުންގެ ޙައްޤުތައް ހިމާޔަތްކޮށް، ރައްކާތެރިކުރުމަށް ދައުލަތުން އަޅާފައިވާ ހަރުދަނާ ފިޔަވަޅުތަކެއްކަން ފާހަގަކުރަމެވެ.\nކޮމިޝަނަށް ހުށަހެޅޭ ދޮށީއުމުރުގެ މީހުންގެ މައްސަލަތަކުގެ ބާވަތްތަކަށް ބަލާއިރު، ދައުލަތުން ފޯރުކޮށްދޭ ޢިނާޔަތް ލިބުމުގެ އިންތިޒާމްތައް ހަމަޖެއްސުމަށް ދަތިވެގެން ހުށައަޅާފައިވާ މައްސަލަތަކާއި، ޢާއިލާގެ ފަރާތުން ލިބިދޭންޖެހޭ ލޯތްބާއި އަޅާލުމާއި އެހީތެރިކަމާއި މަދަދުވެރިކަން ނުލިބި އިހުމާލުވާ މައްސަލަތައް ހުރިކަން ހިތާމައާއެކު ފާހަގަކުރަމެވެ.\nދޮށީއުމުރުގެ މީހުންނަށް އަޅާލައި އިޙްތިރާމްކުރުމަކީ މާތްވެގެންވާ އިސްލާމްދީނުގައިވެސް ނުހަނު ބޮޑަށް ބާރުއަޅާފައިވާކަމެކެވެ. އަދި ޤާނޫނުއަސާސީގެ 35 ވަނަ މާއްދާގެ (ށ)ގައި ބަޔާންވެގެންވާ ގޮތުން، ޢާއިލާގެ ފަރާތުންނާއި ޖަމާޢަތުގެ ފަރާތުންނާއި ދައުލަތުގެ ފަރާތުން އުމުރުން ދުވަސްވީ މީހުންނަށް ޚާއްޞަ އެހީތެރިކަމާއި ރައްކާތެރިކަން ލިބުމަކީ އެފަރާތްތަކަށް ލިބިގެންވާ ޙައްޤެކެވެ.\nވުމާއެކު، ދޮށީއުމުރުގެ މީހުންގެ ތަޢުލީމާއި ތަޖުރިބާ ޤައުމުގެ ތަރައްޤީގެ ކަންކަމުގައި ބޭނުންކުރެވޭނެ ސިޔާސަތުތަކެއް ޤާއިމުކޮށް، މުޖުތަމަޢުގެ ކަންކަމުގައި ދޮށީއުމުރުގެ މީހުންގެ ބައިވެރިވުން އިތުރުކުރެވޭނެ ނިޒާމެއް ޤާއިމުކުރުމުގެ މުހިންމުކަން މި ފުރުޞަތުގައި ފާހަގަކުރަމެވެ. މީގެ އިތުރުން، ދޮށީއުމުރުގެ މީހުން ބަލަހައްޓަން ޖެހޭ ފަރާތްތައް ޒިންމާދާރުކުރެވޭނެ އަދި އެކަންކަން ބެލޭނެ ހަރުދަނާ އުޞޫލުތަކެއް ޤާއިމުކޮށް، ދޮށީއުމުރުގެ މީހުންނާމެދު އިޙުމާލުވާ ފަރާތްތަކަށް ޙައްޤު އަދަބު ދިނުމަށް ގޮވާލަމެވެ. ހަމައެހެންމެ، ދޮށީއުމުރުގެ މީހުންނަށް ލިބެންޖެހޭ ރައްކާތެރިކަން ކަށަވަރު ކޮށްދިނުމަށް ދައުލަތުގެ އިދާރާތަކަށް ގޮވާލަމެވެ. މީގެއިތުރުން، ޢުމުރުން ދުވަސްވީ މީހުން ޤައުމަށް ކޮށްދީފައިވާ އަގުނުކުރެވޭނެ ޚިދުމަތްތައް ޢާއިލާއިންނާ އަދި މުޖުތަމަޢުން ބަލައިގަނެ، އެފަރާތްތަކަށް ދޭންވާ އިޙްތިރާމާއި، ޤަދަރުދީ މުޖުތަމައުގެ ކަންކަން ނިންމުމުގައި ދޮށީއުމުރުގެ މީހުންގެ ބަސް ހިމެނުމަށް މި ފުރުޞަތުގައި ގޮވާލަމެވެ. އަދި މީޑިޔާތަކުން މިހާރަށްވުރެ ބޮޑަށް ދޮށީޢުމުރުގެ މީހުންގެ ޙައްޤުތަކާމެދު މުޖުތަމަޢު ހޭލުންތެރިކުރުމަށް އިތުރު މަސައްކަތްތަކެއް ކުރުމަށް އިލްތިމާސްކުރަމެވެ.\nPR - 07/2017 ނޫސްބަޔާން


Javvuge therein goiy neyngey adu thakeh | Mihaaru\nދުނިޔެ / ކާއިނާތް\nޖައްވުގެ ތެރެއިން ގޮތް ނޭނގޭ އަޑުތަކެއް\nޖައްވުގެ ތެރެއިން ރޭޑިއޯ ސިގްނަލްތައް އަންނަ ގޮތް ދައްކައިދޭ ޚިޔާލީ ކުރެހުމެއް.\n14 އޮކްޓޯބަރ 2021 - 12:37\nޖައްވުގެ ތެރެއިން ގޮތް ނޭނގޭ ރޭޑިއޯ ސިގްނަލްތަކެއް ލިބެމުން އަންނަތާ ދުވަސްތަކެއް ވެފައިވާތީ އެ އަޑުތަކުގެ ހަގީގަތް ދެނެގަތުމަށް ސައެންސްވެރިން ހާއްސަ މަސައްކަތްތަކެއް ފަށައިފި އެވެ.\nސައެންސްވެރިން ބުނާ ގޮތުގައި ގޮތް ނޭނގޭ ރޭޑިއޯ ސިގްނަލްތައް މިބިމާ ދިމާލަށް އަންނަނީ މިލްކީވޭގެ މެދާ ވީ މިސްރާބުންނެވެ. މިދިޔަ އަހަރެއްހާ ދުވަހުގެ ތެރޭގައި، ވަރަށް ގިނަ ރޭޑިއޯ ސިގްނަލްތައް ލިބިފައި ވިޔަސް، އެ ސިގްނަލްތަކުގެ ހަގީގަތަކީ ކޮބައިކަމެއް ފަލަކީ އިލްމުވެރިންނަކަށް އަދި ނުހޯދެ އެވެ.\nބައެއް ފަލަކީ އިލްމުވެރިންނާއި ސައެންސްވެރިންނަށް މިހާރު ބުރަވެވެނީ، އެ އަޑުތަކަކީ، ތަފާތު ގޭސްތަކާއި ޖައްވީ މާއްދާތައް އެކުވެގެން މިފަހަކުން އުފެދުނު ތަރިއެއް ނުވަތަ ޕްލެނެޓެއްގެ އުފަންވުމާ ގުޅިގެން، ޖައްވުގެ ތެރޭގައި އުފެދިފައިވާ އަޑުތަކެއް ކަމަށެވެ.\nރޭޑިއޯ ސިގްނަލްތައް އަންނަ އެއްޗެއް ދެނެގަތުމަށް، ބައިނަލްއަގުވާމީ ޖައްވީ ސައެންޓިސްޓުންތަކެއް މިހާރު ވަނީ، ހުޅަނގު އޮސްޓްރޭލިޔާގައި ހުންނަ އޮސްޓްރޭލިޔަން ސްކޮޔާ ކިލޯމީޓަރު އެރޭ ޕާތުފައިންޑާ (އޭއެސްކޭއޭޕީ) ކިޔާ ޖައްވީ ދުރުމިއެއް ބޭނުންކޮށްގެން ދިރާސާތަކެއް ހަދައިފަ އެވެ. އެ ދިރާސާގެ ހޯދުންތައް މިދިޔަ އާދީއްތަ ދުވަހު ވަނީ، ދި އެސްޓްރޯފިޒިކްސް ޖާނަލްގައި ޝާއިއުކޮށްފަ އެވެ.\nނެދަލޭންޑްސްގައި ގާއިމުކޮށްފައިވާ ރޭޑިއޯ ޓެލެސްކޯޕް، ލޯ ފްރެކެންސީ އެރޭގެ ބައެއް ބައިތައް\n"މިދިޔަ 2020 ވަނަ އަހަރާއި މިހިނގާ 2021 ވަނަ އަހަރު އަހަރެމެން މިއައީ، ޖައްވުގެ ތެރެއިން ފެންނަ އާދަޔާ ހިލާފު އާ އެއްޗެހިތައް، އޭއެސްކޭއޭޕީގެ ޒަރީއާއިން ބަލައި ސާވޭ ކުރަމުން. ގެލެކްސީގެ މެދުތެރެއާ ވީ މިސްރާބުން އަހަރެމެންނަށް ފެނުނީ (ASKAP J173608.2−321635). މިއީ ވަރަށް ނާދިރު އެއްޗެއް. އެންމެ ފުރަތަމަ އަޑު އައި ދިމާލުން އެއްވެސް އެއްޗެއް ނުފެނެ. ދެން އޭގެ ފަހުން އޭގެ އަލި ގަދަވާން ފެށީ. ދެން އަނެއްކާ ވެސް އަލިކަން ފަނޑުވެގެން ދިއުމަށް ފަހު، އަލުން ފެންނަން ފެށީ. މިއީ ޖައްވީ އެއްޗަކުން ފެންނަ ވަރަށް އާދަޔާ ޚިލާފު ހަރަކާތްތަކެއް،" ސިޑްނީ އިންސްޓިޓިއުޓް ފޯ އެސްޓްރޮނޮމީ އެންޑް ސްކޫލް އޮފް ފިޒިކްސްގެ ޕްރޮފެސަރު ޓާރާ މާފީ ވިދާޅުވި އެވެ.\nޖައްވުގެ ތެރެއިން އަންނަ އަޑުތައް ދިރާސާކުރުމަކީ، ކައުނުގެ ސިއްރުތަކާއި އަޖާއިބުތައް ދެނެގަތުމަށްޓަކައި، ފަލަކީ އިލްމުވެރިން އާންމުކޮށް ކުރަމުން އަންނަ ކަމެކެވެ. އެ ގޮތުން އާންމުކޮށް ދިރާސާ ކުރަނީ، އަނދަމުންދާ ދަރިތަކާއި، އަނދައި ހުލިވެފައިވާ ތަރިތަކާއި، ކުއްލިއަކަށް ޖައްވުގެ ތެރޭގައި އުފެދޭ ބާރު އަޑުތަކެވެ.\nމިދިރާސާކުރި ޓީމުން، ދެކުނު އެފްރިކާގައި ހުންނަ މިއާކެޓް (MeerKAT) ކިޔާ ރޭޑިއޯ ޓެލެސްކޯޕެއް ވެސް މިދިރާސާގައި ބޭނުންކުރި އެވެ. އަޑުތައް ދެނެގަތުމަށް ބޭނުންކުރާ މި ޓެލެސްކޯޕުން ކުރި ދިރާސާއިން އެނގުނު ގޮތުގައި، ޖައްވީ އެއްޗެހިތަކުން އަންނަ އަޑުތަކާ އަޅައި ބަލާއިރު، (ASKAP J173608.2−321635) އިން އަންނަ އަޑުތައް ވަރަށް ތަފާތެވެ.\nމި ބިމުގެ އިރު ފަދަ ތަރިއެއް އޭގެ ހަކަތަ ހުސްވެ އަނދައި ހުލިވުމުން އޭގެ ބޭރު ފަށަލައިގެ ބައިތައް ޖައްވުގެ ތެރެއަށް ވިއްސިވިހާލިވެގެންދާ މަރުހަލާގައި އުފެދިފައިވާ ހެލިކްސް ނެބިއުލާ. ފޮޓޯ ނާސާ\nމިދިރާސާ ކުރި އިރު، 2020 ވަނަ އަހަރުގެ ނުވަ މަސްދުވަހުގެ ތެރޭގައި، އެއް މިސްރާބަކުން ހަ ފަހަރަށް ރޭޑިއޯ ސިގްނަލްތައް ލިބިފައިވެ އެވެ.\n"އެންމެ ފުރަތަމަ އަހަރެމެން ހީކުރީ، އެއީ ޖައްވުގެ ތެރޭގައި އެނބުރެމުންދާ މަރުވެފައިވާ ތަރިއަކުން، ނުވަތަ ބިޔަ އަލިފާން ހުޅުގަނޑުތައް ޖައްވުގެ ތެރެއަށް އަރައިގެންދާ ޒާތުގެ ތަރިއަކުން އުފެދިގެން އަންނަ އަޑުތަކެއް ކަމަށް. ނަމަވެސް މި އާ މަސްދަރުން އަންނަ ރޭޑިއޯ ސިގްނަލްތަކަކީ، ކުރިން މިބުނި ޒާތުގެ ޖައްވީ އެއްޗެހިން އަންނަ ސިގްނަލްތަކާ އެއްވެސް ގޮތަކުން ދިމާވާ އަޑުތަކެއް ނޫން،" ދިރާސާގެ އިސް މުއައްލިފު ޒިޓެންގް ވާންގް ވިދާޅުވި އެވެ.\nޖައްވުގެ ތެރެއިން އިވެން ފެށި މި އާ އަޑާ ބެހޭ ގޮތުން އެހެން ބަޔަކު ވެސް ދިރާސާއެއް ހަދައި މިހާރުވަނީ ޝާއިއުކޮށްފަ އެވެ. އެ ދިރާސާ ޝާއިއުކޮށްފައިވަނީ ނޭޗާ އެސްޓްރޮނޮމީ ކިޔާ ޖާނަލްއެއްގައި މިދިޔަ ހޯމަ ދުވަހު އެވެ.\nމި ދިރާސާކުރި ސައެންސްވެރިން، ޖައްވުން އަންނަ އަޑުގެ ހަގީގަތް ދެނެގަތުމަށް ބޭނުންކުރީ، ނެދަލޭންޑްސްގައި ހުންނަ ވަރަށް ބާރުގަދަ ރޭޑިއޯ ޓެލެސްކޯޕެއް ކަމަށްވާ ލޯ ފްރެކެންސީ އެރޭ އެވެ. އެ ހޯދުންތަކަށް ފަހު ސައެންސްވެރިން ބުނެފައިވަނީ، މިލްކީވޭގެ މެދާވީ މިސްރާބުން އަންނަ ރޭޑިއޯ ސިގްނަލްތަކަކީ، އެ ސަރަހައްދުގައި ފޮރުވިފައިވާ ޕްލެނެޓަކުން އަންނަ އަޑުތަކަކަށް ވެދާނެ ކަމަށެވެ.\n"ވަރަށް ދުރުގައިވާ، ރެޑް ޑްވާފްއޭ މިކިޔާ ބާވަތުގެ 19 ތަރިއަކުން އަހަރެމެންނަށް ރޭޑިއޯ ސިގްނަލްތައް ލިބިފައި އެބަހުރި. އޭގެ ތެރެއިން ހަތަރު ތަރިއެއްގެ ވަށައިގެން ދަތުރުކުރާ ޕްލެނެޓްތަކެއް އެބަހުރިކަން ވަނީ ހޯދިފައި،" މި ދިރާސާގެ އެއް ބައިވެރިއެއް ކަމަށްވާ ޔުނިވަސިޓީ އޮފް ކުއީންސްލޭންޑްގެ ޕްރޮފެސަރު ޑރ. ބެންޖަމިން ޕޯޕް ވިދާޅުވި އެވެ.\nމިދިރާސާގައި ބައިވެރިވި ސައެންސްވެރިން އިތުބާރާއެކު ބުނާ ގޮތުގައި، މިހާރު ޖައްވުގެ ތެރެއިން އަލަށް އިވެމުން އަންނަ ގޮތް ނޭނގޭ ރޭޑިއޯ ސިގްނަލްތަކަކީ، ތަރިތަކަކާއި އެ ތަރިތަކުގެ ވަށައިގެން ދައުރުކުރާ ނުފެންނަ ޕްލެނެޓްތަކެއްގެ ދެމެދުގައި ހިނގާ ދަގަތްފާނީ އޮއިވަރުތަކުގެ ސަބަބުން އުފެދޭ އަޑުތަކެކެވެ. ޖުޕިޓާގެ ދަގަތްފާނީ ބާރާއި ޖުޕިޓާގެ ވަށައިގެން ދައުރުކުރާ ހަނދުގެ ދަގަތްފާނީ ބައްދަލުވުމުން ވެސް އެފަދަ ރޭޑިއޯ ސިގްނަލްތަކެއް އުފެދޭކަން ވަނީ ހޯދިފަ އެވެ.\nކާއިނާތް މަޑިކިލަނބު ރެޑް ޑްވޯފް ތަރިތައް\n2 ކޮމެންޓް, 24 ރިއެކްޝަންސް\nމިތަނަވަސް އަރާމު ދުނިޔޭގެ ގިޔާމަތުގެ އަލާމާތަކީ ލޮލުގެ އެސްފިޔަ ޖެހުން ފަދަ އަވަސް ހާދިސާއެކެވެ.\nތީ ދައްޖާލު ފާޅުވަނީ،


India ge idhikolhu party aa gulhun oi 600 FB page suspend koffi\nއިންޑިއާގެ އިދިކޮޅު ޕާޓީއާ ގުޅުން އޮތް 600 އެފްބީ ޕޭޖު ސަސްޕަންޑުކޮށްފި\nއިންޑިއާގައި އަންނަ މަހު ބޭއްވުމަށް ހަމަޖެހިފައިވާ އާންމު އިންތިހާބާއި ދިމާކޮށް، އެ ގައުމުގެ މައި އިދިކޮޅު ޕާޓީއާ ގުޅުން ހުރި 600 އަށް ވުރެ ގިނަ ފޭސްބުކް ޕޭޖު ސަސްޕެންޑުކޮށްފައިވާކަމަށް އެ ކުންފުނިން ބުނެފި އެވެ.\nފޭސްބުކުން ކުރި އިއުލާނެއްގައި ބުނީ، އިންޑިއާގެ ކޮންގްރެސް ޕާޓީއާ ގުޅުންހުރި، 687 ޕޭޖުތައް ނަހަމަގޮތުގައި ބޭނުންކުރާކަން ފާހަގަކުރެވިގެން ސަސްޕެންޑުކޮށްފައިވާ ކަމަށެވެ.\nދުނިޔޭގެ އެކި ކަންކޮޅުތަކުގައި ބޭއްވޭ އިންތިހާބުތަކުގައި، ފޭސްބުކް މެދުވެރިކޮށް ސިޔާސީ ބޭނުންތަކަށް ނުބައި މައުލޫމާތު ފެތުރުން އިތުރުވުމާއި ގުޅިގެން، އެކަން ހުއްޓުވުމަށް ފޭސްބުކްއަށް ކުރަމުންދާ ޕްރެޝަރު މިފަހުން ވަނީ އިންތިހާއަށް އިތުރުވެފަ އެވެ.\nސަސްޕެންޑުކުރި ޕޭޖުތަކުން، ވެރިކަންކުރާ ބީޖޭޕީއާއި ބޮޑުވަޒީރު ނަރެންދުރަ މޯދީއަށް ފާޑުކިޔަމުންދިޔަކަން ފާހަގަކުރެވިފައިކަމަށް ފޭސްބުކް އިން އިތުރަށް ބުނެފައިވެ އެވެ.\nއިންޑިއާގެ އިތުރުން، ޕާކިސްތާނުގެ އަސްކަރިއްޔާއާ ގުޅުން ހުރި 103 ޕޭޖެއް ވެސް ވަނީ ސަސްޕެންޑުކޮށްފަ އެވެ. އެ ޕޭޖުތައް ބޭނުންކޮށްގެން ޕާކިސްތާނުގެ އަސްކަރިއްޔާއާ ބެހޭ މައުލޫމާތު ފެތުރުމުގެ އިތުރުން، އަވަށްޓެރި އިންޑިއާއާ ދެމެދު ނަފްރަތު އުފެއްދުމަށް މަސައްކަތްކޮށްފައިވާކަމަށް ވެސް ފޭސްބުކް އިން ވަނީ ބުނެފަ އެވެ.\nއިންޑިއާ އިންޑިޔާގެ ބޮޑުވަޒީރު މޯދީ ފޭސްބުކް + ޕާކިސްތާން


އޭސީ މިލާންގެ ކޮންމެ ކުޅުންތެރިއަކަށް އިބްރަހިމޮވިޗް ޕީއެސް5ހަދިޔާކޮށްފި\nޢަބްދުﷲ އަޝްރަފް 20 ނޮވެމްބަރ 20206މަސް\nއިޓަލީގެ އޭސީ މިލާނަށް ކުޅެމުން އަންނަ ސްވިޑްން ގެ ތަރި ޒަލަޓަން އިބްރަހިމޮވިޗް އެ ޓީމުގެ ކޮންމެ ކުޅުންތެރިޔަކަށް ޕީއެސް5އިއްޔެ ހަދިޔާކޮށްފިއެވެ. ޕްލޭސްޓޭޝަންގެ އެންމެ ފަހުގެ ވާޝަން ޔޫރަޕްގައި ބާޒާރަށް ނެރުނީ ވެސް އިއްޔެ އެވެ. \_\nއިއްޔެ ޔޫރަޕްގައި ބާޒާރަށް ނެރުނު ޕީއެސް5އަށް ވަރަށް ބޮޑު ޑިމާންޑެއް އޮތްކަމަށް މީޑިއާ ރިޕޯޓްތައް ބުނެ އެވެ. ޕީއެސް5އިއްޔެ ބާޒާރަށް ނެރުމާއެކު ގިނަ ފިހާރަތަކަށް ބާރު ބޮޑުވެ ވަރަށް ގިނަ ފިހާރަތަކެއްގެ ސްޓޮކް އިއްޔެ ވަނީ ހުސްވެފަ އެވެ. އެކަމަކު އިބްރަހިމޮވިޗްގެ ހަދިޔާ އާއެކު އޭސީ މިލާނުގެ ކުޅުންތެރިންނަށް ޕިއެސް5ހޯދަން އުނދަގޫ އުފުލަން ނުޖެހި ކުޅުންތެރިންނަށް ބޮޑު ހިތްހަމަޖެހުމެއް ވަނީ ލިބިފަ އެވެ.\nއޭސީ މިލާނުގައި އިބްރަހިމޮވިޗް މި ސީޒަނުގައި ދައްކަމުން އަންނަ މޮޅު ކުޅުމާއެކު ޓީމުގެ ކުޅުންތެރިންގެ މެދުގައި އޭނާގެ މަގްބޫލުކަން ވަނީ ވަރަށް ބޮޑަށް އިތުރުވެފަ އެވެ. އަދި، އިއްޔެ އެ ކުޅުންތެރިންނަށް އިބްރަހިމޮވިޗްގެ ފަރާތުން ލިބުނު ހަދިޔާ އާއެކު ކުޅުންތެރިން އަންނަނީ އިބްރަހިމޮވިޗަށް ޝުކުރު އަދާކޮށް ސޯޝަލް މީޑިއާގައި ތަފާތު ޕޯސްޓްތައް އާންމު ކުރަމުންނެވެ.\nއިޓާލިއަން ލީގުގެ އެއްވަނައިގައި މިވަގުތު އޮތް އޭސީ މިލާނު އެ ހިސާބުގައި ހިފަހައްޓާލުމުގައި 39 އަހަރުގެ އިބްރަހިމޮވިޗްގެ ދައުރު ވަރަށް ބޮޑެވެ. މީފަހަރުގެ ލީގުގައި މިހާތަނަށް އިބްރަހިމޮވިޗް ނުވަ ގޯލު ކާމިޔާބުކޮށްފައިވާއިރު މިފަހަރުގެ ލީގުގައި މިހާތަނަށް އެންމެ ގިނަ ގޯލު ޖަހައިފައިވާ ތިން ކުޅުންތެރިންގެ ތެރޭގައި އިބްރަހިމޮވިޗް ހިމެނެ އެވެ.\nކޭން އާއި އިބްރަހިމޮވިޗަށް ތާރީހީ ރެޔެއް


REPORT: Memberunge musaara in kendun, heyo badhaleh! | Mihaaru\n11 ޖުލައި 2019 - 07:43 54 comments\nރައްޔިތުންގެ މަޖިލިހުގެ މެމްބަރަކަށް މުސާރައިގެ ގޮތުގައި 42،000ރ. ލިބިވަޑައިގަންނަވަ އެވެ. ހައުސިން އެލަވަންސަށް 20،000ރ. އަދި ކޮމިޓީ އެލަވަންސަށް ލިބޭ 20،000ރ. އާ އެކު ޖުމްލައަކީ 82،000ރ. އެވެ. ގިނަ ރައްޔިތުންގެ ޝަކުވާއަކީ ހަމައެކަނި މެމްބަރުންގެ މުސާރަ ބޮޑުވުން އެކަންޏެއް ނޫނެވެ. ރައްޔިތުން ތަމްސީލްކުރައްވާ ބައެއް މެމްބަރުން މަޖިލިހުގައި އެކަށީގެންވާ މަސައްކަތެއް ނުކޮށް، މުސާރަ ނެންގެވުމެވެ.\nކުރީގެ މަޖިލިސްތަކަށް އެކަމަށް ހައްލެއް ނުގެނެވުނެވެ. އެކަމަކު، 19 ވަނަ ރައްޔިތުންގެ މަޖިލިހުގެ މެމްބަރުންގެ ވިސްނުން ތަފާތެވެ. މަސައްކަތް ނުކުރައްވާ މެމްބަރުންގެ މުސާރަ އިން ކަނޑަން އެ މެމްބަރުން ތިއްބެވީ ތައްޔާރަށެވެ.\nމަޖިލިހުގެ ގަވައިދު ދިރާސާކުރާ ކޮމިޓީން ވަނީ ކުރިއަށް އޮތް ފަސް އަހަރަށް މަޖިލިހުގައި އަމަލު ކުރާނެ ގޮތުގެ ގަވައިދުގެ ޑްރާފްޓެއް ހަދައި ހުރިހާ މެމްބަރުންނަށް ފޮނުވައިފަ އެވެ. އެ ޑްރާފްޓަށް އުނި އިތުރު ގެނައުމުގެ ފުރުސަތު އެބަ އޮތެވެ. ރައްޔިތުންގެ ހުރި ކަންބޮޑުވުންތަކަށް ވެސް އެ ކޮމިޓީން ވަނީ ހައްލެއް ހޯދައިފަ އެވެ.\nކުރިން ފެނުނީ މިއާ އިދިކޮޅު މަންޒަރުތަކެވެ. މަޖިލީހުގެ މަސައްކަތްތަކަށް ފަރުވާ ކުޑަކޮށް ޖަލްސާތަކަށް ހާޒިރު ނުވެ ބައެއް މެމްބަރުން ދެއްކެވީ ބަހަނާ އެވެ. ފަސް އަހަރުގެ ދައުރެއްގައި ދެބައި ކުޅަ އެއްބައި ޖަލްސާއަށް ވެސް ބައެއް މެމްބަރުން ހާޒިރެއް ނުވެ އެވެ.\nރައްޔިތުންގެ މަޖިލިހުގެ އިޖުތިމާއީ ކޮމިޓީގެ ބައްދަލުވުމެއް ކުރިއަށް ދަނީ. --- ފޮޓޯ: ހުސެއިން ވަހީދު/ މިހާރު\nއެމްޑީޕީގެ ސުޕަ މެޖޯރިޓީއެއް އޮތް އާ މަޖިލިހުގެ ގަވައިދު ދިރާސާކުރާ ކޮމިޓީން ވަނީ ރައްޔިތުން އެދޭ ކަންކަމަށް މަޖިލިހުގެ ގަވައިދުން ފުރުސަތު ދީފަ އެވެ.\nގަވައިދަށް ގެނައި އެންމެ ބޮޑު އެއް އިސްލާހަކީ މަޖިލިހުގައި ބާއްވާ ޖަލްސާތަކުގެ ތެރެއިން މަހެއްގެ މައްޗަށް ދެބައިކުޅަ އެއްބައި ޖަލްސާއަށް ހާޒިރުނުވެއްޖެ ނަމަ މެންބަރުންގެ މުސާރަ އިން 50 ޕަސަންޓު އުނިވުމެވެ. އެކަށީގެންވާ އުޒުރެއްގެ ގޮތުގައި ބަލާނީ ބަލިވެގެން ބުނާ ސަލާމާއި ޗުއްޓީ ކަމަށް ގަވައިދަށް އަލަށް ގެނައި އިސްލާހުގައި ވަނީ ބުނެފަ އެވެ. މިއީ ބޮޑު ބަދަލެކެވެ.\nމަހެއްގެ މައްޗަށް މިހާރު ބާއްވަނީ 12 ޖަލްސާ އެވެ. އެއީ ކޮންމެ ހަފްތާއެއްގެ ހޯމަ، އަންގާރަ އަދި ބުދަ ދުވަހެވެ. އޭގެ ތެރެއިން ހަ ޖަލްސާ އަށް މެމްބަރަކު ހާޒިރުނުވެއްޖެ ނަމަ، މުސާރައިގެ ދެބައިކުޅަ އެއްބައި ކަނޑާނެ އެވެ. އެހެންވެ އެ މެމްބަރަކަށް މަހަކު ލިބިވަޑައިގަންނަވާނީ 41،000ރ. އެވެ.\nއެމްޑީޕީގެ ޕާލަމެންޓްރީ ގްރޫޕްގެ ޑެޕިއުޓީ ލީޑަރު އަދި ގަވައިދު ދިރާސާ ކުރާ ކޮމިޓީގެ މެމްބަރު އިލްޔާސް ލަބީބް ވިދާޅުވީ ގަވައިދު ފައިނަލް ކުރާނީ މެމްބަރުން ބޭނުންވާ އިސްލާހެއް އޮތް ނަމަ، ކޮމިޓީގެ މެމްބަރުން މަޝްވަރާ ކުރެއްވުމަށް ފަހު ކަމަށެވެ. ގަވައިދު ފައިނަލް ކުރާ އިރު، ރައްޔިތުންގެ ހިޔާލެއް އޮތް ނަމަ، އެއާ މެދު ވެސް މަޝްވަރާ ކުރައްވާނެ ކަމަށް އޭނާ ވިދާޅުވި އެވެ.\nއިލްޔާސް ވިދާޅުވި ގޮތުގައި ގަވައިދަށް އިސްލާހު ގެނައުމުގެ ފުރުސަތު އަދިވެސް އެބަ އޮތެވެ.\n"ރައްޔިތުން ބޭނުންވި ގިނަ ކަންކަން ހުންނާނީ މިހާރު މަޖިލިހުގެ ގަވައިދުގައި ހިމަނާފައި. ފަހުން އަނެއްކާ އީމެއިލުން ލިބުނު ހިޔާލުތަކެއް. އަޅުގަނޑުމެން ނިންމީ އެ ހިޔާލުތައް ވެސް ބަލާފައި އޭގެ ތެރެއިން ވެސް ހިމެނޭ އެއްޗެއް ހިމަނަން،" ހުޅުދޫ ދާއިރާގެ މެމްބަރު ވިދާޅުވި އެވެ.\nރައްޔިތުން ހުށަހެޅި ހިޔާލުތަކުގެ ތެރެއިން 75 ޕަސަންޓު މީހުންގެ ވިސްނުމަކީ، އިލްޔާސް ވިދާޅުވި ގޮތުގައި، މަޖިލިހުގެ މެމްބަރުންގެ ކެއުން ކަނޑާލުމާއި މެމްބަރުން ގަޑި ޖެހުމުން މުސާރަ ކެނޑޭ ގޮތް ހެދުމާއި ކޮމިޓީގެ ބައްދަލުވުންތަކަށް ގަޑިއަށް ހާޒިރު ނުވާ ނަމަ، ކޮމިޓީ އެލަވަންސް ކެނޑުމެވެ. އޭނާ ވިދާޅުވި ގޮތުގައި ކެއުމުގެ ކަންކަމާ މެދު ގޮތެއް ނިންމާނީ މަޖިލިހުގެ އާންމު ކޮމިޓީންނެވެ.\nރައްޔިތުންގެ ޝަކުވާއަކީ މަޖިލިހުގެ މެމްބަރުންގެ މުސާރަ އަމިއްލަ އަށް ކަނޑައެޅުމުގެ ބާރު މެމްބަރުންނަށް އޮތުމެވެ. އިލްޔާސް ފާހަގަކުރެއްވި ގޮތުގައި މެމްބަރުންގެ މުސާރަ ކަނޑައެޅުމުގެ ބާރު މެމްބަރުންނަށް ދީފައި އޮތީ ގާނޫނުއަސާސީންނެވެ. އެހެންވެ، އެކަން ބަދަލުކުރަން ބޭނުން ނަމަ، ގާނޫނުއަސާސީ އަށް އިސްލާހު ގެންނަން ޖެހޭ ކަމަށް ވިދާޅުވި އެވެ.\nގާނޫނުއަސާސީގެ 102 ވަނަ މާއްދާގައި ވަނީ ރައީސުލްޖުމްހޫރިއްޔާއަށާއި ރައީސުލްޖުމްހޫރިއްޔާގެ ނައިބަށާއި ވަޒީރުންގެ މަޖިލިހުގެ މެމްބަރުންނަށާއި ރައްޔިތުންގެ މަޖިލިހުގެ މެމްބަރުންނަށާއި މަޖިލިހުގެ ރައީސަށާއި މަޖިލިހުގެ ނައިބު ރައީސަށާއި ފަނޑިޔާރުންނަށާއި މުސްތަގިއްލު ކޮމިޝަންތަކުގެ މެމްބަރުންނަށާއި މުސްތަގިއްލު މަގާމުތަކަށް މުސާރަ އާއި އިނާޔަތްތައް ކަނޑައަޅާނީ ރައްޔިތުންގެ މަޖިލިހުން ކަމަށެވެ.\nގާނޫނުއަސާސީގެ 88 ވަނަ މާއްދާގައި އޮންނަނީ ގަވައިދުތަކުގެ ތެރޭގައި މެމްބަރުންގެ ސުލޫކީ މިންގަނޑުތަކާއި ހާޒިރީއާ ގުޅޭ އުސޫލުތައް ހިމެނިދާނެ ކަމަށެވެ. އަދި މަޖިލިހުގެ ތިން ބައިކުޅަ ދެ ބައި އަޣުލަބިއްޔަތުން ފާސްވެއްޖެ ނަމަ، މެމްބަރެއްގެ މުސާރަ އާއި އިނާޔަތްތައް ކެނޑޭނެ ގޮތެއް ވެސް ކަނޑައެޅިދާނެ ކަމަށް ބުނެފައިވެ އެވެ.\n"މަޖިލިހުގެ މެމްބަރުން މިކަމުގައި ބައިވެރިނުވާ ނަމަ ހައްގުވާ މިންވަރު އުނި ކުރެވެން ޖެހޭނެ ބައިވެރިވި މިންވަރަކަށް. މި ގަވައިދުގައި އެހެން ހެދިގެން ދާނެ،" ---އިލްޔާސް\nމުސާރަ އަށް ގެންނަން އުޅޭ ބަދަލާ ގުޅިގެން ވިލިނގިލި ދާއިރާގެ އަމިއްލަ މެމްބަރު އަދި ގަވައިދު ދިރާސާ ކުރާ ކޮމިޓީގެ މެމްބަރު ސައުދު ހުސެއިން ވިދާޅުވީ މިހާރުގެ އިސްލާހުތަކުން މެމްބަރުން މަޖިލިހަށް ހާޒިރުވެވަޑައިގަތުމަށް ބާރަކަށް ވާނެ ކަމަށެވެ. މިއީ ރަނގަޅު ބަދަލެއްގެ ގޮތުގައި އޭނާ ސިފަކުރެއްވި އެވެ.\n"މެމްބަރުންގެ މުސާރައަކީ ރައްޔިތުންގެ މުސާރަ. މިހާރު ބައެއް މެމްބަރުން ވަކި އެއްޗެއް ނާންގަވައި މުސާރަ ނަންގަވާ. މިކަމަށް ހުއްޓުމެއް އަންނާނެ ކުރިއަށް އޮތް ތަނުގައި،" ސައުދު ވިދާޅުވި އެވެ.\nއިލްޔާސް ވިދާޅުވީ 19 ވަނަ މަޖިލިހުގައި 17 ކޮމިޓީއެއް ހިމެނޭ އިރު، ކުރަން ގިނަ މަސައްކަތްތަކެއް އެބަހުރި ކަމަށެވެ. މަޖިލިހުގައި ކުރާ މަސައްކަތުގައި މެމްބަރުން ބައިވެރިވެވަޑައިގަންނަވަން ޖެހޭނެ ކަމަށާއި ބައިވެރިވެވަޑައިނުގަންނަވާ ނަމަ، ގަވައިދާ އެއްގޮތަށް މުސާރަ ކެނޑެން ވާނެ ކަމަށް ވެސް އޭނާ ވިދާޅުވި އެވެ.\n"އެމްޑީޕީގެ ހުރިހާ މެމްބަރުން ވެސް ވަރަށް މަސައްކަތް ކުރައްވާ. ކޮމިޓީތަކަށް ހާޒިރުވޭ. ބައެއް ބޭފުޅުން ދެ ތިން ކޮމިޓީގައި އެބަ އުޅުއްވާ. ވަރަށް ބުރަކޮށް އުޅުއްވަނީ،" އިލްޔާސް ވިދާޅުވި އެވެ.\nމަޖިލިހުގައި ކުރިން ދިމާވެފައި އޮތް އެއް މައްސަލައަކީ މަގުބޫލު އުޒުރެއް ނެތި، ކޮމިޓީތަކުގައި ތިއްބަވާ މެމްބަރުން ބަދަލު ކުރަމުން ދިޔުމެވެ. މިދިޔަ ފަސް އަހަރު ދުވަހު ދިމާވި އެންމެ ބޮޑު މައްސަލައަކީ ވެސް އެއީ އެވެ. ޕާލަމެންޓްރީ ގްރޫޕްތަކުގެ އިސް ބޭފުޅުން ބޭނުންވީމަ ކޮމިޓީތަކުގައި ތިއްބަވާ މެމްބަރުން ބަދަލުކޮށްފައި އެބަ ހުއްޓެވެ. މެމްބަރުންނަށް ނާންގަވާ ވެސް އެކަން ކުރެ އެވެ.\nއިލްޔާސް ވިދާޅުވީ ކޮމިޓީތަކުގެ މެމްބަރުން ބަދަލުކުރެވޭނީ މަގުބޫލު އުޒުރެއް އޮވެގެން ކަމަށް އެމްޑީޕީގެ ޕާލަމެންޓްރީ ގްރޫޕުން ނިންމައި، އެކަން ގަވައިދުގެ ތެރޭގައި ހިމަނަން މަސައްކަތް ކުރައްވާނެ ކަމަށެވެ. އެއީ ވެސް މަޖިލިހުގެ ގަވައިދަށް ގެންނާނެ މުހިންމު އިސްލާހެއް ކަމަށް އޭނާ ވިދާޅުވި އެވެ.\n"މިސާލަކަށް ރާއްޖެ އިން ބޭރަށް މި ވަޑައިގަންނަވަނީ މެމްބަރަކު، ރަސްމީ ކަމަކަށް ވީމަ، އެ މެމްބަރު ވަޑައިނުގަންވާ ކަމަކަށް ނީންނާނެ. އެކަމަކު، މުހިންމު މައްސަލައެއް ދިރާސާ ކުރުމުގެ މަސައްކަތް ކުރާ ނަމަ، ޕާލަމެންޓްރީ ގްރޫޕް މެމްބަރުން މަޝްވަރާކޮށްގެން ބަދަލު ކުރެވިދާނެ،" އިލްޔާސް ވިދާޅުވި އެވެ.\nމީގެ އިތުރުން މަޖިލިހުގެ މެމްބަރުންނާއި އެބޭފުޅުންގެ ފިރިކަލުން ނުވަތަ އަނބިކަނބަލުންނާއި 18 އަހަރު ނުފުރޭ ހުރިހާ ކުދިންގެ މައުލޫމާތު މަޖިލިހުގެ އަމީން އާންމަށް ފޮނުވަން ވާނެ ކަމަށް ގަވައިދުގައި ވަނީ ބުނެފަ އެވެ. އެ މައުލޫމާތަކީ އޮޑިޓަ ޖެނެރަލް "އެޕްރޫވްކޮށްފައި" އިންނަ އޮޑިޓަރަކު، އޮޑިޓްކޮށްފައިވާ މައުލޫމާތަކަށް ވާން ޖެހޭނެ ކަމަށް ވެސް ބުނެފައިވެ އެވެ.\nއިލްޔާސް ވިދާޅުވީ މައުލޫމާތުތަކުގެ ތެރޭގައި މައްސަލައެއް ފާހަގަވާ ނަމަ، 90 ދުވަސް ދުވަހުގެ ތެރޭގައި އޮޑިޓަ ޖެނެރަލް ތަހުގީގުކޮށް ކޮރަޕްޝަންގެ މައްސަލައެއް އުޅޭ ނަމަ، އެންޓި ކޮރަޕްޝަން ކޮމިޝަން (އޭސީސީ) އަށް ނުވަތަ ޖިނާއީ ތަހުގީގެއް ހިންގަން ޖެހޭ ނަމަ ފުލުހުންނަށް ފޮނުވަން ވާނެ ކަމަށެވެ.\nމަޖިލިހުގެ ގަވައިދަށް ގެންނަން ފެންނަ ހިޔާލުތައް ހުށަހެޅި ޓްރާންސްޕޭރަންސީ މޯލްޑިވްސްގެ އެޑްވޮކަސީ އެންޑް ކޮމިއުނިކޭޝަން މެނޭޖަރު އައިމަން ރަޝީދު ވިދާޅުވީ ވޭތުވެދިޔަ ދެ ދައުރަށް ބަލާ އިރު، މަޖިލިހަކީ ރައްޔިތުން އިތުބާރު ނުކުރާ އެއް މުއައްސަސާ ކަމަށެވެ. އެގޮތުން މެމްބަރުންނަށް ކޮރަޕްޝަންގެ އެތައް ތުހުމަތުތަކެއް ކުރެވި، މަޖިލިހުގެ މަގްސަދު ހާސިލް ނުވާ ތަން ފެނުނު ކަމަށް އޭނާ ވިދާޅުވި އެވެ.\nއައިމަން ވިދާޅުވި ގޮތުގައި އެ ހިޔާލުތައް ދިނީ އެ ކަންކަމަށް ހައްލު ހޯދުމަށެވެ.\n"ތިން ކަމެއް ހުށަހެޅީ. އެއީ ކޮރަޕްޝަން މަދުކުރުމާއި މަޖިލިސް ހިންގުމުގައި ރައްޔިތުން ބައިވެރިވުން އިތުރު ކުރުމާއި މަޖިލިސް ޖަވާބުދާރީ ކުރެވޭނެ ގޮތްތަކެއް ކަނޑައެޅުން،" އައިމަން ވިދާޅުވި އެވެ.\nއޭނާ ވިދާޅުވި ގޮތުގައި ޓްރާންސްޕޭރަންސީގެ އުންމީދަކީ އެ ޖަމިއްޔާ އިން ހުށަހެޅި ކަންކަމުގެ މަސްދަރު ހިމެނޭ ގޮތަށް މަޖިލިހުގެ ގަވައިދަށް އިސްލާހު ގެނައުމެވެ. މަޖިލިހަކީ ރައްޔިތުންގެ ތަނަކަށް ހަދަން ބޭނުންވާ ނަމަ، ރައްޔިތުންނަށް އެ މެމްބަރުން ޖަވާބުދާރީ ކުރެވެން ޖެހޭނެ ކަމަށް އޭނާ ވިދާޅުވި އެވެ.\nއައިމަން ގަބޫލުކުރައްވާ ގޮތުގައި ރައްޔިތުންނަށް އިތުބާރު ކުރެވޭ ތަނަކަށް މަޖިލިސް ހެދޭނީ އޭރުންނެވެ.\nއިލްޔާސް ވިދާޅުވި ގޮތުގައި އެމްޑީޕީގެ އެއް ވައުދަކީ ނަޒާހަތްތެރި، ތަފާތު މަޖިލިހަކަށް 19 ވަނަ މަޖިލިސް ހެދުމެވެ. ނަޒާހަތްތެރި ތަނަކަށް އެ ތަން ހެދޭނީ މަޖިލިހުގައި ކުރަން ޖެހޭ މަސައްކަތްތައް ކޮށް، މަސައްކަތަށް ހާޒިރުވެ، އެ މަސައްކަތުގައި އަމަލީ ގޮތުން ބައިވެރިވީމަ ކަމަށް އޭނާ ވިދާޅުވި އެވެ.\n"މަޖިލިހުގެ މެމްބަރުން މިކަމުގައި ބައިވެރިނުވާ ނަމަ ހައްގުވާ މިންވަރު އުނިކުރެވެން ޖެހޭނެ ބައިވެރިވި މިންވަރަކަށް. މި ގަވައިދުގައި އެހެން ހެދިގެން ދާނެ،" އިލްޔާސް ވިދާޅުވި އެވެ.\nއާ ގަވާއިދު ފާސްވާނީ މަޖިލިހުގެ ތަޅުމުންނެވެ. އެމްޑީޕީގެ ސުޕަ މެޖޯރިޓީ އޮތުމާ އެކު މިފަހަރު އެކަން ވާނެ ކަމަށް ބެލެވެ އެވެ. އަދި މަޖިލިހުގެ މެމްބަރުންނަށް ވެސް މުސާރަ އާއި އެލަވަންސް ލިބިވަޑައިގަންނަވާނީ ކުރައްވާ މަސައްކަތަށް ބިނާކޮށެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް މަޖިލީހުގެ މެމްބަރުން ޖުމްހޫރީ ޕާޓީ ޕީޕީއެމް އެމްޑީއޭ ޕީޕަލްސް ނެޝަނަލް ކޮންގްރެސް


ACC ah hushahelhi massalathah lasvaathee PPM in kanboduvun faalhukohfi - vNews.mv\nމުހައްމަދު ޝާން އަބްދުﷲ 21 August 2019, 13:31\nރާއްޖޭގެ ވަރަށް ގިނަ ރަޔިތުންގެ މަސްލަހަތު ހުރި ގިނަ މައްސަލަތަކެއް ޕީޕީއެމްގެ ފަރާތުން އެންޓި ކޮރަޕްޝަން ކޮމިޝަން (އޭސީސީ)އަށް ހުށަހެޅި ނަމަވެސް މައްސަލަތަކުގައި ގޮތެއް ނުނިމި ލަސްވާތީ ޕީޕީއެމުން ކަންބޮޑުވުން ފާޅުކޮށްފި އެވެ.\nޕީޕީއެމުން މިކަމުގެ ކަންބޮޑުވުން ފާޅުކޮށްފައިވަނީ އެޕާޓީގެ ފަރާތުން އޭސީސީއަށް ހުށަހެޅި މައްސަލަތަކުގެ ޖަވާބެއް ހޯދުމަށް މިއަދު އެކޮމިޝަނަށް ދިއުމުން ޖަވާބެއް ދީފައި ނުވާތީ އޭސީސީ ހިންގަމުން ގެންދާ ހުރަވީ ބިލްޑިންގެ ބޭރުގައި ތިބެގެންނެވެ.\nހުރަވީ ބިލްޑިންގެ ބޭރުގައި ޝުއޫރުފާޅުކުރި ޕީޕީއެމްގެ ބައެއް އެކްޓިވިސްޓުން ބުނީ ރައީސް އިބްރާހިމް މުހައްމަދު ސޯލިހާއި ސަރުކާރުގެ އެެހެން ބައެއް އިސް ބޭފުޅުންނާ ގުޅުންހުރި ގިނަ މައްސަލަތަކެއް ބަލައި ތަހުގީގުކޮށްދިނުމަށް އޭސީސީއަށް ހުށަހެޅި ނަމަވެސް ކޮމިޝަނުން ޖަވާބެއް ނުދިން ކަމަށާއި ކޮމިޝަންގައި މިއަދު އިންނެވީ ވެސް ކޮމިޝަންގެ ނައިބު ރައީސް އެކަނި ކަމަށެވެ. އެކަމަކު އޭސީސީގެ ނައިބް ރައީސްއާ ވެސް ބައްދަލުވެފައި ނުވާ ކަމަށާއި އެހެންކަމުން ހުށަހެޅި މައްސަލަތަކަށްވީ ގޮތެއް އެނގިފައި ނުވާ ކަމަށްވެސް ބުންޏެވެ.\nޕީޕީއެމްގެ އެކްޓިވިސްޓުން ބުނީ އެމީހުން މިއަދު އޭސީސީއަށް ދިޔައީ އެތަނުގެ ބޭރުގައި މުޒާހަރާ ކުރުމުގެ ނިޔަތެއްގައި ނޫން ކަމަށާއި ބޭނުންވީ ކަންބޮޑުވުންތަކެއް ހުރުމުން އެކަންކަން ހިއްސާކުރުމަށް ކަމަށެވެ. އޭސީސީގެ ރައީސް މުއައްވިޒް ރަޝީދުގެ މައްސަލަތަކެއް ވެސް ކޮމިޝަންގެ ތެރޭގައި ހުރިއިރު އެމައްސަލަތައްވެސް ނުބެލުމަކީ ކަންބޮޑުވާންޖެހޭ ކަމެއް ކަމަށްވެސް އެމީހުން ބުނެފައިވެ އެވެ.\nޕީޕީއެމުން އޭސީސީއަށް ހުށަހެޅި މައްސަލަ ތަކުގެ ތެރޭގައި ރައީސުލްޖުމްހޫރިއްޔާ އިބްރާހިމް މުހައްމަދު ސާލިހުގެ އެކައުންޓަކަށް 4.2 މިލިއަން ޔޫރޯ ޖަމާވި މައްސަލައެއްގެ އިތުރުން ދައުލަތުގެ ފައިސާ ޚަރަދުކޮށްގެން ނޮވެމްބަރު ތިނެއްގެ އުދުވާނީ ހަމަލާގައި އިސްކޮށް އުޅުނު ހ. ހާޖަރާގޭ އަބްދުﷲ ލުތުފީ ލަންކާގައި ހުންނަ ދިވެހި އެމްބަސީގައި ގެންގުޅުނު މައްސަވެސް ހިމެނެ އެވެ.\nރައީސް އިބްރާހީމް މުހައްމަދު ސޯލިހަށް ނުހައްގު ފައިސާ ތަކެއް ލިބިފައިވާ ކަމަށް ބުނާ ވާހަކަތައް ރައީސް އޮފީހުން ވަނީ ދޮގުކޮށްފަ އެވެ.\nނިމިދިޔަ ސަރުކާރަށް އަމާޒުވި ހިޔާނާތުގެ ބޮޑެތި ތުހުމަތުތަކާ ގުޅިގެން ހިޔާނާތަށް މަގުފަހިވާ ދޮރުތައް ބަންދުކޮށް މިސަރުކާރުން ގެންގުޅޭނީ "ޒީރޯ ޓޮލަރެންސް" ސިޔާސަތު ކަމަށް ރައީސް އިބްރާހީމް މުހައްމަދު ސޯލިހް ވަނީ ވިދާޅުވެފަ އެވެ. މި ސަރުކާރުގެ އެއްވެސް އިދާރާއަކުން ނުވަތަ ކުންފުންޏަކުން ނަމަވެސް ކޮރަޕްޝަންގެ އަމަލެއް ހިންގައިފި ނަމަ އެކަމެއް ބަލައި ފިޔަވަޅު އަޅާނެ ކަމަށްވެސް ރައީސް ސޯލިހް ވަނީ ވިދާޅުވެފަ އެވެ.\nކުރީގެ ސަރުކާރުގައި ހިންގި ކޮރަޕްޝަންގެ މައްސަލަތައް ބެލުމަށް މިސަރުކާރުން ވަނީ ރިޔާސީ ކޮމިޝަނެއް ވެސް އުފައްދަވާފަ އެވެ.